
Suomalaiselle lukijalle 


”Valkoliljojen maa”, joka nyt julkaistaan ensimmäisen kerran 
suomenkielisenä laitoksena, on jo yli puolen vuosisadan ajan ehti- 
nyt levitä satoina tuhansina kappaleina Bulgariassa, Turkissa ja 
arabiankielisillä alueilla. Se on alunperin kirjoitettu venäjäksi, 
mutta venäjäksi sitä ei koskaan ole julkaistu. Venäjänkielisestä kä- 
sikirjoituksesta, jonka Grigori Petrov oli luovuttanut tuttavalleen 
D. Bojkoville, tämä käänsi sen bulgariaksi ja vuonna 1925 teos en- 
simmäisen kerran ilmestyi Sofiassa (kirjan bulgariankielinen nimi 
on ”V stranata na belite lilii”). Bulgariankielisestä laitoksesta kir- 
jan käänsi lyhennellen turkin kielelle Ali Haydar Taner ja se ilmes- 
tyi Istanbulissa 1928. Turkinkielisestä laitoksesta sen käänsi pari 
vuotta myöhemmin arabian kielelle kirjailija Aziz Sami. 

Ensimmäisestä turkinkielisestä käännöksestä puuttui aikupe- 
räistä tekstiä noin kolmannes, ja vasta vuonna 1968 Tärker Aca- 
roglu valmisti bulgariankielisen käännöksen perusteella tarkan 
täydellisen turkinkielisen laitoksen, josta Istanbulissa pitemmän 
aikaa asunut Pekka Karvanen on teoksen suomentanut. Suomen: 
tajan ilmoituksen mukaan "Valkoliljojen maa” on uudella turkin 
kielellä eniten levinnyt teos, siitä on otettu tähän mennessä kaik- 
kiaan neljätoista painosta. 

Töärker Acaroglu keräsi tietoja teoksen kirjoittajasta Grigori 
Petrovista ja hänen tuotannostaan. sekä ”Valkoliljojen maan” 
merkityksestä Turkissa ja Bulgariassa. Nämä tiedot sisältyvät kir- 


jan turkinkielisen vuonna 1968 julkaistun laitoksen johdantoon. 
Bulgarialainen kääntäjä D. Bojkov, joka vuosina 1909—1910 kävi 
kaksi kertaa Suomessa ja joka tunsi Petrovin, on kirjoittanut kään- 
nökseensä myös alkusanat. Koska siinä on mielenkiintoisia matka- 
havaintoja Suomesta, on se jätetty suomenkieliseen laitokseen. 
Lisää tietoja Grigori Petrovista saa mm. vuonna 1905 suomennet- 
tuna ilmestyneen Petrovin teoksen "Evankeliumi elämän perus- 
tuksena” esipuheesta. Suomentaja A. Haltsonen tunsi henkilökoh- 
taisesti Petrovin kuten esipuheesta käy ilmi. 

Grigori Spiridonovits Petrov syntyi Narvan lähistöllä sijaitsevas- 
sa Jaaman (vuodesta 1922 Kingissepp) kaupungissa vuonna 1868. 
Hänen isänsä oli kauppias. Käytyään Narvan lukion sekä Pietarin 
pappisseminaarin ja hengellisen akatemian hänet vihittiin papiksi 
1892. Hän toimi uskonnon opettajana Pietarin viidennessä gymna- 
siumissa ja nimitettiin papin virkaan sekä uskonnon opettajaksi 
erääseen Pietarin sotaopistoon. Lisäksi hän piti luentoja eräissä 
oppilaitoksissa. 

Puhetaitonsa ja syvällisen, monipuolisen oppineisuutensa ansi- 
osta Petrov saavutti opettajana ja luennoitsijana pian niin suuren 
maineen, että tilaisuuksia varten varatut tilat täyttyivät ääriään 
myöten kuulijoista. A. Haltsonen, "Evankeliumi elämän perustuk- 
sena” teoksen suomentaja, joka osallistui vuonna 1901 suuriruhti- 
nas Konstantinin hovissa Pavlovskissa kansakoulunopettajille jär- 
jestettyihin kesäkursseihin, mainitsee Petrovista esipuheessaan: 
”Luennoitsijan ajatukset seurasivat toisiaan kuten aallot tasaisessa 
virran juoksussa, ja sydämestä lähteneinä ne sattuivatkin aina sy- 
dämiin. Oikein ihmetellä täytyi sitä harvinaisen monipuolista tieto- 
määrää, sitä soinnukasta sanatulvaa ja mainiota muistia, millä 
luennoitsija kestitsi kiitollista kuulijakuntaa.” 

Petrovin toiminta herätti sikäli yleistä huomiota, että häntä ru- 
vettiin sekä valtion että kirkon taholta tarkkailemaan. Vuonna 
1907 hän luopuikin papin tehtävistä ja paneutui kirjalliseen työ- 
hön, jossa hän jo aikaisemmin oli saavuttanut menestystä. Vuoteen 
1905 mennessä hän oli seitsemän vuoden aikana kirjoittanut yli 20 
teosta, joista yleensä otettiin uusia painoksia. Petrovin tuotteliain 


aika sattuu 1900-luvun ensimmäiselle vuosikymmenelle, jolloin 
eräitä hänen teoksiaan käännetään myös muille kielille. Lisäksi 
hän mm. toimi ”Ruskoje Slovon” (Venäjän Sana) päätoimittajana 
ja sai lehden levikin nousemaan moninkertaiseksi. Hän kirjoitti 
joukon artikkeleita kirkollisista ja yhteiskunnallisista kysymyksistä 


sanoma- ja aikakauslehtiin. 
Ennen vallankumousta Petrov oli Venäjän tunnetuimpia kirjaili- 


joita. Vapaamielisten ja yksilön vapautta puolustavien ajatustensa 
takia hänellä oli vaikeuksia jo tsaarin poliisin kanssa ja samasta 
syystä hän ei tullut toimeen bolSsevikienkaan kanssa. Pari vuotta 
vallankumouksen jälkeen hän pääsi Krimiltä Istanbuliin ja sieltä 
Triesten kautta Jugoslaviaan. 

Petrov kutsuttiin Belgradin yliopiston professoriksi ja hän sai va- 
paalipun rautateitse matkustamista varten. Lyhyessä ajassa hän 
oppi serbian kielen. Hän matkusti ympäri maata, järjesti yleisiä 
kokouksia ja piti luentoja. Hänen sanotaan kolmen vuoden aikana 
järjestäneen 1500 kokousta. 

Petrov kuoli vuonna 1925 Pariisissa, mihin Jugoslavian valtio oli 
lähettänyt hänet vatsaleikkausta varten. 

Yhdysvaltain kongressin kirjaston painetussa luettelossa, joka 
käsittää tähän kirjastoon ennen vuotta 1956 hankitun kirjallisuu- 
den kumuloituna kunkin tekijän kohdalle, mainitaan 20 Petrovin 
teosta. Petrovin tuotanto on oilut vielä huomattavasti laajempi, 
mitä osoittaa jo se, että ”Valkoliljojen maan” lisäksi bulgarian 
kielelle on käännetty 31 muuta Petrovin kirjaa. Turkin kielelle on 
käännetty ”Valkoliljojen maan” lisäksi ainakin kuusi muuta 
hänen teostaan: vuonna 1928 *Naiskysymys”, 1932 Palava 
rakkaus” ja 'Ylioppilasnuorisolle”, 1938 Musta kotka” sekä 
1963 "Mustien tiennäyttäjä”' ja ”Koulu ja elämä”. Kuten Turkissa 
niin myös Bulgariassa ”Valkoliljojen maasta” on ilmestynyt lukui- 
sia painoksia ja turkkilaisen kääntäjän Tärker Acaroglun mukaan 
se on myös arabiankielisenä saavuttanut laajan menekin eräissä 
Afrikan ja Aasian maissa. 

Saksaksi Petrovin tuotannosta on ilmestynyt Venäjällä kymme- 
ninä painoksina julkaistu ”Das Evangelium als Grundlage des 


Lebens” (2. p. Hampuri 1908), ”Auf dem Wege zu Gott” (Hampu- 
ri 1905), *Russlands Dichter und Schriftsteller” (Halle 1905) ja 
”Schule und Leben” (Riika 1906). Ttärker Acaroglun mukaan 
"Evankeliumi" on ilmestynyt myös englannin, kiinan ja japanin 
kielellä. Eräs Petrovin kirkkohistoriallinen tutkimus on julkaistu 
ranskaksi. 

Petrovin toiminnan ja kirjallisen työn lähtökohtana on kansan 
sivistystason kohottaminen punaisena lankana ”tie Jumalan luo”. 
Hänellä on kyky kirjoittaa elävästi ja yleistajuisesti. ”Valkoliljojen 
maan” ilmestyttyä eräs turkkilainen lehti mainitsee arvostelussa: 
”Kirjoittaja valaisee kansalle monimutkaisia sosiologisia kysymyk- 
siä muutamilla yksinkertaisilla esimerkeillä niin sattuvasti, että 
hänen taitoaan pystyvät arvostamaan vain henkilöt, jotka ovat 
kauan olleet kirjoittamisen kanssa tekemisissä. Juuri tästä syystä 
Grigori Petrovin muutamilla siveltimen vedoilla elävöittämä, kan- 
sallisen kehityksen vaikeuksista piirtämä kuva, jonka esittämisessä 
sosiologit ovat vaikeuksissa, herättää tulisen isänmaanrakkauden 
edistysmielisten nuorten keskuudessa. Siksi ”Valkoliljojen maa” 
on saanut enemmän arvostusta kuin jännittävinkään suosikkiro- 
maani.” Petrovin rikkaalla mielikuvituksella on yllättäviä ulottu- 
vuuksia, jotka kiehtovat lukijan mieltä ja pitävät yllä mielenkiin- 
toa. Dialogin rakentajana Petrov on taitava, ajatukset seuraavat 
toisiaan kuin "aallot tasaisessa virran juoksussa". Kansanvalistaja 
on samalla tyylin mestari, taiteilija. 

”Valkoliljojen maan” rungon Petrov on muokannut oleskelles- 
saan vapaana kirjailijana useana vuotena myös Suomessa. Hän on 
pannut merkille Suomen aineellisen ja henkisen kulttuurin nousun 
viime vuosisadan lopulla ja vuosisadan vaihteessa kansallisen herä- 
tyksen ansiosta. Kansallisen herätyksen suuri keskushahmo on 
Snellman, joka on myös kirjan päähenkilö. Kirja sisältää 
kuitenkin vähän varmaa ja yksityiskohtaista tietoa Snellmanista, 
kansallisesta herätyksestä ja Suomesta ylipäänsä. Kirjan varsinai- 
nen tarkoitus ei olekaan antaa yksityiskohtaisia tietoja Suomesta. 
Kirjoittajalla on mielessä alikehittynyt maa yleensä ja Suomi on so- 
pinut hänelle esimerkiksi muita vastaavassa kehitysvaiheessa ole- 

via maita varten. Kirjan tarkoitus käy hyvin ilmi turkinkielisen lai- 
toksen takakannen tekstistä: 

”Valkoliljojen maa” on ”suuri yhteiskunnallinen teos, joka ku- 
vaa taiteellisin keinoin, miten Suomen kaltaisen alikehittyneen 
maan opetus- ja kulttuuriolot kehittyivät. Millainen Suomen kansa 
oli ja millaiseksi se muodostui. Mikä oli koulun, armeijan, valtion 
ja uskonnon rooli tässä kehityksessä? Miten yksityisten sankarien 
maasta tuli sankarikansa? Mitä tarkoittaa demokraattinen valtio, 
kuinka koko kansa sivistyy, mikä merkitys on johtavassa asemassa 
olevilla henkilöillä kansalaisten kasvatuksessa, millainen on todel- 
linen isänmaanrakkaus, miten todella voidaan palvella kansaa, 
miten muutaman kansan hyväksi työskentelevän sivistyneen ihmi- 
sen epäitsekkyys ja uhrautuvaisuus nostaa koko kansan helvetistä 
taivaaseen? Tämän kaiken opitte tästä pienestä kirjasta kuin hen- 
gittämällä raikasta ilmaa, joka kulkee läpi sielujenne. Kirjan varsi- 
nainen arvo ei ole siinä, että se valaisee meille Suomea, vaan siinä; 
että se sitä tehdessään näyttää, millaisia me olemme ja millaisiksi 
voimme tulla.” 

Bulgariankielisen laitoksen valmistaja D. Boijkov mainitsee esi- 
puheensa lopussa: ”G. Petrovin teos on kirjoitettu ottamalla huo- 
mioon meidän poliittiset, sosiaaliset ja taloudelliset olomme. Tästä 
syystä se on meille vielä arvokkaampi.” Eräät suomalaisesta luki- 
jasta oudolta vaikuttavat kohdat kuten kasarmien suuri merkitys 
selittyvät, kun kirjan tarkoitus tiedetään. Suomihan ei ollut vielä 
itsenäinen valtiokaan Petrovin oleskellessa siellä. 

”Valkoliljojen maata” on markkinoitu sekä Turkissa että Bulga- 
riassa oppikirjana, johon jokaisen kansalaisen on syytä perehtyä. 
Turkissa myös valtiovalta on kiinnittänyt siihen huomiota. Opetus- 
ministeriön toimesta siitä on otettu uusia painoksia oppilaitoksille 
jakelua varten. Uuden Turkin perustaja Kemal Atatiirk määräsi 
sen pakolliseksi sotaoppilaitoksissa. Tämän tietäen ymmärtää pa- 
remmin Istanbulissa ilmestyvässä ”Cumhuriyet'* lehdessä olleen 
haastattelun, joka julkaistiin 1960 pari kuukautta kenraali Kemal 
Giirselin suorittaman vallankaappauksen jälkeen. Kaappauksen 
suorittaneen upseeriryhmän jäseniltä kysyttiin mm., mikä kirja on 

tehnyt heihin voimakkaimman vaikutuksen, jolloin useimmat 
vastasivat ”Valkoliljojen maa”. Haastattelun tarkoituksena oli tut- 
kia kaappauksen tekijöiden maailmankatsomusta ja sivistystasoa. 
Haastattelun mainitsee myös englantilainen David Hotham 
vuonna 1972 ilmestyneessä teoksessaan "The Turks”. 

Suomentajan ilmoituksen mukaan kirjan nimi on venäjänkieli- 
sessä käsikirjoituksessa ollut *'Valkolumpeiden maa”. Mistä 
kirjan muuttunut nimi on peräisin, käy ilmi D. Boijkovin alkusa- 
noista. Koska kirja tunnetaan maailmalla ”Valkoliljojen maana”, 
ei suomenkielisenkään laitoksen nimeä ole muutettu. 


Rae Murhu 

Alkusanat 


Vuosina 1909—10 minulla oli kaksi kertaa tilaisuus vierailla Suo- 
messa. Tämä maa tekee ihmiseen epätavallisen voimakkaan vaiku- 
tuksen. Se ei muistuta vähääkään muita maita. Sen ihmiset eivät 
ole muiden ihmisten kaltaisia. Heillä ei ole samanlaisia ajatuksia 
eikä samanlaista käyttäytymistä kuin meillä; ei samanlaista elä- 
mänfilosofiaa ja yhteiselämää kuin meillä. On kuin he eivät olisi 
ollenkaan ”tästä maailmasta”. He muistuttavat ”valkoisia liljoja”, 
joista Raamattu puhuu. 

Kirjoitin vuonna 1914 ”Sivremenna Misl” (Aikamme Ajatus) 
lehteen havaintoja ja muistiinpanoja” valkoliljojen maasta. Kir- 
joitin tällä tavoin: ...Euroopan missään maassa ei ole samanlaista 
kulttuurikehitystä kuin Suomessa. Älkäämme unohtako, että 
Suomi on nuorin valtiomme. Kansa tuli jostakin Ural-vuorilta. He 
ylittivät Volgan. Ehkä he olivat naapureita muinaisten bulgaria- 
laisten kanssa. Ehkä he ovat Asparugh-bulgarialaisten yksi haara. 

Suomalaiset etsivät "hiljaisen maan”, ettei kukaan koskisi hei- 
hin eikä tappaisi heitä. Heidän luonteensa on hiljainen kristitty” 
luonne. He tulivat ja asettuivat nykyisille asuinsijoilleen, jossa ku- 
kaan ei asunut eikä voinut asua. Kymmeniä, satoja vuosia 
nykyinen Suomi on ollut kuin luonnon rakentama linnoitus Ruot- 
sin ja Venäjän välissä: eivät ruotsalaiset eivätkä venäläiset pysty- 
neet lähettämään sotilaita tai kalustoa naapurimaahansa sen suu- 
rien soiden ja läpipääsemättömien metsien takia. 

Suomi oli vuodesta 1808 ensimmäiseen maailmansotaan asti 
Venäjän alaisuudessa. Sillä oli kuitenkin omat sisäiset lait, minkä 
oikeuden Aleksanteri I antoi. 1894 Nikolai II vahvisti nämä lait. 

Pietarin ja Viipurin välinen matka kestää ainoastaan neljä tun- 
tia. Pietarissa on suomalainen rautatieasema, jossa työskentelevät 
suomalaiset virkailijat. Jo tällä asemalla, aivan ensi askeleilla on 
epätavallinen näky. Venäläisellä asemalla ja lippuluukuilla on epä- 
järjestys ja likaisuus; huutoa ja meteliä. Suomalaisten puoli sitä- 
vastoin äänetön, puhdas ja järjestyksessä. Mikä ero onkaan junan- 
vaunuissa! Venäläiset vaunut, jotka muistuttavat meidän vaunu- 
jamme, ovat kuin sylkykuppeja, täynnä raaputuksia, muistiinpa- 
noja ja nimiä. Matkustajien ja virkailijoiden tai matkustajien välil- 
lä on jatkuvaa kinaa. Suomalaisissa vaunuissa jokainen tietää 
oman paikkansa; samaa olen nähnyt saksalaisissa vaunuissa. Siel- 
lä ei ole mitään riitelyä, kukaan ei sylje lattialle, ei puhu kovalla 
äänellä eikä polta. Esimerkillinen siisteys. Halvat kolmannen luo- 
kan makuuvaunut (yö 75—100 penniä) ovat siististi petatut 
puhtain lakanoin. Kukaan ei häiritse sinua matkalla. Nukkuessasi 
kukaan ei herätä sinua kovaäänisellä puheella. Suomalaiset eivät 
puhu, he kuiskaavat... 

Helsingissä, Viipurissa tai missä tahansa suuressa kaupungissa 
tuhansittain ihmisiä kulkee kaduilla. Toiset tulevat, toiset mene- 
vät; jotkut yksin, jotkut ryhmissä; he kohtaavat, pysähtyvät, kes- 
kustelevat, mutta ääntäkään ei kuulu. Väkijoukosta ei kuulu me- 
lua. Tämä on osoitus siitä, ettei Suomessa ole venäläistä 
kulttuuria. Suomessa poliisit ja virkailijat eivät huuda. Katukaup- 
piaat eivät pauhaa. Kadulla kohtaavat ystävät eivät kerro ajatuksi- 
aan ja tunteitaan kurkun täydeltä. Koska suomalaiset ovat va- 
paita he eivät ajattele, että heillä on oikeus laulaa tai soittaa mis- 
sä haluavat. Jopa Ranskassa ihmiset eivät voi nukkua kesällä ka- 
dun metelin takia. ”Soiden maassa” ihmiset ajattelevat enemmän 
toisten vapautta ja oikeuksia. Siellä vapauden arvo on korkealla, 
mutta se ei tarkoita, että millä tahansa motiivilla aiheutetaan toi- 


sille harmia... 


* 
x * 

Nouset asemalle, etsit ruokalaa matkustajan tavoin. Jokainen 
Euroopassa tietää millainen paikka ruokala on, kaikki myydään 
kolmin-, jopa viisinkertaisin hinnoin. Tietämäni mukaan ei suo- 
malaisessa ruokalassa eikä ravintolassakaan mitään myydä. Ruo- 
kalaan katetaan pöytä. Kaikki ruuat pannaan keskellä olevalle 
suurelle pöydälle. Yhdessä kulmassa on hyllyllä kaiken kokoisia 
lautasia, veitsiä, haarukoita ja lusikoita. Kaikki on levitettynä pöy- 
dälle. Kukaan ei jaa ruokaa. Jokainen matkustaja, joka haluaa 
syödä ja juoda, ottaa pöydästä mitä haluaa ja täyttää lautasensa. 
Syö vatsansa täyteen ja sen jälkeen maksaa kassaan päivällisestä 
tai illallisesta markan tai puolitoista. 

Vaikka asuin kaksi viikkoa viipurilaisessa hotellissa, ei kukaan 
tiennyt, montako yötä olin ollut, milloin lähtisin, montako päiväl- 
listä tai illallista olin syönyt. Minun piti itse laskea lasku ja maksaa 
sen mukaisesti. 

Nouset raitiovaunuun, siellä ei ole lipunmyyjää, ei lippujentar- 
kastajaa. Panet vain rahan laatikkoon ja menet haluamaasi paik- 
kaan. Eräs suomalainen opettaja kertoi syyn tähän: "Venäjällä 
niin kuin koko Euroopassa myydään lippuja, koska ei luoteta kan- 
saan. Pitää olla myös lippujen tarkastaja ja heidän kontrolloijansa. 
Entä kuka kontrolloi heitä? Me emme usko kontrolleihin vaan 
kansaan, uskomme ihmisiin...” 

Menimme yhdessä G. Petrovin kanssa Kansallisteatteriin Hel- 
singissä. Graniitinlohkareista rakennetussa teatterissa oli meneil- 
lään näytelmä, jonka aihe oli Raamatusta. Se oli kertomus Kai- 
nista ja Aabelista, ensimmäisestä veljesmurhasta. (Ilmeisesti Jo- 
hannes Linnankosken ”Ikuinen taistelu”. Suom. huom.) Se kuvasi 
vertauskuvallisesti Kainin joutumista pois paratiisista. 

Näytelmässä Kainia ja Aabelia ei kuvattu samalla tavalla kuin 
mitä olemme Raamatun historiassa oppineet. Aabel oli ikävä, tot- 
televainen, pelkuri, vailla omaa tahtoa ja luonnetta; pelokas ja 
alistuva ihminen, joka odottaa saavansa kaiken ylhäältä. Vaikka 
hän oli "synnitön", ei hän ollut erikoisen rakastettava luonne. 
Kain taas oli kova, haluissaan ja toiminnoissaan peräänantama- 
ton. Hän ei voinut sietää Aabelin tapaista veljeä. Hän katsoi ylen 

tämän voimattomuutta ja helläsydämisyyttä. Hän tappoi Aabelin 
ja pakeni veljensä kaltaisten ihmisten asuttamasta paratiisista. 
Hän löytää tulen, luo kulttuurin ja perustan aikamme kehitykselle. 
Hän ei halunnut taivasta joka annettiin, vaan taivaan, jonka hän 
itse luo työllään ja voimallaan. 

Tuntuu kuin tässä näytelmässä olisi esitetty Suomen kansan vai- 
heet. Suomalaiset on ajettu pois Aasiasta, jossa Raamatun paratii- 
si sijaitsi. He valitsevat suoperäisen maan, josta luovat itselleen pa- 
ratiisin. Todellakin, Suomi joka on täynnä soita, merkitsee nyt sa- 
maa kuin sana paratiisi. Suot ja kivikot on raivattu kuin kauniiksi 
puistoksi. Tässä puistossa he elävät vahvoina, puhtaina ja viatto- 
mina kuin Raamatussa mainitut "valkoiset liljat”. Puhtaus ei näy 
ainoastaan henkilökohtaisessa elämässä, vaan myös ihmisten 
kanssakäymisessä. Eräässä professori Cuprovin talouspoliittisessa 
julkaisussa on mielenkiintoinen vertailu Suomen ja Venäjän val- 
tionmenoista. Se osoittaa, millainen järjestys Suomessa on ja mil- 
laista ryöstöä Venäjällä harjoitetaan. 

Saimaa-järvestä Suomenlahteen johtava Saimaan kanava on 59 
km pitkä. Tällä 59 km:n matkalla piti louhia suuria kallioita, siir- 
tää mäkiä ja kaivaa maata. Kaikki tämä tuli maksamaan ainoas- 
taan hieman yli 4 milj. markkaa. Tästä Suomen valtion säästäväi- 
syyden elävästä esimerkistä, Saimaan kanavasta johtuen prof. 
Cuprov teki vertailun myös rautateiden tuloista ja menoista. Yksi 
kilometri rautatietä maksaa Venäjälle 115 tuhatta ruplaa, kun se 
Suomessa maksaa vain 36 tuhatta ruplaa. 

Vuonna 1882 Suomen valtio sai Pietarin Helsingin rataosuu- 
delta tuloja 5431 ruplaa kilometriltä, kun menot olivat vastaavasti 
2064 ruplaa. Turun--Hämeenlinnan rataosuus antoi voittoa yh- 
teensä 2878 ruplaa kilometriltä, tuottamatta siis lainkaan tappio- 
ta. Vaikka samana vuonna Venäjän Baltik-rautatie antoi tuottoa 
8171 ruplaa kilometriltä, joutui hallitus maksamaan kuitenkin 
1.200000 ruplaa vajausta. Kurksin-Harkovin— Azovin rautatie- 
osuus antoi tuottoa 11.143 ruplaa kilometriltä, mutta aiheutti val- 
tiolle 3.521 100 ruplaa tappiota! 

Suomalaiset, kutka aikoinaan Ruotsin, kutka Venäjän vallan 

alaisena, eivät vuosisatoihin työskennelleet diplomaattisissa tai so- 
tilaallisissa tehtävissä. He loivat oman kansallisuuden, oman kult- 
tuurin ja oman sivistyksen. Ennen kaikkea he antoivat ja antavat 
vieläkin kouluille ensiarvoisen merkityksen. Suomessa koulun- 
käynti on pakollista ja maksutonta. Jokainen suomalainen mies ja 
nainen osaa lukea ja kirjoittaa. Jokaisessa suomalaisessa kodissa 
on kulmaus, jossa on pieni kirjasto. Sieltä löytyy maan lakeja, 
kouluohjelmia, yleistä kulttuuria, kodinhoitoa, suomalaisten pää- 
elinkeinoa metsänhoitoa ja karjataloutta koskevia yleis- ja erikois- 
teoksia. 

Jokaisessa suuremmassa keskuspaikassa on kirjastoja, jotka 
ovat kansan käytettävissä. Näistä hyvin järjestetyistä kirjastoista 
saa lainata kirjoja melkein ympäri vuorokauden ilman käteista- 
kuuta, 

Kirjakauppiaiden liiketoimet menestyvät. Viipurissa, jonka vä- 
kiluku ei ole 15000, on 12 suurta kirjakauppaa. Näyteikkunaan 
pannut erikieliset kirjat ja taideteokset ilmaisevat, millaista hen- 
genravintoa sieltä löytyy. 

Suomessa ei käytetä alkoholijuomia. Vuonna 1907 kiellettiin 
lailla kaikenlaisten juovuttavien juomien myyminen. Venäjän hal- 
litus yritti soluttaa vodkaa kansalle ”valtion kanttiinien” kautta, 
mutta ne piti sulkea, koska suomalaiset boikotoivat niitä eivätkä 
astuneet jalallaankaan niihin. Ehkä juuri tästä alkoholijuomien 
vastaisesta asenteesta johtuu, että Suomen kansa takaa itselleen 
paremman tulevaisuuden. Euroopassa olevasta "sivistyksen väistä- 
mättömästä hedelmästä*', kaksinaismoraalista Suomessa ei ole 
merkkiäkään. 

Kaikkialla, perheissä, kouluissa, kaduilla, koko maassa on 
puhtaat tavat! 


* 
* * 


Ajattelin, että nämä katkelmat havainnoistani ja muistiinpa- 
noistani valkoliljojen maasta voivat olla alkusanoina G. Petrovin 
teokseen. Muistiinpanoissani kirjoitin, mitä näin Suomessa ja mi- 
hin sen kulttuurikehitys on johtanut. G. Petrov, joka itse on pit- 

kään asunut Suomessa, kertoo omaila taiteellisella kielellään, 
miten tämä edistys on tapahtunut. Millainen Suomen kansa oli, ja 
millaiseksi se tuli! Mitä koulu, toimisto, kirkko ja kasarmi saivat 
aikaan sen henkisessä elämässä. Miten nämä tekijät pantiin oikeil- 
le paikoille ja ennen kaikkea, millaista roolia ihmisyys näytteli 
Suomen historiassa. Kuinka sankarilliset suomalaiset loivat oman 
sankariliisen valtionsa tai ainakin työskentelevät sitä luodakseen. 

G. Petrovin teos on kirjoitettu ottamalla huomioon meidän po- 
liittiset, sosiaaliset ja taloudelliset olomme. Tästä syystä se on meil- 
le vielä arvokkaampi. Teos on käännetty kirjoittajan venäjänkieli- 
sestä käsikirjoituksesta. 


D. Bojkov 

Historiasta saatavat opetukset 


Noin 40—50 vuotta sitten havaittiin yhtäkkiä suuria halkeamia 
Moskovan Valtionteatterin seinissä. Nämä halkeamat lähtivät pe- 
rustuksesta ja kulkivat kattoon asti. Oli vaara, että valtava raken- 
nus sortuisi jonakin päivänä ja murskaisi sisällä tai lähistöllä olevat 
ihmiset. 

Alettiin etsiä syitä halkeamiin. Perustusta kaivettiin useista koh- 
din. Silloin nähtiin, että suurista kivistä rakennettu Moskovan 
Valtionteatteri lepäsi jo mädäntyneen paaluperustuksen päällä. 

Kun Moskovan teatteria rakennettiin sata vuotta aikaisemmin, 
juntattiin maahan paksuja paaluja, näiden päälle pantiin tukevia 
tammiparruja ja vasta näiden päälle alettiin muurata paksua ja 
korkeaa kiviseinää. 

Silloin laskettiin täinän perustuksen kestävän. 

Teatteri kestikin sata vuotta, mutta aika teki tehtävänsä. Pak- 
sut parrut olivat mädänneet kokonaan, kiviseinä alkoi halkeilla ja 
liukua alas. Pelättiin rakennuksen sortumista. 

Mitä olisi tehtävä? Pitäisikö rakennus hajottaa? Insinöörit ajat- 
telivat toisin. Kulmista aloittaen pantiin mädänneiden parrujen ti- 
lalle suuret graniittikivet. Näin hiljalleen koko perustus uusittiin. 
Valtionteatterin valtava rakennus seisoo aivan uudella vahvalla 
perustuksella. Nyt rakennus pysyy tukevasti paikallaan. 

Valtioiden historiat ja kansojen valtiollinen elämä muistuttaa 
Moskovan Valtionteatterin historiaa; Se mitä ennen pidettiin vah- 

vana perustana valtiomuodolle kansan hallitsemiseksi, ei olekaan 
enää riittävä, vaan heiveröinen tai sortunut rakennelma. 

On eräs viisauden kyllästämä sananlasku: Uudet yhteisöt tuo- 
vat uudet laulut”, Ihmispolvet muuttuvat ja uudistuvat. Ne tuovat 
uudet ideat, uudet toivomukset ja uudet vaatimukset. 

Lopputulos tästä on, että uusia sukupolvia ei saa pakolla pitää jo 
ikääntyneen ja vanhentuneen hallinnon alaisena. Valtion johdon 
on annettava uusille sukupolville tuore, järkevä ja oikeudenmukai- 
nen säännöstö. Tätä on jo kauan tehty siellä, missä on ollut viisaita 
valtiomiehiä. Ajan tullen he säätävät yhä järkevämpiä ja oikeuden- 
mukaisempia lakeja ja näin he voivat johtaa kansaa sen horjumat- 
ta ja romahtamatta. Jotkut valtiomiehet eivät huomaa, tai eivät 
halua huomata, että valtion hallinnon ja kansan opetuksen tulee 
hitaasti mutta jatkuvasti uudistua. 

Valtiollisen elämän seinät alkavat raunioitua, niissä näkyy hal- 
keamia. Halkeamat suurenevat jatkuvasti, mutta sitä ei pidetä tär- 
keänä. Mitä ihmettelemistä tämän jälkeen on siinä, että vanhat 
vankat, ulospäin voimakkaat valtiot eivät ainoastaan heikkene, 
vaan hajoavat kokonaan? Muinainen Iran sortui. Entinen Turkki 
ja Itävalta hajosivat. Lopulta vanha suuri Venäjä sekä Bismarckien 
ja Wilhelmien Saksakin sortuivat. 

Raamatun meille tallettaman kertomuksen mukaan aikoinaan 
voimakkaan, mutta itsepäisen ja julman kuninkaan palatsin sei- 
nällä nähtiin tulisilla kirjaimilla kirjoitetut sanat: Mene, mene 
tekel, ufarsin! 

Oppinut Daniel tulkitsi näiden sanojen merkityksen ja sanoi: 

— Nämä sanat kertovat pelottavasta tapahtumasta, joka on tu- 
leva. Selitys on: vanha kuningaskunta on kuluttanut elinvoimansa 

Muinaisen Rooman, Filipin ja Alban herttuan suuren Espanjan 
ja Ludvig XIV:n sekä XV:n Ranskan monarkian murheellinen 
kohtalo, myöhemmin Romanovien Venäjän, Hohenzollernien Sak- 
san ja Habsburgien Itävallan tragedia, kaikki nämä ovat historian 
tulikirjaimia: 

— Mene, mene tekel, ufarsin! 

— Älkää olko ajattelemattomia! Älkää tunkeutuko kuin madot 

vain omien pienten töidenne ja murheidenne roskakasaan. Ajatel- 
kaa valtionne perustuksen lujittumista yhä vahvemmaksi. Teidän 
tulee ajatella kansan yhä korkeampaa ja korkeampaa kouiutta- 
mista. 
Historian sivut antavat meille esimerkkejä niin valtioista ja kan- 
soista, jotka itse ovat kirjoituttaneet pelottavalla tavalla oman 
murheellisen kohtalonsa kuin myös esimerkkejä kansojen ja valti- 
oiden kehityksen loistavista saavutuksista. Miten valtion elämää 
voidaan lujittaa? Kuinka voidaan kansan massat, jotka eivät ole 
eläinlaumoja eivätkä työntäyteisiä muurahaisyhdyskuntia, vaan 
muutama miljoona ihmistä, kouluttaa taitaviksi, älykkäiksi ja iloi- 
siksi elämän rakentajiksi? Historia opettaa meille tämän. 


Kansa ja sankarit 


Kuten esimerkit suurista onnettomuuksista tai jonkin valtion pe- 
lottavasta luhistumisesta, niin myös eräiden valtioiden maltillisen 
kauniit, loistavat esimerkit eivät liity ainoastaan valtiomiehiin, mi- 
nistereihin, kuninkaisiin tai parlamentin jäseniin. 

Nämä tapahtumat koskevat yksityisiä ihmisiä, jokaista kansa- 
laista: naisia ja miehiä, nuoria ja vanhoja, kyläläisiä ja kaupunki- 

Valtioiden voima ja voimattomuus, kansojen kehitys ja takapa- 
juisuus ei ole sidoksissa ainoastaan johtajien kyvykkyyteen tai ky- 
kenemättömyyteen. Johtajat — hyvät tai huonot, rohkeat tai pel- 
kurit, —, mitä sitten ovatkin, ovat alituiseen kansan vaikutuksen 
alaisina. He ovat kopioita kansallisesta hengestä, he ovat kansan- 
joukon luomuksia. He ovat aina samanlaisia kuin kansakin. Juuri 
tämän takia sanotaan usein: jokaisella kansalla on sellainen halli- 
tus ja sellaiset johtajat kuin se ansaitsee. 

Saanen selittää hieman tarkemmin filosofian ja historian avulla 
tätä valitettavasti hyvin vähän ymmärrettyä totuutta. Kysymys on 
tämä: 

— Kuka luo kansojen historian? Mistä johtuvat suurimmat ta- 
pahtumat valtioiden ja koko ihmiskunnan elämässä? Yhdestä ih- 
misestäkö, yhdestä suurmiehestä ja sankaristako niin kuin englan- 
tilainen ajattelija Carlyle sanoo? Vai koko kansan ponnistuksista, 
joukkohengen voimasta ja kansalaisten yhteistyöstä? 

Carlyle väittää edellistä ajatusta oikeaksi. Jälkimmäisen ajatuk- 
sen suuri kannattaja ja puolustaja on Leo Tolstoi. Carlyle opettaa 
ja levittää sankarien kulttia ja kulttuuria mielenkiintoisessa kirjas- 
saan "Sankarit ja sankaruus historiassa". Carlylenin mukaan kan- 
sanjoukot koostuvat ainoastaan hengettömästä savikerrostumasta; 
Jos ei ole taiteilijaa, se pysyy liikkumattomana. Mutta kun taiteili- 
ja, suurmies tai sankari (Caesar, Napoleon, Pietari Suuri, Sokra- 
tes, Muhammed) löytyy, ottaa hän saven käteensä ja antaa sille 
muodon. Hän muovaa savea miten haluaa. 

TSingis-kaani kokosi miljoonittain mongoleja Aasian aroilta ja 
valloitti heidän kanssaan Kiinan, Intian, Iranin ja muinaisen Ve- 
näjän. Pietari Amiensilainen sai koko katolisen Euroopan liikkeel- 
le valloittamaan Jerusalemin muhamettilaisten käsistä. Luther 
retormoi kirkon. Nerot ja Caligulat hukuttivat muinaisen Rooman. 
Bismarckin ja Hohenzollernien politiikka järisytti Saksaa pelotta- 
vasti. 

Lyhyesti sanoen Carlylen mukaan kansojen ja ihmiskunnan his- 
torian luojat ovat Ramsekset, Romulukset, Themistoklekset, Lut- 
herit, Bismarckit jne. Heidän kaltaisensa yksilöt ovat sankareita, 
sananmukaisesti voimakkaita ja pystyviä. 

Leo Tolstoi puolestaan kannattaa aivan vastakkaista ajatusta. 
Hän katsoo, etteivät suurmiehet yksin, eivät Napoleonit yksin, 
vaan kansanjoukot luovat elämän, näyttävät suunnan tapahtumille 
ja antavat niille oman luonteensa ja värinsä. 

Carlyle sanoo, että kansan massat on kuin maassa makaava, ai- 
kanaan mätänevä olkikasa. Suurmiehet ja sankarit ovat taas kuin 
salamoita, jotka lankeavat taivaasta sytyttäen oljet ja saaden ne lie- 
kehtimään. 

Leo Tolstoi piirtää aivan toisenlaisen kuvan: 

— Ajatelkaa suuren, erittäin suuren valtamerilaivan kulkevan 
merellä. Laivan kulkiessa sen sivuilla liikkuvat suuret vesimassat. 
Kuka voi väittää, että tämä vesimassa kuljettaa laivaa. On aivan 
selvää, että laiva panee veden kuohumaan. Liikkuva voima on siis 
laiva, liikkuva vesimassa on vain seuraus. Se on näkyvä seuraus 
laivan liikevoimasta. 


Samoin on kansan laita, sanoo Tolstoi. Kun sen liikevoima kas- 
vaa tarpeeksi, se kulkee itsestään, omalla voimallaan, saaden 
veden vaahtoamaan. Se valitsee itselleen johtajan, jolla on samat 
tunteet, elämäntavat ja ihanteet kuin sillä itsellään. 

Jos "Sota ja rauha” -kirjan kirjoittaja Leo Tolstoi olisi verrannut 
Carlylen ajatusta sankarista ja olkikasasta, olisi hän sanonut: 

— Oikein, sankari, suurmies on kuin salama, mutta kansa ei 
ole kuin savi tai olkikasa. Se on kuin pilvi, jonka sisältä salama 
lähtee. Kun pilvi tai pilvet ovat täynnä sähköä, syntyy salama. Jos 
pilvessä ei ole sähköä, ei salamaa synny. Silloin pilvi on vain kos- 
teaa usvaa. Näin on myös kansa. Jos sen sisällä on suuruuden ja 
sankariuden perusainesta, siitä lähtee suurmiehiä ja sankareita, 
jotka näkyvät. Jos kansa on vain kylmää, kosteaa usvaa, ei mikään 
voima saa siitä lähtemään salamaa. 

Ensi näkemältä nämä kaksi ajatusta historian tekijöistä (joko 
sankari yksin tai kansanjoukot) näyttävät niin vastakkaisilta, ettei- 
vät ne koskaan yhtene. Jos ajatukset pannaan vastakkain ja niitä 
ajatellaan erikseen, on valittava toinen: 

— Joko Carlyle on oikeassa tai Tolstoi. 

Mutta tämä vastakkaisuus Carlylen ja Tolstoin välillä onkin vain 
ulkonaista. Todellisuudessa ne eivät ole vastakkaisia, vaan täyden- 
tävät toisiaan. Meidän ei tule sanoa ”joko Carlyle tai Tolstoi” vaan 
”Carlyle ja Tolstoi”. Carlyle on oikeassa. Tolstoi on myös oikeassa. 
Nämä ovat kuin rahan kaksi puolta. Suuren totuuden kaksi osaa. 
Sankari sytyttää ja saa kansan haltioihinsa, mutta hän tekee sen 
kansalta saamallaan tuella. 

Ottakaamme polttolasiksi kutsuttu suurennuslasi ja katsokaam- 
me sen optiikkaa. Se on rakennettu siten, että se kerää läpi kulke- 
van auringonvalon hajallaan olevat polttavat säteet ja kokoaa ne 
yhteen pisteeseen. Täten saadaan aikaan erittäin kirkas piste, jossa 
auringon valon kuumuus kerääntyy yhteen kohtaan. Tämä piste 
polttaa puuta, paperia ja olkia, kuumentaa lasia, kiveä ja rautaa. 

Jokainen kansan seassa oleva suurmies on kuin tällainen polt- 
tolasi. Hän kerää omaan olemukseensa kansan parhaat voimat ja 
ominaisuudet ja sytyttää niillä miljoonia sieluja sekä omassa että 

muissa maissa. Mutta jos taivas on pilvinen eikä ilmassa ole 
auringonsäteitä, ei mikään polttolasi pysty sulattamaan edes lu- 
mihiutaletta eikä lämmittämään edes vesitippaa. 

Sveitsiläistä juustoa valmistetaan ainoastaan vuoriheiniä syö- 
vien lehmien maidosta, samoin hollantilainen juusto tarvitsee 
Hollannin vehreissä ruohikoissa syötettyjen lehmien maitoa. 
Kaikkien aikojen ja kansojen suurmiehet ovat tällaisia. He ovat 
omien kansojensa kukkien terälehtien hyvä tuoksu. Ei rauhaa ra- 
kastava Kiina vaan Ranska pystyi kasvattamaan Napoleonin. 
Englanti kasvatti Darwinin eksistentialismin hengessä. Venäjä 
taas kasvatti ”vastarinnattomuuden” apostolin Tolstoin. Eihän 
toisin voisi ollakaan. 

Näin on aina ja kaikkialla. Ei Wilhelm II ajanut Saksaa ensim- 
mäiseen maailmansotaan, vaan saksalaisten sotainen, hyökkäävä 
ja valloitushaluinen henki löysi oman olemuksensa Bismarckeissa, 
Wilhelmeissä, Hindenburgeissa ja Ruhrbacheissa. Eivät Nerot, 
Caracallat tai Commodukset pilanneet muinaista Roomaa vaan 
kansa, joka satoja vuosia kestäneiden rosvosotien aikana oli mo- 
raalisesti mädäntynyt. Se pystyi saamaan hallitsijoikseen ainoas- 
taan tyranneja ja raakalaisia. 

Kaikissa asioissa kiivas Espanja antoi Loyolan ja inkvisition; 
Saksa tuotti toisaalta Kantin, toisaalta Kruppin. 

Jokainen kansa panee hallitsevan luokan pääksi, perustuksen 
huipulle, joko suuria tai mitättömiä ihmisiä. Tästä voidaan ym- 
märtää kansan henkinen tila. 

Onko kansan joukossa kerääntyneeriä mitään hyvää? Karttuuko 
se? Kypsyykö kansan järki, halut ja omatunto? Vai ovatko ne myr- 
kyttämässä ja mätänemässä? Elävätkö kansat säälittävästi ja elä- 
mää hävettävästi tuhlaillen? 

Tässä meidän jokaisen elämä ja harrastusten luonne tulevat esil- 
le. Mitä teemme maassamme? Millaista roolia näyttelemme kan- 
samme kohtalossa? 

Etelän merissä on paljon korallisaaria. Korallit ovat näkymättö- 
miä kivimuodostumia. Pienet polyypit saavat aikaan jätteitä niin, 
että huomaamatta niistä on tullut saarijonoja. Niissä voivat jopa 

ihmiset asua. 

Toisaalta taas etelässä kasvaa pieniä muurahaisia, jotka ovat lä- 
hes kansallisonnettomuutena. Ne pystyvät syömään suuria taloja 
huonekaluineen. Tällaisilla alueilla kansan on pakko paeta ja 
muuttaa muualle. ? 

Minkä luonteista on työskentelymme omassa maassamme? On- 
ko se luovaa vai hajottavaa? 

Maan mukavuus samoin kuin valtion järkkymättömyys ja kun- 
nia eivät ole sidoksissa vain joihinkin johtajiin, vaan kansalaisten 
tahtoon. Pieni, köyhä valtio voi olla tästä loistavana ja uskoa anta- 
vana esimerkkinä. 

Tämä maa lähes kaksimiljoonaisine väestöineen on aivan Euroo- 
pan pohjoisnurkassa. Sillä on ankara ilmasto: vettä sataa usein ja 
aina on pilvistä; kevättalvella on pitkiä ankaria pakkasia ja jo elo- 
kuussa alkavat aikaiset, pelättävät talvet. Maa on huonoa: jotkut 
alueet ovat paljaan graniittikiven peitossa. Muut alueet ovat mata- 
lia ja soisia. Mineraaleja on tuskin nimeksikään. Maanviljelys on 
raskasta ja vaikeaa. Kansa itse ei ole koskaan nähnyt itsenäisen 
valtion elämää. Se on ollut milloin toisen, milloin toisen naapurin- 
sa hallinnon alaisena. 

Tämän maan nimi on Suomi, suomalaisten maa. Suomalaiset 
kutsuvat tällä nimellä tätä heille ankaraa, mutta sydämestään ra- 
kastamaansa maata. Omalle kielellemme käännettynä ”Suomi” 
merkitsee "soiden maa”. 

Suomen historia 


Useita vuosia matkustelin ympäri Suomea asuen monissa eri pai- 
koissa. Asuin siellä kesällä ja talvella, syksyllä ja keväällä. Elin 
suurissa kauppakaupungeissa sekä pienissä järvien ja metsien ym- 
päröimissä hiljaisissa kylissä. Olen nähnyt heidän jokapäiväistä 
elämäänsä sekä myös juhiia, huvittelua ja leikkejä. Tutkin heidän 
musiikkiaan, kirjallisuuttaan, maalaustaidettaan, teatteriaan ja 
arkkitehtuuriaan. Voin sanoa teille sydämestäni: jäin ihmettele- 
mään kaikkea näkemääni. Joka matkallani Suomeen herää enem- 
män arvonantoa ja kunnioitusta ja kerta kerran jälkeen alan rakas- 
taa enemmän tätä hiljaista, ulospäin kylmäkiskoista, työssään si- 
sukasta vähäväkistä pohjoista kansaa. 

Historiassa Suomen kansan elämässä on kaksi tärkeää ja mie- 
lenkiintoista vaihetta. Ensinnäkin suomalaiset eivät koskaan 
ennen Venäjän vallankumousta vuonna 1917 ole eläneet vapaan 
valtion elämää. Toiseksi, kansan seasta ei ole noussut ketään suur- 
ta johtajaa. Korkea kulttuuri on kansan oma tuote. | 

Suomalaiset asettuivat Luoteis-Venäjän kaukaisimpaan kul- 
maan. Toisella puolella Ruotsi on Suomen naapurina. Vuoteen 
1811 suomalaiset olivat Ruotsin hallinnon alaisina. Ruotsalaisten 
yhteys suomalaisiin oli kuin Itävallan yhteys Vojvodinaan, Bosni- 
an ja Hertsegovinan yhteys serbialaisiin tai kuin kreikkalaisten 
yhteys bulgarialaisiin Turkin vallan aikana. Kaikki hallinto, kaup- 
pa, teollisuus, koulut vieläpä kirkotkin olivat ruotsalaisten käsissä. 

Kaikki johtajat ja oppineet — tuomarit, virkailijat, upseerit, papit, 
opettajat — olivat ruotsalaisia. Ruotsalaiset omaksuivat suomalai- 
sia kohtaan itserakkaan, yläluokan ihmiselle ominaisen ylpeän 
asenteen rahvasta kohtaan. He jättivät suomalaiset poliittisesta 
tasa-arvoisuudesta huolimatta takapajuisiksi tiedoissa, taloudessa 
ja jopa moraalissakin. 

Kaikki tämä vaikutti voimakkaasti Suomen kansan kulttuurike- 
hitykseen. Aina 18. vuosisadan loppuun asti tai vieläpä 19. vuosi- 
sadan neljänteen vuosikymmeneen asti oli Suomen kulttuuri kuin 
pimeässä, maan alla vailla ilmaa oleva ohut heiveröinen kuihtunut 
kasvi. Yksinkertaisesti kukaan ei päässyt luku- ja kirjoitustaidosta 
pitemmälle. 

Mutta vuonna 1808, kun Venäjä oli sodassa Ruotsin kanssa, 
Venäjän hallitsija Aleksanteri I valloitti armeijansa kanssa puolet 
Suomesta, keräsi Porvoo-nimiseen kaupunkiin ympäri Suomea 
olevista edustajista kootut valtiopäivät ja sanoi: 

— Haluatteko myös tulevaisuudessa pysyä Ruotsin hallinnon 
alaisina vai haluatteko liittyä Venäjään? Ehdot ovat nämä: Suo- 
men kansalle taataan Venäjän hallinnon alaisuudessa kaikki sisäi- 
set oikeudet. 

Suomalaiset kansan edustajat myöntyivät. Suomen liittämiseen 
Venäjään. Keisari Aleksanteri I puolestaan vannoi omasta ja seu- 
raajiensa puolesta kunnioittavansa suomalaisten ja ruotsalaisten 
aikaansaamaa perustuslakia. 


Suomen liittyminen Venäjään oli molemmille maille hyödyksi. 
Suomi sinänsä, vakavasti ajatellen, ei ollut mitenkään välttämätön 
Venäjälle. Suomi oli köyhä maa. Se ei ollut samanlainen kuin Intia 
tai Egypti englantilaisille. Se ei ole venäläisille samanlainen kuin 
Krim, Kaukasia tai Turkestan. Suomen liittymisestä ei Venäjä tul- 
lut hyötymään aineellisesti mitenkään. Suomi oli Venäjälle tärkeä 
aivan muista syistä. 

Syy oli se, että Suomen raja oli hyvin lähellä Venäjän pääkau- 
punkia Pietaria. Matka kestää junalla noin kaksi tuntia. Oli päi- 
vänselvää, että jos sota tulisi, kenen kanssa tahansa, olisi vihollisen 
helppo kulkea Suomen läpi ja uhata Pietaria. Juuri tästä syystä, 

sotilaallisessa mielessä, oli tärkeää saada Suomi Venäjän alueeksi 
ja täten loitontaa rajaa Pietarista. Liittymällä Venäjään suomalai- 
set saivat mahdollisuuden kehittää vapaasti omaa kulttuuriaan. 

Suurin osa ruotsalaisista jäi edelleen Suomeen asumaan Venäjän 
vallan alaisuudessakin, mutta enää he eivät olleet maan poliittisia 
herroja. Nyt suomalaiset saattoivat kasvattaa omat johtajansa ja 
omat oppineensa. He kävivät voimalla ja päättäväisyydellä käsiksi 
kulttuurin kehittämiseen. 

Alussa työntekijöitä oli vähän. Suomalaiset opettajat, papit ja 
oppineet pystyttiin laskemaan sormin. Tämä ei kuitenkaan saanut 
aikaan mielialaa: olkoon koko homma, vaan päinvastoin se innosti 
työhön. 

Vielä Aleksanteri I:n eläessä Suomen kulttuurin puolesta taiste- 
lijoiden johtoon tuli Snellman. 

Snellman 


Snellman oli juuri esiin tulleiden Suomen nuorten oppineiden 
paras edustaja. Muutamat suomalaiset opettajat, papit, tuomarit 
ja virkailijat alkoivat levittää ajatusta ristiretkistä kansanjoukko- 
jen opettamiseksi ja sivistämiseksi. 

— Pukeutuminen kaupunkilaispukuun, koviin valkoisiin kau- 
luksiin ja ajanmukaiseen hattuun ei tarkoita, että ollaan sivistynei- 
tä. Sivistyneet ovat kansan aivot. Ei kansa kouluttanut teitä siksi, 
että saisitte hyvää palkkaa ja tappaisitte aikaa kahviloissa pelaten 
korttia ja dominoa. Siinä tapauksessa ette ole sivistyneitä, vaan 
sivistyksen homehtumia. Teidän tulee olla kansan älykkyyden, 
kansan tahdon ja voiman sekä kansan omantunnon herättäjiä. He- 
rättäkää ja elävöittäkää kansan ajatukset. Opettakaa kansalle — 
kyläläisille, työläisille, kaupunkien rahvaalle — miten he voivat 
elää paremmin, miten he voivat olla luomassa pohjaa paremmalle 
elämälle. 

— Näyttäkää kansalle elämän arvo ja opettakaa suojelemaan 
sitä. Sanokaa: jopa meidän sateisessa ja ankeassa Suomessamme- 
kin jokainen kyläläinen ja työläinen pystyy luomaan itselleen 
viihtyisän, terveellisen ja järkevän elämän. 

— Opettakaa heille kuinka työskennellään. Näyttäkää heille, 
kuinka vaatimatonkin koti voidaan tehdä terveelliseksi. Opettakaa 
heille, kuinka hoidetaan omaa ja lasten terveyttä. Opettakaa heil- 
le, miten perustetaan onnellinen perhe-elämä: kuinka miehen 

tulee käyttäytyä vaimoaan kohtaan ja päinvastoin ja miten lapsia 
tulee kasvattaa. 

— Totuttakaa kansa arvonantoon, säännöllisyyteen ja kuriin. 
Totuttakaa heidät tekemään työt ajallaan. Totuttakaa heidät 
omantunnontarkoiksi, arvostamaan järjestystä ja työvuoroja. 
Opettakaa heitä kunnioittamaan omia ja toisten oikeuksia. Olkaa 
itse näissä esimerkkinä kansalle. 

— Kaikissa yhteyksissänne ja kanssakäymisissänne kansan 
kanssa olkaa heidän opettajiaan. 

— Katsokaa koko Suomeamme kuin suurta perhettä. Muista- 
kaa, että koko Suomen kansa — köyhä hiilenkantaja, tervanpolt- 
taja, siivooja ja leski — ovat teidän pikkuveljiänne ja -siskojanne. 

— Teidän tehtävänne on kouluttaa heidät vanhempien sivistys- 
kansojen joukkoon. 

— Muistakaa, että kansan tietämättömyys, pahuus, villi juomi- 
nen, sairaudet ja köyhyys ovat teidän häpeänne, teidän syynne. 

Näin ajatteli, puhui ja kirjoitti kourallinen suomalaisia alakou- 
lunopettajia, pappeja ja lääkäreitä. Näiden joukosta erikoisesti 
Snellman tuli tunnetuksi epätavallisen rakkautensa ja voimansa 
ansiosta. 

Hän kulki Suomea päästä päähän, talvella suksin, keväällä ja 
kesällä veneellä tai jalkaisin. Missä vain ihmisiä oli — metsätyö- 
mailla tai kivilouhimoissa — sieltä hän etsi käsiinsä luonnostaan 
viisaita kyläläisiä ja työläisiä, taitavia ja uutteria nuoria miehiä ja 
naisia sekä opetti heitä. Hän tapasi heitä, antoi heille kirjoja, otti 
heidän osoitteensa ja kirjoitti heille. 

Hän sytytti pieniä lamppuja pimeisiin nurkkiin. Hän kaatoi ö1- 
jyä liekkiin, niin kuin Snellmanin rakastama sanonta kuului. 

— Koko kansalle ei voida antaa vettä yhdestä, kahdesta, 
kolmesta tai vieläkin useammasta joesta, sanoi Snellman. 
Kaikkein kaukaisimmassakin mökissä tulee olla järvi, lähde, puro 
tai kaivo, mistä voi juoda. Kansan hengenjano on samanlaista. Jo- 
kaisesta paikasta on löydyttävä omat miehet, omat elävät lähteet. 

Tällaisille miehille Snellman lähetti kirjeitä; myöhemmin nämä 
kirjeet lähetettiin eteenpäin muille. Näissä kirjeissä, joita ystävät 

nimittivät ”opetuslapsikirjeiksi”, Sneliman milloin rohkaisi ja vah- 
visti henkeä, milloin nuhteli, milloin ylisti ja osoitti uusia tehtäviä, 
milloin kertoi hyviä esimerkkejä toisten edistymisestä. 

Minne tahansa hän menikin hän kokosi kansaa opettavat ystä- 
vänsä ympärilleen ja puhui näin: 

— Katsokaa, kuinka hampusta tehdään narua ja köyttä? Ensin 
hampunkuiduista kierretään ohutta lankaa. Ohuesta langasta 
kudotaan paksua köyttä. Ohuista langoista tehdyllä paksulla köy- 
dellä kiinnitetään suuria valtamerilaivoja. Meidän työmme muis- 
tuttaa tätä. Me voimme kerätä hajallaan olevat ponnistukset yh- 
teen ja muodostaa suuren opettajien joukon, jonka avulla voimme 
ja meidän tulee kouluttaa kaksimiljoonainen kansamme. 

Snellman piti kesälomalla oleville opettajille kaksi- kolmiviik- 
koisia kursseja. Yli sata ihmistä kokoontui yhteen. Alussa opetta- 
jat tulivat haluttomasti kursseille. Monet olivat tulleet kaukaa ja 
olivat väsyneitä raskaan talven työstä, eivätkä he olleet tyytyväisiä 
tehtäväänsä. "Mistähän tämäkin keksintö on tullut? Kurssi... 
Opetetaanko meitä opettajia?” valittivat jotkut. 

Snellman tiesi ja ymmärsi kaiken, hän ei suuttunut. Hän katsoi 
ihmisiä kuin lääkäri sairasta: pitää löytää oikea lääke. Jo ensim- 
mäisellä kesäkurssilla Snellman puhui näin opettajille: 

— Rakkaat ystävät, tiedän kuinka raskasta työnne on. Tiedän 
millaisia vaikeuksia olette saaneet kokea kaukaisissa kylissä oppi- 
mattoman kansan taholta, joka ei arvosta ammattianne. Ymmär- 
rän myös taloudelliset vaikeutenne. Mutta mitä meidän tulisi 
tehdä? Älkää unohtako, että olemme vasta aloittamassa suurta 
tehtäväämme kansan herättämiseksi. Me olemme uuden kansan 
kärkijoukkoa, olemme kuin hinaajia. Meidän on kannettava seläs- 
sämme koko sodan taakka kansan oppimattomuuden voittamisek- 
si. Emme ehkä saa alussa odottamaamme rakkautta ja ylistystä, 
päin vastoin joudumme antamaan uhreja. Niin, minä puhun teille 
uhreista, uhrit ovat välttämättömiä, me emme voi väistää niitä. 

— Kutsun teitä uhraamaan itsenne. En kutsu kaikkia, vaan sel- 
laisia jotka ovat päteviä ja valmiina uhraamaan itsensä. Pyydän 
teiltä anteeksi, mutta minun on kerrottava totuus: niin kuin 

muissakin ammateissa, opettajienkin joukossa on sellaisia, joiden 
henki on vieras opettajan toimeen. He eivät ole edes taiteilijoita tai 
liikemiehiä. He ovat paljon pahempia: he ovat omaa ammattiaan 
ylenkatsovia säälittäviä päiväläisiä. Tällaisille henkilöille annan to- 
verillisen neuvon: jättäkää koulu. Etsikää itsellenne toinen ammat- 
ti. Menkää toimistoihin. Työskennelkää liike-elämässä. Mitä ta- 
hansa teettekin, jättäkää opettajan ammatti. Täällä tarvitaan nyt 
voimakkaita, tiedoiltaan päteviä ja eläväsieluisia ihmisiä... Tämän 
takia on pyynnöstäni ryhmä suomalaisia oppineita, kulttuuri-ihmi- 
siä, lupautunut antamaan teille kukin viisi, kuusi, kymmenen op- 
pituntia. Tarkoitus on, vaikka vain pintapuolisestikin, näyttää teil- 
le eräiden tieteiden kauneus. 

Tämä Snellmanin puhe riitti voittamaan useimpien alakoulun- 
opettajien sydämet. He alkoivat auttaa häntä. Jotkut rupesivat 
työskentelemään yksin, opettamaan jopa enemmän kuin Snell- 
man, Jokainen oli itsessään suuri kulttuurin voimavara. Joka puo- 
lelle maata alkoi nousta heidän avullaan pikkusnellmaneja. 

Kuitenkaan Snellman ei odottanut rakkaan Suomensa herättä- 
mistä ja kehittämistä ainoastaan opettajilta. Missä tahansa oli vir- 
kailijoiden, lääkäreiden, pappien tai kauppiaiden kokous, oli 
Snellman siellä puhumassa: 

— Älkää unohtako kansaanne. Te jokainen olette nousseet ja 
kasvaneet kansasta. Mitä teette nyt? Välttelettekö luku- ja kirjoi- 
tustaidottomia veljiänne? Vai tutkitteko ja etsittekö keinoja 
kansan elämän parantamiseksi? Mitä teette herättääksenne kan- 
sanjoukkojen sivistysharrastukset? 

Kirkko ja kansa 


Papeille Snellman puhui tällä tapaa: 

— Arvoisat papit ja seurakuntien työntekijät! Pyydän teiltä, en 
vihollisena vaan uskonnollisen hengen elähdyttämänä kirkon kas- 
vattina: olkaa todellisia paimenia. Muistakaa, että uskonnon opet- 
tajat eivät ole pelkkiä kirkon virkailijoita. Pappi ei ole mikään vir- 
kamies. Teidän tehtävänne ei ole vain koneellisesti hoitaa yleisiä ja 
yksityisiä uskonnollisia menoja. Tehtävänne ei ole ainoastaan 
kirkollisen viran hoitaminen. Jeesus opetti ennen kaikkea kansalle 
puhtaan, hyvän ja oikean elämän. Hän herätti ihmisten omattun- 
not. Hän kehotti heitä rakastamaan toinen toisiaan. Pyysi heitä 
tekemään hyvää. Hän opetti, kuinka raa'at, sivistymättömät ihmi- 
set voivat tulla Jumalan palvelijoiksi. Menkää kansan keskuuteen 
ja saarnatkaa heille havainnollisesti elävästä Jumalan rakkaudes- 
ta. Älkää puhuko nukuttavalla kirjakielellä. Puhukaa niin kuin 
Jeesus puhuisi, jos hän tulisi tänne Suomeen. 

— Oi pastorit, oi Jeesuksen uskon johtajat! Rukoilen teitä kyy- 
nelin kaksimiljoonaisen Suomen kansan nimissä: heittäkää pois 
kuolleiden oppien paksu peite uskonnon yltä; antakaa kansalle 
yksinkertainen elävä uskonnon ymmärrys. Herättäkää sekä nuoret 
että vanhat elämään niin kuin Raamattu opettaa. 

Suomen pääkaupungissa Helsingissä oli piispojen kokous. 
Kokouksen asialista oli: 

— Uskonnon olemassaolon taistelu kansan keskuudessa. 

— Välinpitämättömyys kirkkoa ja kunnioituksen puute sen 

— Suunnitelma sodaksi kaikkea tätä vastaan. 

Snellman pyysi lupaa lukea erään raportin kokouksessa. Se evät- 
tiin heti. 

— Koska tämä on piispojen kokous, täällä ei ole tilaa kellekään 
sellaiselle, joka ei kuulu papistoon. Toiseksi, mitä voisi Snellmanin 
tapainen mies, jolla ei ole mitään tekemistä kirkon kanssa, kertoa 
kirkon korkeille edustajille? sanottiin. 

Snellman lähetti kokoukselle seuraavan kirjeen: 

— Minulla ei ole tarkoitus opettaa teille mitään. Kunniallisena 
ihmisenä haluan selittää teille, miksi teidän suuret ja rikkaat kirk- 
konne ovat tulleet meille vieraiksi. Rukoilen teitä: kuunnelkaa mi- 
nua "kansan äänenä”. Ette halua kuulla minua kokouksessanne. 
Kuinka voitte etsiä lääkettä sairauteen kuuntelematta sairasta? 

Snellman kutsuttiin. Hän puhui piispoille näin: 

— En halua syyttää teitä enkä kaivella vikojanne. Vaikkei 
minua olisikaan, teille kyllä riittää syyttäjiä. En syytä pappeja. 
Syytän itseäni, yhteisöäni ja koko kansaa. Papit eivät tule taivaasta 
eikä heitä nostata tuuli merestä. Kirkonpalvelijat ovat kanssamme 
samaa lihaa ja luuta. Hyvä tai huono, kirkonpalvelijamme ovat 
meistä lähtöisin, he ovat meikäläisiä. Juuri tästä syystä kysykääm- 
me niiltä, jotka syyttävät kirkonpalvelijoitamme: 

— Katsokaamme, onko meillä paljon omantunnontarkkoja 
kauppiaita? Onko meillä kunniallisia kokkeja, tunnontarkkoja 
puuseppiä ja seppiä? Mikä sosiaalinen luokka, mikä ammattikun- 
ta on korkeammalla muita? Millaisia ovat tuomarinne, parlamen- 
tin jäsenenne tai lehtimiehenne? Voimmeko sanoa, että he ovat 
maamme suola ja pippuri? Siinä tapauksessa, mitä te haluatte? Jos 
ette löydä edes kunniallisia sikopaimenia itsellenne, niin miksi ih- 
mettelette, ettei kirkoissanne ole kunnon pappeja? Kirkot ovat tei- 
dän, niin myös papit. Heidät on paistettu teidän taikinastanne. 

Snellman jatkoi koko Suomen käsittävässä piispainkokouk- 
sessa: 

— Juuri tämän tähden en tullut tänne teitä syyttämään. Tulin 

kuin sairas lääkärien luo. Tulin kertomaan teille seuraavaa: 

— Kansa on sivistymätöntä. Kansa on kovasydämistä. Kansa 
on laiskaa. Kansa on ahnetta. Kansa ei kunnioita mitään eikä 
ketään. Kansa ei usko kehenkään. Se katsoo kaikkea ja kaikkia 
epäillen, Näin ollen onko tässä tilaa uskonnolle? Miten täällä 
voisi olla uskontoa? Kansan joukossa on vanhoja uskonnollisia 
tapoja ja pakanallisia uskomuksia. 

— Mutta onko kansa katsottava syypääksi tähän? Kuka, missä, 
miten ja milloin puhui kansalle uskonnosta? Jeesus opetuslastensa 
kanssa meni kansan keskuuteen, etsi ja löysi kansan. Hän puhui 
tuntikausia Jumalasta ja rakkaudesta. Hän puhui yksinkertaisesti 
ja avoimesti kuin kuva. Hän valloitti heidän sielunsa ja voitti 
heidän sydämensä. 

— Tuhannet ihmiset kulkivat Jeesuksen perässä tai etsivät 
Johannesta erämaasta... Entä nyt, jopa suurina juhlapyhinä kirkot 
ovat hiljaisia kuin erämaa. Kansa pakenee kirkon puheita ja 
saarnoja. Miksi? Koska kuolleet puhuvat kuolleita sanoja. Nämä 
sanat eivät kosketa kansan järkeä eivätkä sydäntä. Ajatelkaa 
miten voisitte auttaa tähän onnettomuuteen joutuneita, tämä on 
teidän tehtävänne. 

Snellman jatkoi: 

— Sanon teille, että kansa on hengellisesti vakavasti sairas. 
Erittäin sairas. Uskonto on voima, joka elävästi erottaa ihmisen 
maailmankaikkeudesta, kansasta tai niityllä kasvavasta ruohosta. 
Jos tämä erotus hävitetään, ei jäljelle voi jäädä valtioita, yhteisöä 
eikä edes ihmistä. 

— Uskonnon voiman häviäminen kansasta ei ole mikään kirkon 
kysymys. Se on vaara valtiolle. Massojen uskonnottomuus on ehkä 
kansan vaarallisin sairaus. On ajan tuhlausta ottaa edes esille ajat- 
telemattomien nuorten ja heidän perässään kulkevien idioottien 
vapaamielistä ateismia. Ateismi on sydämen köyhyyttä, hengen 
olemattomuutta. 

Uskonnottomuus tappaa kaiken pyhän kansasta. Seuraus tästä 
on elämän raaistuminen: tunnottomuus, karkea itsekkyys, ryöstöt 
ja alhainen moraali. 

— Olen mies, joka haluan pitää maalliset ja hengelliset asiat 
erossa toisistaan. Haluan sanoa teille kirkon johtajat: Jumalan 
kuva on haalistumassa kansan sydämissä! Mikä voisi olla peloitta- 
vampaa kuin tämä? Jos haluatte ihmisten olevan avosydämisiä it- 
seänne, Jumalaa ja omaa kansaanne kohtaan, älkää etsikö syyllisiä 
muualta. Älkää syyttäkö tiedettä, filosofiaa tai oppineita. Tämän 
ovat saaneet ja saavat aikaan kaikki uskonnon ja lahkojen kaksi- 
naamaiset oliot. ' 

— Syyttäkää itseänne! 

— Parantakaa itsenne! 

— Oppikaa ensin itse, kuinka teidän tulisi opettaa kansaa! 

— Löytäkää ensin itse Jumala, sen jälkeen näyttäkää kansalle 
hyvä ja oikea elämäntie. 

— Sanon uudelleen. Kansalla ei ole pelastusta, ellei sillä ole 
Jumalaa sydämessä. Tämän tähden lopetan puheeni teille piispoil- 
le avunpyyntöön: 

— Pelastakaa kansa! Antakaa heille Jumala! Älkää antako 
heille uskonnon kuolleita muotomenoja, vaan elävä Jumalan tunte- 
minen heidän sydämiinsä! 

Snellman kumarsi kevyesti ja lopetti puheensa. Puhe teki 
voimakkaan, mutta jokaiseen hyvin erilaisen vaikutuksen. Jotkut 
suuttuivat ja päästivät esille vihanpuuskansa: 

— Tämä on julkeata! Häpeämätöntä. Tämä on kirkon loukkaa- 
mista! Tämä on pilailua kanssamme! 

Toiset taas, suurin osa kokouksesta oli Jumalan ihmisiä, jotka 
vaikenivat. Tämä vaikeneminen ilmensi kaunopuheisesti ajatusta, 
että Snellmanin puhe oli oikein ja se sellaisena vastaanotettiin. He 
katselivat häveten menneisyyteen, mutta halusivat ottaa tulevai- 
suuden iloiten vastaan. 

Eräs kokouksen vanhimmista piispoista oli vuosia aikaisemmin 
ollut pappina koulussa, jossa Snellman opiskeli. Hän nousi paika!- 
taan, lähestyi puhujaa ja suuteli tätä otsalle sanoen: 

— Kiitos paljon. Teit vanhan opettajasi iloiseksi. Iloitsen nyt, 
kun silmäni ovat nähneet kansamme pelastuksen aamunkoiton. 
Olkoon Jumala kanssasi suurella asiallasi. Paljon kiitoksia... 

Kokouksen jälkeen jotkut piispoista keräsivät oman alueensa 
papit yhteen ja opettivat heille ystävällisesti ja sydämestä, miten 
saarnat saadaan elävämmiksi ja miten olisi lähestyttävä kansaa. 
Erikoisesti puhuttiin pappien, kristittyjen uskonnollisten johtajien 
lähentymisestä kansaan. 

Useissa paikoissa papit pitivät kokouksia keskenään. He lukivat 
yhdessä Raamattua. He tutkivat sen suuria totuuksia ja niiden 
merkitystä yhä syvällisemmin. He alkoivat kutsua kokouksiinsa 
myös uskovia maallikoita. He keskustelivat kansan kanssa uudella 
kielellä, uusista asioista ja kysymyksistä. Nuorille ja lapsille oli 
omia kokouksia. Heille annettiin neuvoja. Ei kirottu tiedettä, ei 
järkeä eikä ilonpitoa, vaan aina ja kaikkialla pidettiin mielessä las- 
ten sielun herkkyys ja heitä kutsuttiin kantamaan nuorison kansal- 
listunnon tulta. 

Oli kuin kansanjoukot olisivat liikahtaneet, lähteneet kulke- 
maan kohti hyvyyttä. Monet saivat sytyttää toisten sieluja. Sydä- 
met sulautuivat yhteen. Silmät katsoivat avoimemmin ja hellem- 
min, 

Snellman ystävineen iloitsi. Armeijamme kasvaa, he sanoivat. 
Olemme saaneet kansanopetuksessa ehkä kaikkein arvokkaimmat 
liittolaiset. 


Opetusvirkailijat 


Suomen ja Venäjän liittosopimuksen mukaan valtiopäivät saivat 
1816 uuden ja uusia oikeuksia antavan perustuslain. Aleksanteri 
[I:sen tsaarillisessa tiedotteessa hänen ”ikuisen” lupauksensa 
mukaan tätä perustuslakia tultaisiin hallitsijan ja hänen seuraa- 
jiensa taholta pitämään pyhänä. Näin luvattiin jo toisen kerran. 

Uusien valtiopäivien avajaisten yhteydessä Helsingissä kokoon- 
tui myös valtion virkailijoiden yleiskokous. Snellman puhui myös 
tässä kokouksessa. Hän aloitti puheensa Suomessa Ruotsin vallan 
aikana olleista virkailijoista: 

— Ruotsalaiset ovat etevä kansa, sanoi Snellman. He ovat vii- 
saita, kunniallisia, rakastettavia, iloisia ja kulturelleja ihmisiä. Ra- 
kastan ruotsalaisia. Heidän joukossaan minulla on läheisiä ystäviä. 
Toivon sydämestäni Ruotsin menestyvän kaikessa. Mutta iloitsen 
myös siitä, että köyhä ja unohdettu maamme ei ole enää Ruotsin 
alaisuudessa. En iloitse siitä, että kansamme on irti Ruotsin valti- 
osta, vaan siitä, että kansamme on pelastettu ruotsalaisista virkai- 
lijoista. 

Millaisia olivat ruotsalaiset virkailijat Suomessa? He aiheuttivat 
yhtä paljon vaikeuksia Ruotsin valtiolle kun kansallemme. 

Itse Ruotsissa virkailijat ovat älykkäitä, kunniallisia ja ahkeria 
ihmisiä, mutta valitettavasti samaa ei voitu sanoa Suomessa olevis- 
ta. Ruotsin hallitus teki saman virheen, minkä jo monet valtiot 
olivat tehneet aikaisemmin. Se kokosi maastaan yleensä moraalil- 

taan huonoja tai omasta yhteiskuntaluokastaan vieraantuneita 
virkailijoita ja lähetti heidät Suomeen. 

Kuten kaikissa muissakin valtioissa niin Ruotsissakin on rikkai- 
den ja tunnettujen perheiden huono-onnisia lapsia. He ovat laisko- 
ja, kykenemättömiä, hyödyttömiä, tomppeleita, sukunsa huonoja 
yksilöitä, juoppoja ja moraalittomia nuoria. Nämä nuoret oli ero- 
tettu kouluista eivätkä he voineet löytää mistään työtä, ei toimis- 
toista eikä liike-elämästä. Heillä ei ollut myöskään edellytyksiä 
aloittaa oman ammatin harjoittamista. He eivät halunneet tehdä 
työtä, vaan ainoastaan heittää tuuleen isiltä ja äideiltä saadut 
rahat. 

Mitä näille onnettomille lapsille ja tyhjäntoimittajille pitäisi teh- 
dä? Isät, äidit ja sukulaiset käyttivät suhteitaan johtajiin ja saivat 
lähetettyä nämä onnettomat oliot Suomeen virkailijoiksi. 

Voitte kuvitella, mitä voidaan odottaa tuhannelta tai kahdelta 
tuhannelta tällaiselta virkailijalta. Nämä moraaliltaan huonot, va- 
lehtelevat, keskikoulun tai kaksi kolme luokkaa käyneet miehet 
viettivät suurimman osan ajastaan kalliissa ravintoloissa ja huvitte- 
lupaikoissa, ei virkapaikoillaan. 

He eivät koskaan oppineet tehtäviään eivätkä halunneet työs- 
sään he olivat huolimattomia ja kansaa kohtaan ylimielisiä. He 
tulivat myöhässä töihin ja lähtivät ennenaikaisesti. Suurimman 
osan työajasta he joivat kahvia, tupakoivat, lukivat lehtiä ja kes- 
kustelivat ystäviensä kanssa. 

He odotuttivat tuntikausia ihmisiä, joilla oli heille asiaa. Toi- 
mistoapulaiset sanoivat kansalle: 

— Pomo on kiireinen. Hänellä on kokous. Odottakaa! näin he 
huusivat. Jos jollakin oli aikaa tai hänen oli pakko odottaa, otti 
vihdoin murjottava, idioottimainen pomo” vieraan vastaan unet- 
tomuudesta punaisin silmin ja kuin sulat pystyssä oleva kalkkuna. 
Yleensä tulijan puhe keskeytettiin ennen kuin hän oli edes ehtinyt 
esittää asiaansa: 

-—— Tulkaa huomenna. Tänään minulla on kiire. 

— Mutta, pyydän teitä, olen tullut maaseudulta... 

Kalkkuna vastasi vielä varmemmin: 

— Sanoin huomenna, hän tuhisi. 

— Mutta minulla ei ole rahaa, en voi odottaa... 

— Sanoin teille huomenna! Ulos! 

Huvipaikoissa ja peliluolissa kalliit viinit virtasivat kuin joki, 
kalliita naisia kokoontui laumoittain. Kaikki tämä vaati paljon ra- 
haa. Tästä syystä näissä peliluolissa tehtiin sellaisia asioita ja pää- 
töksiä, että vähänkin vakavamielisempi oli kauhuissaan: 

— Mitä tämä tämmöinen on? sanottiin. Kuinka Tukholmasta 
voidaan sallia tällaista? Tuleeko tämä jatkumaan kauan? 

Kansa vaikeroi ja valitti, suuttui ja vihastui sekä menetti malt- 
tinsa. Huonotapaiset sanoivat: 

— Jos meidän johtajamme tekevät näin, miksi me antaisimme 
tilaisuuden mennä ohi? 

Snellman jatkoi puhettaan: 

— Kiitos Herralle, tilanne ei ole nyt sama. Vähitellen joka paik- 
kaan ilmestyy suomalaisia tai paikallisten luotettujen ruotsalaisten 
joukosta valittuja virkailijoita. Saamme uutta viiniä uusista 
leileistä. Ymmärtäkää tämän ajan arvo. Heti työnne alussa ottakaa 
uusi suunta. Jättäkää vanha hapatus, älkää antako siitä jäädä mi- 
tään jäljelle. Luokaa aivan uudet meille sopivat tavat. Nähköön ja 
ymmärtäköön kansa, ettette ole maan näivertäjiä ja sortajia, vaan 
kansan palvelijoita ja työläisiä. Älkää katsoko vastenmielisesti nii- 
tä jotka tulevat asioimaan luoksenne, vaan tarttukaa työhön kaikin 
voimin. Antakaa kansan ymmärtää, että jos ette tee jotakin asiaa, 
ei se johdu siitä, että ette halua, vaan ettei sen tekeminen ole 
oikein. 

— Ymmärtäkää tämä, virkailijat eivät ole yhtään huonommas- 
sa asemassa kansan kouluttamisessa kuin opettajat tai papit. 

Snellman kysyi sydäntäsärkevän ivallisesti: 

— Tiedättekö, ketkä ovat laittomuuden parhaat opettajat? 

— Virkailijat. Lakia edustavat virkailijat. He opettavat kansaa 
ylenkatsomaan lakia. 

— Juuri tämän tähden pyydän teiltä, lain edustajilta, koko 
uuden Suomen nimessä: Auttakaa meitä istuttamaan kansalaisiin 

kunnioitus lakeja kohtaan! Vielä toiseksi, herättäkäämme heissä 
syvä sisäliinen oikeudentunto! 

Tämä puhe ei jäänyt Snellmanin ainoaksi puheeksi. Koko maas- 
sa kansa alkoi katsoa asioita vakavammin ja samalla uskoa ja luot- 
taa virkailijoihin. 

Sukupolven, kahden kuluitua koko suomalainen virkamiehistö 
oli uudistunut. Se oli viisaampaa ja moraalisempaa. Se nousi 
esimerkilliseen asemaan. Kansa ylisti virkailijoitaan ja rukoili 


heidän puolestaan. 


Kasarmit kansan kouluna 


Perustuslain mukaan jo ruotsalaisten aikana Suomella oli omat 
valtiopäivät, oma posti ja oma raha. Oli myös pieni määrä sotilai- 
ta. 

Kun Suomi siirtyi Venäjän alaisuuteen, kaikki entiset oikeudet 
säilyivät. Oma raha ja posti, myöhemmin rautatie sekä alue- ja 
kaupunkihallinto olivat suomalaisten hoidossa. Myös armeija säi- 
lytettiin. 

Ruotsin vallan aikana kaikki nämä olivat ruotsalaisten käsissä 
ja toimivat ruotsalaisittain. Suomalaisia käytettiin kuin elävää 
lantaa, johon ruotsalaista valtionjohtoa ja kulttuuria istutettiin. 

Kun Suomi siirtyi Venäjän alaisuuteen, alkoivat suomalaiset hi- 
taasti mutta varmasti ottaa oman maansa asiat haltuunsa ja hoi- 
toonsa. Työ alkoi alimmista kansanluokista. Ensin kansakouluis- 
sa, sitten oppi- ja korkeakouluissa alettiin nähdä ruotsalaisten 
opettajien tilalla suomalaisia. Suomalaisista alkoi tulla pappeja, 
tuomareita, lääkäreitä ja virkailijoita. 

Myös Suomen pieni armeija alkoi olla hengeltään suomalaista. 
Vaikka enemmistö sotilaista oli Ruotsin vallankin aikana suoma- 
laisia, olivat he vain kuin nahka tai turkis ruotsalaisten sotilas- 
saappaita varten. Armeijan korkeampi henkilökunta, sen henki ja 
käyttäytyminen sotilaisiin nähden oli kaikki ruotsalaista. 

Ruotsalaiset ovat rohkea kansa. Sekä Kustaa Aadolf uskonpuh- 
distuksen aikoina että Kaarle XII Pietari Suuren aikoina saavutti- 

vat kuuluisuutta Ruotsin armeijalle. Kuitenkin tuona aikana 
Ruotsissa niin kuin muuallakin armeijan johto oli aristokraattien 
käsissä. He muodostivat maahan aivan oman kastin. He katsoivat 
virkailijoita, kauppiaita ja oppineita alempana luokkana. Kansa 
oli yhtä kuin alemmat luokat, ja ulkomaisten intressien ollessa ky- 
seessä niiden puolesta henkensä antavien sotilaiden suuret massat 
pidettiin kovan ja jopa säälimättömän kurin alaisena. 

Upseerit eivät halunneet kuulla puhuttavankaan mistään muus- 
ta kuin rintamasta, paraateista ja armeijasta. Kaiken vapaa-aikan- 
sa he kuluttivat juhlissa, korttipeleissä, edustustilaisuuksissa ja 
tansseissa. 

Monilla oli vain vähäinen koulutus. He olivat lukeneet tuskin yh- 
tään kirjaa. Heillä ei ollut yhteiskunnallista tietoutta eikä yhteyttä 
kansaan. He rakastivat vain pöyhistelyä ja miekan kalisuttamista. 
Nämä elegantit herrasmiehet olivat myös hyvin tuhlaavaisia. He 
pukeutuivat komeisiin uniformuihin. He olivat suuria salonkien 
kavaljeereja ja taitavia tanssijia. Suurin osa heistä joi ja pelasi kort- 
tia. Sotilaita kohtaan he olivat kovia, röyhkeitä ja useat jopa raa- 
koja. He katsoivat karsaasti *kasarmien härkiä”, niin kuin he soti- 
laita kutsuivat. 

Suomen nuoret ja oppineet, Snellman etunenässä, ryhtyivät 
vakavasti ja huolellisesti tutkimaan sotilaiden koulutusta armeijas- 
sa. Monet oppikoulujen parhaimmista oppilaista tai yliopiston 
opiskelijoista menivät opiskelunsa lopetettuaan sotilaskouluihin, 
armeijaan. He palvelivat 5, 6, jopa 10 vuotta eikä heidän sallittu 
tänä aikana harrastaa omaa alaansa, käyttää saamiaan tietoja. 

Snellman oli näiden ihmisten ajatusten ja tunteiden tulkki. Hän 
puhui opiskelijoiden ja upseereiden kokouksissa sekä kirjoitti leh- 
tiin: 

— Armeija voi olla kansan suurin, vastuullisin ja ylin koulu. 
Ajatelkaa: Koko maan väestöstä, monet maaseudulta, otetaan tu- 
hansittain terveitä parhaassa iässä olevia miehiä. 

— Heidät erotetaan perheistään ja työstään sekä kootaan tu- 
hansittain pitkäksi ajaksi armeijaan. Heille annetaan ruoka, 
juoma, vaatteet ja kaikki elämään tarvittavat ja heidät pidetään 

erossa muista ihmisistä. Jos heidät opetetaan tekemään jotakin 
työtä, siitä ei ole mitään hyötyä heidän palattuaan synnyinseudul- 
leen, oman työnsä pariin. 

Snellman jatkoi: 

— Niin pitkälle kuin tiedämme eivät valitettavasti edes kaikkein 
korkeimmalla kulttuuritasolla olevat kansatkaan ole pystyneet to- 
teuttamaan rauhassa elämisen taitoa. Primitiivinen viha ja saaliin- 
himoinen voima vyöryy kuin vaahtoava meri alaville paikoille. Mei- 
dän on pakko rakentaa patoja suojaksi verisiltä vesiltä. Jokainen 
armeija on arvokas elävä pato. Se suojelee maan rajoja tuhansien 
sankarien rinnoin. Toisaalta se antaa valtiolle mahdollisuuden 
työskennellä rauhassa. 

— Armeija on eräänlainen itsensä uhraavien epäitsekkäiden ih- 
misten pappisjärjestö, sanoi Snellman. Me siviilit emme vielä ole 
todella tajunneet ja kunnioittaneet sitä, että tämän padon jokainen 
hiekanjyvä on elävä ihminen. Jos on tarpeen meidän tähtemme, 
jotta voisimme elää vapaina, menee tuhansittain näitä hiekanjyvä- 
siä kuolemaan. 

— Aivan yksinkertaisissa tilanteissa, kadulla, liikkeissä tai kah- 
vilassa, nähdessäni upseerin tai sotilaan haluan tervehtiä häntä 
kunnioittavasti, jatkoi Snellman. Minulla on halu sanoa heille rak- 
kauden hymyn saattamana: 

— Rakkaat veljeni, te suoritatte raskasta tehtävää suojelemalla 
maata, meitä ja minua. Jumala suojelkoon ja auttakoon teitä! 

— Ajatelkaa, jatkoi Snellman puhettaan, jokainen kasarmeissa 
oleva sotilas on elävä, kallisarvoinen kivi. Vuosittain kootaan 
tuhansittain näitä eläviä pääomia ja heitä pidetään pitkän aikaa 
kuin vankeudessa... Kun näitä loistavia sieluja on pitkään pidetty 
yhdessä, päästetään heidät menemään haavoitettuina, vieläpä sär- 
jettyinäkin. Tämä ei ole ainoastaan valitettavaa, vaan jopa rikos. 

Nuoret upseerit, jotka olivat Snellmanin oppilaita, alkoivat 
keskustella keskenään innokkaasti: 

— Meidän uusi Suomen armeijamme pitää olla hengeltään, 
tavoiltaan ja edistymiseltään sekä kasarmien tehtävien kannalta 
uudistettu laitos. Sotilas ei ole mikään kasarmin härkä. Sotilas on 

vähemmän oppia saanut veljeni. Maaemo lähetti hänet kasarmiin 
opetusta varten. Hänen palveltuaan määrätyn ajan ja palattuaan 
kotiin maaemo kysyy upseerilta: 

— No niin, katsotaanpa ketä sinä kasvatit? Mitä tuli niistä 
sadoista, tuhansista nuorista kokemattomista sotilaista, joita olen 
uskonut sinun käsiisi? 

— Upseeri ei ole vain sotilaan veli. Hän ei ole vain yläpuolella 
oleva sotilasystävä. Upseeri on sotilaan opettaja. Upseerin 
vastuulla on sotilaan keho (terveys), sotilaan pää (järki, aivot) sekä 
sotilaan sydän ja henki (luonne, omatunto, elämänkatsomus sekä 
suhde ihmisiin, maahan ja elämään). 

Suomen uuden armeijan esitaistelijat, nuoret upseerit, jotka 
ymmärsivät tehtävänsä uudella tavalla, keskustelivat innokkaasti 
ja pelkäämättä vaikeita kysymyksiä: 

— Siinä tapauksessa? Siinä tapauksessa tämä merkitsee sitä, 
että me upseerit emme ole maallemme hyödyksi ainoastaan sodan 
aikana, vaan voimme olla sitä kasarmeissa joka hetki. Olemalla 
kosketuksissa sotilaiden kanssa teemme palvelusta maallemme. 
Tähän asti kasarmi” sanalla on ollut huono sävy. Sitä on käytetty 
kansan keskuudessa pelotteluun: 

— Käyttäytykää paremmin. Ette ole kasarmissa. 

— Teissä on kasarmin haju. 

— Kasarmi on pilannut hänet... 

Nuoret Suomen upseerit toivoivat, että nyt kasarmi voi olla aivan 
toisenlainen, sen pitää olla. 

«— Me teemme kasarmista kansan koulun. Siitä tulee kansan 
yliopisto. Sotilaat tulevat muistelemaan kasarmiaan rakkaudella. 
Kansa puhuu ylpeänä kasarmista: 

— Kasarmi pani hänet oikealle tielle. 

— Kasarmi antoi hänelle koulutuksen: teki hänestä terävän, 
kunniallisen, ahkeran, kohteliaan ja hyvää rakastavan ihmisen. 

Nuoret upseerit aloittivat rohkeasti suuren tehtävänsä kasar- 
meissa. He opiskelivat itse ahkerasti. He käyttäytyivät hienostu- 
neesti joka askeleella. He muuttivat koko kasarmielämän järjes- 
tyksen. 


46 


Aikaisemmin, ruotsalaisen tavan mukaan, kasarmi oli likainen 
ja tunkkainen. Ilma oli tukahduttava, kirpeä. Sotilaat pukeutuivat 
miten sattui. He olivat nälissään. Usein he sairastuivat huonosta 
ravinnosta. Kaikkea varastettiin: ruokaa, vaatteita, kenkiä, jopa 
polttoainetta. Sotilaita kohdeltiin huonosti. Oli käytettävä kaik- 
kein rivoimpiakin kirouksia. 

Nyt kaikki muuttui yhtäkkiä. Kasarmit siivottiin ja maalattiin. 
Aika ajoin suoritettiin tuuletus. Ruohoa istutettiin pihalle niihin 
paikkoihin, joissa harjoituksia ei suoritettu. Pihalla nähtiin kukkia 
ja ikkunoilla kukkaruukkuja. Verhot pantiin paikoilleen. Tulles- 
saan sisälle kasarmiin jokainen pyyhki hyvin jalkansa. Jalkineet ja 
vaalteet pidettiin puhtaina. Sotilaat peseytyivät joka päivä. 

Ulkonaisen puhtauden rinnalla vaalittiin sisäistäkin puhtautta 
voimakkaasti. 

Ruotsalaisten ajalta oli peräisin kansan suussa sananlaskuja 
ruotsalaisten juoppoudesta ja kiroilemisesta: 

— Juovuksissa kuin ruotsalainen! 

— Kiroilee kuin ruotsalainen sotilas! 

Ruotsin vallan aikana suomalaisissakin kasarmeissa juopotel- 
tiin. Niissä harrastettiin mitä pahimpia, epämiellyttävimpiä ja ri- 
voja kirosanoja. Sotilaat kiroilivat, upseerit kiroilivat, jopa kenraa- 
litkin kiroilivat. Kirosanoja ei käytetty vain suututtaessa, vaan myös 
rauhallisessa ystävällisessä keskustelussa. Kirosanat olivat vasten- 
mielisiä, ällöttöviä. Kaikkea kirottiin, äitiä, Jumalaa, Jeesusta, 
aurinkoa, taivasta. Kaikkein pahimmat kirosanat syöksähtivät 
esiin kuin tulva. 

Nuoret suomalaiset upseerit toivat saippuan kasarmeihin. Soti- 
laille opetettiin käsien pesu aamuin illoin sekä ennen ruokailua. 
Jokaiselle sotilaalle annettiin puhdas pyyhe. Hammasharjat saatiin 
ja niiden käyttö opetettiin. 

Samanaikaisesti kuin ulkonaista puhtautta opetettiin, pidettiin 
huolta myös kielen ja puheen puhtaudesta. Kaikkein ensimmäi- 
seksi upseerit itse lopettivat kiroilun. He olivat vakavissaan. Mie- 
hiä ei hemmoteltu. He saivat aikaan haluamansa hyvän kurin 
ilman suurta ääntä, melua ja raakuutta. 

Aikaisemmin eivät ainoastaan sotilaat vaan myös upseerit, jopa 
hyvistä perheistä lähtöisin olevat, katsoivat kaikkein pahimpien- 
kin riitojen ja tappeluiden kuuluvan kasarmielämän luonteeseen 
sen yksitoikkoisuudesta johtuen. Oli olemassa myös kiroilemisen 
asiantuntijoita. Nämä kerskailivat osaavansa käyttää rajattomasti 
kaikkein pahimpiakin kirosanoja. 

Suomen nuoret upseerit loivat uuden elämäntyylin ja panivat sen 
käytäntöön. He sanoivat näin: 

— Kasarmion meidän kotimme. Se on meidän tukikohtamme. 
Kasarmi on meille, mitä kirkko papille tai koulu opettajalle. 
Meidän on käyttäydyttävä täällä vieläkin paremmin kuin naisten 
seurassa. 

Tällaisia opetuksia istutettiin sotilaisiin sekä puhein että oman 
käyttäytymisen avulla: 

— Älkää tehkö kasarmia juoppojen kapakaksi. Älkää muutta- 
ko sitä käymäläksi puheillanne. Älkää sylkekö lattialle. Pitäkää 
lattiat puhtaana. Älkää ”sylkekö” ilmaan huonoja puheita ja ki- 
rouksia. Huolehtikaa oman kielenne ja ystävienne korvien puhtau- 
desta. Säädytön kirous on pahempi kuin koiran haukkuminen. Se 
on järjen ja yleensä henkisen elämän köyhyyden merkki. Jos ha- 
luatte näyttää sankarillisuutenne, etsikää säädyllisempiä ja parem- 
pia tapoja osoittaa se. 

— Urheilkaa. Opetelkaa uimaan hyvin ja kestävästi. Opetelkaa 
hiihtämään ja vetämään pulkkaa perässänne. Painikaa kuin sala- 
mat. Hypätkää pitkälle ja korkealle seipään avulla. 

— Opetelkaa laulamaan ja soittamaan jotakin instrumenttia. 
Opetelkaa tanssimaan hyvin. 

— Opetelkaa olemaan kohteliaita ihmisten seurassa. Opetelkaa 
olemaan miellyttävä ja mielenkiintoinen keskustelukumppani. 
Kuunnelkaa rakentavia puheita ja esitelmiä, lukekaa kirjoja. Tal- 
lettakaa oppimanne aivoihinne. 

Nuorista upseereista tuli huolellisia opettajia. Vaikka he joutui- 
vat miten paljon työskentelemään suoranaisesti armeijan koulutta- 
misessa, he varasivat joka päivä pari tuntia sotilaiden opettami- 


seen. 

Järjestettiin illanviettoja ja sotilasleikkejä. Sotilaat oppivat, 
miten perustetaan kansanlaulu-, musiikki-, maalaus- tai kansan- 
tanssikerhoja. Niitä, jotka osasivat vain vähän lukea ja kirjoittaa, 
opetettiin kuin koululaista. Iltaisin järjestettiin yleisiä lukutaito- 
kursseja. 

Keskustelukerhoja ohjattiin. Luettiin eri maiden parhaita kerto- 
muksia, rohkeiden miesten urotekoja ja kuvauksia sankareista. 
Oman ja muiden maiden historiasta näytettiin rainakuvia. Näytet- 
tiin myös kuvia Suomen sekä muiden maiden kaupungeista ja näh- 
tävyyksistä. 

Kuinka jokainen kotiseudulleen palaava sotilas voi palvella maa- 
taan? Tästä puhuttiin useaan otteeseen ja aiheesta luettiin kirjoja. 

— Siellä ihmiset kaivautuvat maahan kuin myyrät. He eivät 
kuule eivätkä näe. Tekin tulitte sieltä kuin myyrät. Jos nyt palaatte 
myyränkoloihin kuin myyrä muiden myyrien joukkoon, on se suuri 
häpeä! Teidän tulee mennä sinne uuden elämän sanansaattajina. 
Menkää herättämään hiljaisten korpiseutujen nukkuvat aivot. 
Olkaa uusi vartijoiden armeija. Olkaa rauhan ja kulttuurin taiste- 
lijoita. 

— Armeijoissa on erikoisia rohkeiden miesten partioita. Sanka- 
ripartioita. He itse ja muutkin antavat niille nimen kuoleman 
partio. Kuoleman ratsumiehet, kuoleman lohikäärmeet, kuole- 
man jousimiehet jne. Tämä tarkoittaa kulkua kohti kuolemaa so- 
dassa, jos se on välttämätöntä. Näitä miehiä sanotaan sankareiksi. 

Mutta ei ole'sankaruutta ainoastaan kuolla maan puolesta, vaan 
myös elää sen puolesta. Tukea, työskennellä ja ahertaa maan kehi- 
tyksen ja kansan eteenpäin menemisen tähden. 

— Miten viljelette maata, miten kylvätte ja niitätte? 

— Miten hoidatte maito- ja metsätaloutta? 

— Mikä on teollisuuden tila? 

— Miten miehet tulevat toimeen vaimojensa kanssa? 

— Kuinka vanhemmat opettavat lapsiaan? 

Katsokaa muita valtioita, niitä joiden elämä on hyvässä järjes- 
tyksessä, katsokaa miten siellä hoidetaan näitä asioita! Miksi kaik- 
ki arvostavat ja ylistävät Englannin kankaita, Böömin kristallia, 

Hollannin kaloja, Irlannin lampaita, Ranskan viinejä, Tanskan 
juustoja, Brysselin pitsejä, Amerikan viinirypäleitä, Venäjän tur- 
kiksia tai Ruotsin pahvia ja tulitikkuja? 

Koska juuri siellä ne ovat parhaita. 

Suomen nuoret upseerit ehdottivat sotilaille päättäväisesti: 

— Työskennelkää, että meilläkin olisi niin. 

He selittivät ja näyttivät miten Suomi voi saavuttaa päämäärän- 
sä. 

— Kuka tekee tämän? Kuka opettaa ja kouluttaa kylissä sokeat 
isänne ja veljenne? Kuka menee yli läpipääsemättömien soiden, lä- 
pi metsien yksinäisiin korpikyliin? 

Jalosukuiset opettajat kysyivät näitä sotilailtaan. Vielä he lisäsi- 
vät: 

— Te! Kaikkein ensimmäisinä te! Silloin perheenne, kylänne ja 
koko maanne ymmärtää, että ei ollutkaan mikään tappio lähettää 
teitä pitkäksi aikaa kasarmeihin. 

— Päinvastoin, te olette heille kallisarvoinen saavutus. Maksat- 
te suurella korolla takaisin sen mitä he ovat antaneet. Ne jotka ovat 
ottaneet teidät kasarmeihin, ovat ottaneet teidät kuin raaka-aineen 
ja lähettävät teidät takaisin kuin elävän tulen, voimakkaana, ih- 
meitä tekevänä elävänä valona. 

Näin Suomen armeijan upseerit olivat arvokas kulttuurivoima 
luonnon kiusaamassa hedelmättömässä ja kuivassa Suomessa. 
Maahan tuli aivan kuin suureen tuotantolaitokseen tuhansittain 
uuden uusia voimakkaita, tehokkaita koneita. 

Sotilaat antoivat arvoa itseään vanhemmille sotilastovereille ja 
kunnioittivat heitä. Työskennellessään yhdessä he varoivat louk- 
kaamasta tai haavoittamasta heitä. He itse tarkkailivat heikom- 
pien ja huolimattomampien ystäviensä käyttäytymistä. 

Kun sotilaat olivat palanneet synnyinseuduilleen, kirjoittivat he 
usein upseereilleen. He muistelivat sotaväkiaikaansa kiitollisina. 
He kirjoittivat, kuinka he näkevät elämän nyt aivan toisella taval- 
la. He kertoivat suunnitelmistaan ja unelmistaan ja halusivat neu- 
voja. He halusivat saada sen tai sen kirjan tai tilata sanomalehden. 

Kaikkein kaukaisimpaan kylätorppaan asti kansan ja kasar- 


50 


mien välille syntyi koko maassa kaunis ja arvokas henkinen side. 
Kasarmista tuli suuri kutomatehdas, jossa kudottiin jalon ja ter- 
veen kulttuurin, uuden kansan elämän kangasta. 

Kasarmi ei ollut enää pelottava paikka kansalle. Kansa osasi nyt 
arvostaa kasarmeja. Kuultiin aina silloin tällöin kylissä ja kauppa- 
loissa isien ja äitien sanovan oikukkaille, villeille ja tottelematto- 
mille lapsilleen: 

-— Kunpa sinun sotaväkiaikasi tulisi pian. Ehkä kasarmi saa 
sinut oikealle tielle. 

Naapuritkin sanoivat: 

— Oikein, vain kasarmi voi muuttaa hänet. Siellä muista tämän 
kaltaisista tyhjäntoimittajista on tullut kunniallisia miehiä. Muis- 
takaa Pekkaa tai katsokaa Rudolfia: he olivat kuin tuhlaajapojat. 
Palattuaan sotaväestä he olivat esimerkillisiä nuorukaisia. Ha- 
luamme, että meidän poikamme olisivat samanlaisia. Näyttää, että 
kasarmi pystyy kouluttamaan nuoremme paremmin kuin perheet. 

läkkäämmät lisäsivät vielä: 

— Niin, niin, niin. Näyttää siltä, että me olimme ennen sokeita. 
Ymmärsimme asioita hyvin vähän. Elimme huonoa elämää. Kiitos 
Jumalalle, nykyajan ihmiset aloittavat aivan uudella tavalla: he jär- 
jestävät elämänsä paremmaksi, järkevämmäksi ja kauniimmaksi. 

Myös kasarmit kehittyivät ja edistyivät moraalisesti paremmiksi 
ja järkevämmiksi. Samoin kansan henkinen taso alkoi kohota kuin 
taikina, johon on pantu hyvää hiivaa. 


VI 


Jalkapallo 


Sodat eivät olleet Euroopassa lakanneet siitä lähtien, kun Napo- 
leon tuli valtaan Ranskassa. Vaikka Napoleon taisteli koko Euroo- 
pan kanssa, oli pääasiallinen tavoite voittaa voimakas Englanti. 
Englanti halusi samanaikaisesti saada Napoleonin pois vallasta. 

Napoleon pelotteli Venäjää sodalla. Tämän takia Venäjä halusi 
nopeasti lopettaa sodan Ruotsin kanssa vuonna 1808. Seei halun- 
nut olla kädet sidottuna, jos syttyisi sota Napoleonin kanssa. Sota 
myös syttyi. Napoleon kokosi kahdenkymmenen valtion voimat 
Venäjää vastaan. Päästessään lähelle Moskovaa hänet voitettiin. 
Hän haavoitti päänsä kuolettavasti lyötyään sen Venäjän kansan 
rintaan. 

Avuttomana ja voimattomana hän palasi Ranskaan. Vaikka hän 
yritti koota uudelleen voimansa ja palauttaa maineensa, nosti Eng- 
lanti koko Euroopan Napoleonia vastaan ja murskasi hänet lopul- 
lisesti. Hänet eristettiin muusta maailmasta ja karkotettiin Sant 
Helenan saarelle. 

Euroopan kansat olivat mielissään siitä, että Englanti oli ottanut 
kiinni jatkuvien sotien aiheuttajan. Ne nöyrtyivät kunnioittaen 
Englannin ylivoiman edessä. Kaikki ihailivat Englantia ja 
halusivat pitää sitä esimerkkinä. Jokainen alkoi jäljitellä englanti- 
laisia. Kaikki mitä oli Englannissa, oli muotia. 

Mutta niin kuin lapset ja nuoret, jotka alkavat jäljitellä isompia, 
aloittavat heidän virheistään ja huonoista tavoistaan ruveten polt- 

tamaan, käyttämään väkeviä juomia, jotka eivät aluksi edes 
maistu hyvältä, puhumaan kovalla äänellä ja kiroilemaan toinen 
toisilleen, niin tapahtui myös pienille, kulttuuriltaan nuorille ja 
ajattelukyvyltään vielä kehittymättömille kansoille. Ne omaksuivat 
itselleen englantilaisten ulkokuoren, monia naurettavia ja jopa sai- 
raita ominaisuuksia. Ne rupesivat surkealla tavalla jäljittelemään 
englantilaisen elämän huonoja puolia. 

Aikuiset, joilla oli varoja ja aikaa, tuhlasivat paljon rahaa hevos- 
kilpailuihin niin kuin englantilaisetkin. He joivat englantilaista 
wiskiä soodan kanssa, pukeutuivat englantilaismallisiin pukuihin 
ja ajattivat hiuksensa sekä kampasivat ne ”englantilaisittain”. 
Nuoret taas omaksuivat englantilaisen urheilun, vieläpä englanti- 
laisen urheilun kaikkein huonoimman muodon, yhtä palloa potki- 
malla pelattavan jalkapallon. Opiskelevan nuorison keskuudessa 
jalkapallo sai Euroopassa uskonnon aseman. Tuhannet yltäkylläi- 
syydessä elävät ihmiset kaikissa maissa tekivät jalkapallosta epä- 
jumalan, jolle he osoittivat syvää kunnioitusta. Siitä he saivat tyy- 
dytystä. He nostivat jalkapallon tieteen ja taiteen tasolle. 

Tyhmänviisaat, tyhjistä asioista kirjoittelevat, katukaupusteli- 
jain sivistymättömät sanomalehdet pitivät tätä sokeata himoa yllä. 
Jalkapallosta kirjoitettiin. Sille annettiin oma osasto lehdessä. Joka 
päivä painettiin monia palstoja voimakasreisisten sankarien omi- 
naisuuksista. 

Näin oli myös Suomessa Snellmanin aikana. Suomen nuoriso ei 
ollut tottunut käyttämään päätään tosi työhön. Heillä ei ollut mi- 
tään mielenkiintoa vakaviin ajatuksiin. Kansallinen viha ruotsalai- 
sia kohtaan ja taistelu heidän kanssaan menetti merkityksensä 
Suomen liityttyä Venäjään. Mutta oli vahinko, että joutilas, terve, 
mutta laiskanlainen Suomen nuoriso antautui kaikin voimin jaika- 
palloon. Jalkapallo levisi kuin kulkutauti ja kietoi pauloihinsa 
koko kaupunkilaisnuorison. Se sai sijaa myös suuremmissa 
kylissä. 

Jalkapallon ihmeellinen voima täytti koko sukupolven ajatukset 
ja sydämet. Jalkapalloseuroja ja -yhdistyksiä nousi kuin sieniä :sa- 
teella ja ne lisääntyivät kuin hyttyset suolla. 

Voimakkaista vesipuhvelinsääristä tuli ajan ihanteen tunnus. 

Snellman ystävineen ei voinut yhtyä ajatukseen, että vesipuhve- 
lin sääret sivuuttaisivat nuorison voimakkaat aivot. He katsoivat 
huolestuneena tämän sukupolven älyllistä ja yleensä henkistä 
köyhtymistä. 

Suomen kulttuurin puolesta taistelijat kysyivät: 

— Mitä tulee näistä voimakassäärisistä sankareista? Mitä he 
tekevät myöhemmin elämässään? Millaisia uusia henkisiä arvoja 
he voivat tuoda maan hallintoon? 

Snellman ystävineen muisti, että Cervantes kirjoitti aikoinaan 
"Don Ouijote” nimisen romaanin, joka kertoo Espanjan valherita- 
ri-sankareiden järjettömistä seikkailuista. Niitä ihmiset lukivat 
lukemasta päästyään ja nauroivat aivan kuollakseen. 

Ystäviensä kanssa Snellman ajatteli: 

— Tämä merkitsee sitä, ettei ole merkityksetön eikä pieni asia 
se, että jossakin valtiossa on suuri halu lukea typeriä romaaneja. 
Espanjan suuri nerokin näki tarpeelliseksi taistella sitä vastaan. 
Cervantes huomasi, että espanjalaiset, jotka ylen kiinnostuneina 
lukivat romaanien tyhmiä valheita, olivat laiskoja ajattelemaan. 
Ihmiset eivät ajatelleet lainkaan panna oman maansa rempallaan 
olevia asioita järjestykseen. Heidän mieleensä ei juolahtanutkaan 
maansa taloudellinen, sosiaalinen, aatteellinen tai moraalinen ke- 
hittäminen eikä tällaisten asioiden hyväksi työskenteleminen. 

Tässä kohden he olivat saamattomia. He eivät käyttäneet siihen 
järkeään, sydäntään eivätkä tahtoaan, he eivät halunneet toimia. 

Kansa petti itseään päivä päivältä, kuukausi kuukaudelta ja 
vuosi vuodelta lukemalla fantastisia sankaritarinoita täynnä olevia 
kirjoja toinen toisensa perään. He luulivat tekevänsä jotakin... 

Maassa ei ollut ketään kulttuurielämän johtajaa. Kansan järki 
nukkui. Tietämättömyys ja tyhmyys lisääntyivät. Myös raakuus ja 
köyhyys näytti lisääntyvän. Valtio köyhtyi. Mentiin kohti moraalis- 
ta, aatteellista ja taloudellista vararikkoa. Mutta jos näin oli, mitä 
tekivät jonkin verran lukeneet, edistysmieliset ihmiset? 

He olivat huumaantuneina tyhmistä, mieltä kiehtovista romaa- 
neista. 

Snellman ajatteli: 

— Meikäläiset eivät ymmärrä nerokkaiden kirjailijoiden merki- 
tystä ja opetusta. Aikamme ja kansamme tarvitsee oman Cervante- 
sin sekä kääpiövaltiota nerokkaasti satirisoivan Swiftin. Olisi sati- 
risoitava kääpiömäiset ajatukset, kääpiömäinen politiikka ja 
kansan heiveröinen henkinen elämä... 

Snellman ystävineen tuli tähän tulokseen: 

— Meillä ei ole Cervantesin nerokkuutta, emme voi olla 
Swiftejä, mutta sen minkä järjellämme ja voimillamme voimme 
tehdä, teemme ajaaksemme eteenpäin heidän suurta asiaansa... 
Ruton, koleran ja pilkkukuumeen aiheuttavat pienen pienet, sil- 
millä näkymättömät mikrobit, mutta ne pystyvät valtaamaan 
suuren alueen. Pikkusielut ovat vielä tuhoisampia kuin rutto- 
mikrobit. 

Tuhansien soiden maa Suomi on malarian ja keuhkotaudin koti. 
Kansa kärsii suuresti edellisestä ja jälkimmäiseen ihmisiä kuolee 
laumoittain. Snellmanin aikana aloitettiin todellinen sota keuhko- 
taudin vastustamiseksi. 

— Mutta meillä on myös aatteiden tuberkuloosi, tahdon tuber- 
kuloosi ja hengen tuberkuloosi, ajatteli Snellman. Nuorisomme on 
laumoittain sairastunut henkiseen tuberkuloosiin. Emme voi rau- 
hassa katsella, kuinka henkiseen tuberkuloosiin sairastuneet eivät 
pysty 5, 10 tai 15 vuoden kuluttua muuhun kuin rakennustyömail- 
le. Meidän on taisteltava. 

Jalkapalloilijoilla oli suuri juhla. 

Eräs huomattava seura vietti perustamisensa kymmenvuotisjuh- 
laa. Koko kansalle järjestettiin suuri kilpailu. Juhlan lopussa pi- 
dettiin puheita. 

Juhlaan saapui kaikkien alojen amatööriurheilijoita. Snellmanin 
ystävät olivat myös paikalla. Snellman itse oli kaikkein suurimman 
painiliiton kunniapuheenjohtaja. Sneliman puhui juhlassa: 

— Olen iloinen siitä, että Suomen nuoriso harrastaa urheilua. 
Järkevällä ja vaihtelevalla ruumiinharjoituksella on erittäin suuri 
kasvatuksellinen merkitys. Filosofit eivät turhaan antaneet arvoa 
muinaisten kreikkalaisten voimistelulle, painille, juoksemiselle ja 

painonnostamiselle. Ruumiillinen harjoitus lisää kehon valppautta 
ja ripeyttä. Se tekee kehosta tasasuhtaisen, kävelystä kevyen ja liik- 
keistä hienostuneen. 

— Kaupunkien ylellinen elämä turmelee ja hävittää kehon ter- 
veyden, varsinkin tiheään asutuissa paikoissa. Se veltostuttaa Ii- 
hakset. Veri myrkyttyy. Ihmisten liikkuminen tulee raskaaksi. 
Tähän voimme lisätä vielä vuosia kestävän hedelmättömän, tulok- 
settoman koulunkäynnin. Silloin elävä opetus muuttuu kuolleeksi 
tiedon kasaamiseksi. Kirjoista väsyneisiin aivoihin ahdetaan kuol- 
leita lakeja, vuosilukuja, nimiä, mittoja ja muotoja. 

— Saksassa suurin osa koululaisista käyttää silmälaseja. Tämä 
merkitsee, että näköhermot ovat pilalla. Suurin osa kaupunkien 
lapsista on kumaraselkäisiä, rintakehät sisään painuneena, ohut- 
säärisiä, käsivarret voimattomia, kasvot kuin kärsivillä ihmisillä, 
kuin kukkia, jotka eivät ole saaneet aurinkoa. Nämä ihmiset pitäi- 
si saada kaupungin ulkopuolelle. Siellä juoskoot ja leikkikööt, pai- 
nikoot ruohikoilla. Vetäkööt syvään raitista ilmaa keuhkoihinsa. 
Voitte, jos vain haluatte, pakottaa heidät tähän. 

— Kreikkalaiset tekivät niin. Meidänkin tulee tehdä samoin. 
Mutta Sokrateen, Feidiaan ja Perikleen aikalaiset panivat tämän 
säännön kaiken elämän viisauden perustaksi: 

— Missään asiassa ei saa mennä äärimmäisyyteen, ei saa olla 
minkäänlaista äärimmäisyyteen pyrkimistä! Ihminen ei saa olla 
yksipuolinen, ei saa katsoa asioita vain yhdestä näkökulmasta. 
Kaikella pitää olla määränsä, aikansa ja paikkansa. 

Sokrateen ja Aiskyloksen aikalainen Aristofanes nauroi laina- 
ajatuksia käyttäville hengettömille ja typerille viisastelijoille. Tyh- 
myyden ylistys -nimisessä kuolemattomassa satiirissaan suuri 
kirjailija ruotii ankarasti ”täysipäisiä kaksijalkaisia' kirjanoppi- 
neita ja kuivia teoreetikkoja. 

— Kuinka voimakkaasti ”Gulliverin” nerokas kirjoittaja Swift 
laskeekaan leikkiä kääpiöiden (lilliputtien) ja kitukasvuisen 
kansan kustannuksella! Nämä ovat kuin sammakot, jotka 
haluavat paisua paisumistaan ja tulla vihdoin suurmiehiksi. 

— Samoin Swift laskee leikkiä laajasti laputtien suuresta pituu- 

desta ja epätavallisesta elämästä. Laputit ovat ohutkaulaisia ja 
kapeaharteisia, mutta valtavan suuripäisiä ihmisiä. Heidän elä- 
mänsä on järjestetty aivan kirjaimellisesti geometrisen järjestyk- 
sen mukaan. Kaikki mitä heillä on, on heidän itsensä tavoin muo- 
dotonta, rumaa ja vastenmielistä. 

— Enhalua, sanoi Snellman, että Suomestamme, jonka puoles- 
ta ystäviemme kanssa olemme nähneet niin paljon vaivaa, tulee 
laputtien kaltainen. Emme halua lilliputteja emmekä laputteja. 

— Emme halua myöskään, että suomalaisista tulee voimakas- 
säärisiä ja vähä-älyisiä. Alla voimakkaat jalat ja yläpuolella pässin- 
pää, vain tyhjä tai kevyt pääkuori. Me emme kadehdi tällaista pää- 
tä. Se ei vastaa sitä vaivaa mitä me näemme pienen maamme tule- 
vaisuuden puolesta työskennellessämme. 

— Te olette täynnä intoa ja iloa Suomen jalkapalloilun menes- 
tyksen johdosta. Aivan tukehtuen iloonne kerrotte, kuinka "'voi- 
makassääristen” kerhot kutsuttiin naapurimaihin Ruotsiin, 
Norjaan ja Tanskaan, vieläpä kauas Puolaan asti ja kuinka näissä 
maissa saavutettiin voittoja. Teidän ilonne ei tee minua iloiseksi. 

— Haluaisin, että rakkaassa Suomessamme olisi niitä, jotka 
perustaisivat seuraavanlaisia kerhoja: Terve aate”, "Suuri 
kysymys”, "Maitokarja”, "Paras kananmuna”, "Valittu siemen”, 
”Lumenvalkoinen kangas”, "Puhdas sydän”, *Uusi kansa”, 
”Koneellistumisen ylistys'', ”Yltäkylläinen maa”. 

— Haluaisin, että te nuoret suomalaiset ette voittaisi vain puo- 
lalaisia, vaan myös saksalaiset, ranskalaiset ja englantilaiset. 
Haluan, että teette tämän tieteessä, taiteessa, teollisuudessa, 
kaupassa, järkevien säännöstöjen laatimisessa, kansojen taisteluis- 
sa maansa rakentamiseksi. Haluan teidän voittavan nuo kansat 
järkenne, sydämenne ja tahtonne toiminnoissa eikä palloa potki- 
malla, 

— Jos tässä suuressa taistelussa luotatte vain jalkapalloilun 
voimakkaaseen menestymiseen, ette pääse pitkälle. Pitää olla vah- 
va pää, että voi sillä pukata palloa, mutta tietäkää, että pässillä on 
kaikkein vahvin kallo. 

— En tunne mitään ylpeyttä pässinpäisestä Suomen nuorisosta. 

— Verratkaa Sokrateen patsaan ja Herkuleen kuuluisan veis- 
toksen valokuvia toisiinsa. 

— Sokrateen pää on tyypillinen filosofin pää; laaja otsa, älyk- 
kyyden paikka. Se on niin suuri, että näyttää kuin aivot eivät ole 
tahtoneet mahtua sisälle, vaan ovat kuin ulos pursuamassa. Sellai- 
nen on Sokrateen pää ja otsa. Katsokaamme sitten Herkuleen pat- 
sasta. Ensimmäisenä jäätte ihmetellen katselemaan muinaisen 
Kreikan kertomusten sankareiden voimakkaita lihaksia. Valtavan 
kokoinen keho on pilarin kaltaisten jalkojen varassa. Käsien lihak- 
set ovat kuin suuret pullistuneet laivaköydet. Leveät hariiat ja ul- 
koneva rintakehä. Niska kuin vesipuhvelilla, pää suhteellisen pie- 
ni. Kapea otsa. 

Kaikki tämä osoittaa, että edessänne on suuri fyysinen voima; 
mutta tämä voima ei ole hengen voimaa eikä valoa. Herkules on 
voimakas, teräsluinen, lihaksikas, mutta ei mikään järkimies. Hän 
ei ole aatteiden tai henkisyyden sankari. 

— En sano teille, että olisi valittava joko Sokrateen pää tai Her- 
kuleen pää. Sanon tämän: 

— Kun ajattelette vesipuhvelisääriä, älkää unohtako Sokrateen 
päätä. Älkää jääkö kovapäisiksi pässeiksi. Muistakaa sääntö: 
kaikki työt on tehtävä ajallaan, kun on aika huvitella, silloin huvi- 
telkaamme. Suomi ei tarvitse pallon perässä juoksevia ihmisiä. 
Suomi tarvitsee ihmisiä, jotka kehittävät taloudellista, sosiaalista, 
aatteellista ja moraaiista elämää. 

— Älkää ottako esimerkiksenne valtioita, jotka yrittävät oppia 
vanhoista kulttuurikansoista vain puolinaisesti, heidän roskako- 
reistaan ja tiskivesistään. 

— Pariisissa kävijät kertovat katukahviloista. Saksaan menijät 
tuntevat kapakat. Englantiin matkustavat perehtyvät jalkapalloi- 
luun. Katselkaa te asioita korkeammalta. Menkää Euroopan työ- 
pajoihin. Menkää paikkoihin, joissa ajattelevat ihmiset ovat. Otta- 
kaa esimerkkiä saksalaisesta ”Tugendbund-yhteisöstä”, jossa on 
tuhansittain nuoria jäseniä. Työskennelkää kartuttaaksenne hen- 
kistä pääomaanne. Älkää unohtako tätä kehoitusta: 

— Terve sielu terveessä ruumiissa. 

Samoin pitäkää mielessänne: 

— Suomen nuoriso, tehtävänne ei ole yrittää saada potkaistua 
jalallanne pallo mahdollisimman korkealle maasta, vaan kohottaa 
kansan arvoa ja kunniaa. Tehtävänne on tehdä työtä kansan 
aseman nopeaksi parantamiseksi kaikilla elämänaloilla. 


Lapset ja vanhemmat 


Uurastaessaan kohti Suomen sivistämistä ja herättämistä aloitti 
Snellman ystävineen nuorison järkiperäisen kouluttamisen. Vaik- 
ka nuoriso oli Snellmanin rakastama puheenaihe, oli se myös sa- 
malia hänen heikko ja arka kohtansa. 

Snellman saattoi joskus sanoa nuorille kovastikin vasten kasvo- 
ja, mutta puolusti heitä aina vanhempien joukossa. Yleensä joka 
paikassa aikuiset hyökkäsivät nuoria vastaan sanoen, että heidän 
moraalinsa on huonontunut eikä heiltä voi odottaa mitään hyvää. 
Silloin Snellman vastasi heille: 

— Älkää syyttäkö nuoria, syyttäkää itseänne. Nuoret kasvavat 
niin kuin heitä kasvatetaan. Millaista kasvatusta olette antaneet 
nuorisollenne? Ette minkäänlaista. Äidit touhuavat kotitöissä: 
keittiössä, siivoamisissa, kuuraamisissa ja pyykinpesussa. Isät ovat 
kiireisiä työssään ja ammatissaan. Iltaisin he istuvat myöhään kah- 
viloissa ja klubeilla korttia pelaten. He eivät näe yhtään vaivaa las- 
tensa tähden. Heillä ei ole aikaa eikä halua, koska kasvattaminen 
olisi yksitoikkoista ja väsyttävää. 

He eivät keskustele lastensa kanssa. He eivät ole kiinnostuneita 
lastensa elämästä. 

Kun sattuu olemaan aikaa silitetään päätä, annetaan karamelli 
tai leluja ja sitten sanotaan: 

— No niin lapset, menkääpäs nyt. Leikkikää keskenänne. 

Näiden lauseiden merkitys toisin sanottuna on: 

— Häipykää näkyvistäni ja tehkää mitä haluatte, kunhan vain 
jätätte minut rauhaan. 

Koko lapsuusaika, lapsen henki ja sielu muuttuvat kuin auraa- 
maton pelto autioksi erämaaksi. Siihen ei voi kylvää mitään hyvää 
siementä. Vaikka lapsille joskus puhuttaisiinkin hyvyydestä, oi- 
keudenmukaisuudesta ja rakkaudesta, ovat sanat vain toisilta opit- 
tuja kivettyneitä, kovia ja kuivia sanontoja. Ne eivät kiinnosta las- 
ten mieltä eikä opetus mene perille. Heidän herkät, vaikutuksille 
alttiit ja uutta etsivät sielunsa eivät lämpene. 

Jos sanon totuuden, niin lapset kasvavat kotona vanhempien, 
tätien, setien, enojen ja muiden sukulaisten keskellä kuin orvot. 

Ehkä lapsia ruokitaan ja vaatetetaan hyvin sekä heidän tervey- 
destään pidetään huolta, mutta aivan holtittoman vähän ajatellaan 
lapsen henkistä terveyttä, puhtautta, tasapainoisuutta ja kaunetta. 

Totisesti, älkää ihmetelkö jos lapsemme tulevat pahemmiksi, 
kun he kasvavat ja alkavat ymmärtää kaiken, mitä näkevät ja kuu- 
levat ympärillään. Jokaista kuvottaa nähdessään lika- ja roskaka- 
sojen kerääntyvän kauppaloiden ja kylien kaduille ja toreille, 
mutta kukaan ei ajattele, että nämä paikat ovat terveydellisesti pe- 
lottavia, ei mietiskele tai ihmettele, että tuhansia ihmisiä sairastuu 
ja kuolee tai että sukupolvet heikkenevät. 

— Nyt te, äidit ja isät, ajatelkaa ja päättäkää omantuntonne 
mukaan: onko perheenne ilmapiiri ja elämä lastemme luonteen 
kasvattamiseksi ja muovaamiseksi järkevä ja moraalisesti terveel- 
linen? 

— Lapsille sanotaan: ”Älä valehtele, älä petä! Tuo ei ole oikein, 
se on iljettävää! Se on synti. Jumala ei rakasta tuota, hän rankaisee 
siitä." Kuitenkin vanhemmat itse pettävät ja valehtelevat. Pettävät 
toinen toisiaan. Pettävät muita ihmisiä. Pettävät lapsiaan. 

Lapsille sanotaan: "Älä loukkaa ketään, älä ole tuhma ja 
paha!" 

Kuitenkin vanhemmat itse haavoittavat ja loukkaavat, ovat 
pahoja. He puhuvat toista ja tekevät toista. 

Lapset huomaavat tämän pian. Ensin he ihmettelevät. He eivät 
voi ymmärtää, miten heidän vanhempansa tekevät asioita, joita he 

ovat nimittäneet "rumaksi, pahaksi ja synniksi”. 

Sitten he tulevat tähän tulokseen: vanhemmat puhuvat toista ja 
tekevät toista. Tämä hävittää lasten kunnioituksen vanhempiinsa. 
He eivät enää välitä vanhempien kielloista tai käskyistä: ”Tee tä- 
mä, älä tee tuota”. Sanat, joita on puhuttu hyvästä ja pahasta, ei- 
vät enää kiinnosta eikä niillä ole mitään vaikutusta. 

Vanhemmat valittavat lapsistaan, jopa jo aivan pienistä, etteivät 
nämä kuuntele heitä ja, että he käyttäytyvät huonosti ja nousevat 
vanhempiansa vastaan. Niin, mutta kuka ensin on pilannut lasten 
käyttäytymisen? Kuka opetti heille, ettei tarvitse arvostaa vanhem- 
pien sanoja? 

— Te itse, arvoisat vanhemmat! 

Älkää odottako lapsiltanne rakkautta, kunnioitusta tai tottele- 
vaisuutta. Älkää luulko saavanne sitä pelottelemalla, vähättele- 
mällä tai rankaisemaila. Käyttäytykää heidän edessään niin, että 
he kunnioittavat ja rakastavat teitä. 

Raamatussa on seuraava kertomus: Ennen kuin Mooses oli 
juutalaisten johtaja, hän kaitsi lampaita Hoorebin vuorella. Siellä 
hän näki, kuinka pensas paloi, mutta ei muuttunut tuhkaksi. Raa- 
matun mukaan Mooses nähdessään tämän halusi ottaa siitä selvää 
ja alkoi lähestyä palavaa pensasta. Silloin hän kuuli äkkiä äänen: 

— Riisu kengät jalastasi, sillä paikka jossa seisot on pyhää maa- 
ta. 

Tällä Raamatun kertomuksella on syvällinen merkitys kaikkien 
aikojen ihmisille ja valtioille, jotka ovat aloittamassa suurta ja 
tärkeää tehtävää. Kertomuksen merkitys on: 

— Älä lähde suureen, pyhään ja puhtaaseen tehtävään likaisin 
jaloin ja käsin. Vakava, suuri tehtävä pitää aloittaa vasta tarpeel- 
listen valmistelujen jälkeen. 

Jokainen lapsia kasvattava perhe on kuin elävä, palava pensas. 
Mutta miten likaisin jaloin ja käsin, miten likaisissa asuissa me lä- 
hestymmekään tätä pensasta?! Jos vanhemmat eivät anna arvoa 
pukeutumiselleen ja kulkevat yleensä likaisissa alusvaatteissa, on 
heidän käyttäytymisensä, työnsä ja puheensa lasten edessä myös 
huolimatonta, leväperäistä ja välinpitämätöntä. Älkäämme edes 

puhuko lasten läsnä ollessa käytyjen vanhempien välisten kotiriito- 
jen alhaisuudesta ja viheliäisyydestä. Usein näissä riidoissa sekä äi- 
dit että isät sanovat lapsille tehdäkseen toisen vastenmieliseksi: 

— Katsokaa lapset, katsokaa millainen isä teillä on! 

— Katsokaa nyt äitiänne, he huutavat. 

Katsokaamme yleensä perheiden yhdessäoloa ja keskusteluja. 
Kaikesta juorutaan ja kaikkia arvostellaan. Tyhjänpäiväisiä juoru- 
ja ja valituksia. Miten saisi ansaittua markan enemmän? Mitä pai- 
nostusta pitäisi käyttää? Tai miten pitäisi aloittaa taistelu ylen- 
nyksen puolesta? Tällaisia tyhjänpäiväisiä laskelmia tehdään. 

Kun tällaista puhutaan lapsille 15—20 vuotta, on heidän sisim- 
pänsä kuin musta homeinen suo. Kaiken jälkeen sitten 
vanhemmat ihmettelevät, miksi nuoret ovat siivettömiä eivätkä 
lennä kotkien tavoin kohti korkeuksia! 

Isät ja äidit, luvallenne teen teille kysymyksen: annoitteko lapsil- 
lenne opetuksellanne kotkan siivet? Vai oletteko repineet heidän 
siipensä juuresta pois? 

— Kun lapset kasvavat nuoriksi miehiksi ja naisiksi, aletaan 
keskustella heidän tulevaisuudestaan ja ammatistaan. Kenet, 
kuinka ja minne pitää sijoittaa? Sitten aletaan toimia. Etsitään hy- 
väpalkkaisia ammatteja ja töitä kuten insinöörin, virkailijan, 
kauppiaan, lääkärin tai tuomarin ammattia. Nuorille tytöille taas 
yritetään etsiä hyväpalkkainen aviopuoliso. 

— Tulot, voitto, ansio. Lapsia yritetään asettaa toinen toistaan 
parempiin paikkoihin. Heille valmistetaan lämmintä ja pehmeää 
pesää. Tässä nähdään rakkaus ja velvollisuus lapsia kohtaan. 

Leo Tolstoi on sanonut tästä asiasta sattuvasti:; 

— Yksi suuren ”epäjärjestyksen” pääsyitä on tämä: jokainen 
haluaa elämässään asettua johonkin työhön, mutta kukaan ei 
halua suunnitella, korjata tai panna elämää paikoilleen. 

Jokainen haluaa saada elämästä jotakin, mutta kukaan ei ajatte- 
lekaan antamista. Jokainen heittäytyy elämään itsekkäänä, ryöstä- 
vänä ja toisia hyväksikäyttävänä parasiittina. Tästä pahuudesta he 
etsivät elämän viisautta. 

Perheissä lapsille opetetaan pitkät vuodet tätä "elämän viisaut- 

ta”. Kuka opettaa tätä? Isät ja äidit! 

Lapset ja nuoret kasvatetaan sydämettömiksi, itsekkäiksi, 
ahdasmielisiksi ja typötyhjiksi. He ovat laiskoja, ahneita, paheelli- 
sia ja pilalle hemmoteltuja. 

Kaiken kukkuraksi he eivät osoita kenellekään eikä millekään 
rakkautta tai kunnioitusta: ei isänmaalle, ei ihmisille, ei työlle, ei 
hyville aatteille, ei vanhemmille eikä edes tovereille riitä rakkautta 
tai kunnioitusta. 

— Mitä kylvät, sitä niität! 

— Mitä valmistat, sitä syöt! 

— Jos jätät lapsen mielikuvituksen ja nuoruuden hengen yksin 
kuin kyntämättömän pellon, niin silloin siellä kasvaa vain takiai- 
sia, ohdakkeita ja muita vahingollisia kasveja. 

— Jos vanhemmat jättävät lapsensa tällä tavoin ilman opetusta, 
jos heidän aivojaan ja sydäntään ei järkevästi ja rakkaudella 
koulita, ei heistä tarvitse odottaakaan mitään. Haluan vielä lisätä: 
sellainen on moraalitonta ja rikollista käyttäytymistä. Kasvattami- 
nen ei ole vain perheasia. Se on yhteiskunnan ja valtion ongelma. 

— Antakaa niin paljon kuin haluatte perustuslaki- ja vaalioi- 
keuksia. Säätäkää niin paljon vapaamielisiä lakeja kuin tahdotte. 
Uskokaa niin paljon kuin haluatte sosialismin ja kommunismin 
maan taivaaksi muuttavaan voimaan. Jos lapsenne pannaan elä- 
mään hiuksenhalkojina ja turhien asioiden parissa työskennellen, 
on elämänne edelleenkin kapearaiteista, haurasta ja huonoa parla- 
mentista sekä kaikenkaltaisista vapauksista ja oikeuksista huoli- 
matta. Virkailijat ovat huolimattomia. Ministerit ovat politiikan 
nuorallatanssijoita. Kansanedustajat ovat kansan selässä ratsasta- 
via keinottelijoita. Kouluista tulee uusien sukupolvien järjen ja 
sydämen kuivaamoja. Lehdistö muistuttaa suudelmien myymisestä 
elatuksensa saavaa katunaista. Kansa puolestaan on joko nälkäi- 
nen tai hyvin syötetty lauma. Siellä kasvaa raivo, viha ja kosto ylä- 
luokkia vastaan sekä kiihko panna kaikki matalaksi. Siellä kasvaa 
himo hävittää kaikki, mikä on outoa ja yläpuolella. 

— Tämä ei ole mitä uusi, nuori valtiomme meiltä odottaa. Uusi 
Suomi on kuin Raamatussa mainittu leili: teidän pitää täyttää se 

uudella viinillä, Puhtaalla kehittyvän valtion viinillä. Kansan kun- 
non, omantunnon ja riemullisen työhön tarttumisen viinillä. Järke- 
vän henkilökohtaisen ja valtiollisen elämän rakentamisen viinillä, 
yleisten oikeuksien, tyytyväisyyden ja yltäkylläisyyden saavuttami- 
seksi. 

— Vanhemmat! Haluatteko olla tällaisen uuden viinin valmis- 
tajia? Haluatteko uudelleen solmia perheenne siteet ja istuttaa 
siihen uuden voimakkaan taimen? 

Sadoissa kylissä ja kauppaloissa Snellman ystävineen piti sa- 
manlaisia puheita. Isät ja äidit kuuntelivat ja alkoivat ajatella 
lastensa ja nuortensa parempaa opettamista. He alkoivat ymmär- 
tää suuren vastuunsa lastensa luonteesta ja kehityksestä. Monin 
paikoin perustettiin vanhempien kerhoja. Vanhemmat kokoontui- 
vat ja keskustelivat omista epäonnistumisistaan lastensa kasvatuk- 
sessa. Jokaisesta onnistuneesta kokeilusta iloittiin. Kutsuttiin ja 
kuunneltiin tunnettuja opettajia ja psykologeja. Nämä miehet kier- 
sivät ympäri maata pitäen oppitunteja ja luentoja aiheesta: Kuinka 
lasten opetusta on ohjattava? He esittivät, millainen on lapsen 
henkinen elämä tieteen tutkimusten mukaan. He puhuivat lasten 
henkisen elämän vajaamittaisuudesta ja sairauksista sekä niiden 
ennalta ehkäisemisestä. Niin kuin maanviljelijöille opetetaan, 
kuinka saadaan viljeltyä parhaita perunoita tai lehmänkasvattajil- 
le, miten kasvatetaan parhaimman laatuisia lehmiä, niin myös lap- 
sen sielunelämää tuntevat kyvykkäät opettajat neuvoivat isiä ja äi- 
tejä — olivatpa he sitten työläisiä, suutareita, räätäleitä tai kyläläi- 
siä —, kuinka he voivat kasvattaa lapsensa kunniallisiksi maansa 
palvelijoiksi. 

Suomen perheet alkoivat herätä, kehittyä ja varttua nopeasti. 

Karokep 


(Fhmisyyden draama) 


Ryhmä nuoria oppineita kokoontui Snellmanin ympärille. Hitaas- 
ti, mutta jatkuvasti tähän ryhmään liittyi uusia kulttuurityönteki- 
jöitä. Snellmanilaisiin liittyi sekä Helsingin yliopiston nuoria pro- 
fessoreja että etäisten kylien pappeja, valveutuneita kauppiaita, 
teollisuusmiehiä, kylien lääkäreitä, virkailijoita ja tuomareita. 

Suomen joka kolkkaan asettui uusia elävien ajatusten tuottajia. 
Kukaan heistä ei tahtonut korottaa itseään. He eivät halunneet, 
eivät edes johtajat, edustaa vain paperilla olevia elottomia ”ope- 
tus ja kulttuuri” -yhdistyksiä. 

Jokainen heistä työskenteli. He olivat "kulttuurin lähetyssaar- 
naajia” sanan parhaassa merkityksessä. He työskentelivät sisuk- 
kaasti ja antaumuksellisesti vailla oman voiton pyyteitä. He keräsi- 
vät kirjoja. Näistä valittiin parhaat ja lähetettiin kyliin liikkuviksi 
kirjastoiksi. Kirjoja vaihdettiin muiden kirjastojen kanssa. 

Aluksi kerran kahdessa tai kolmessa viikossa, myöhemmin joka 
sunnuntai järjestettiin kansalle opetustilaisuuksia kirjallisuudesta, 
terveydenhuollosta, kunnallistaloudesta sekä uskonto- ja oman- 
tunnonkysymyksistä. 

Työnsä taitavia eteviä ja innostavia luennoitsijoita ja puhujia lä- 
hetettiin maan joka kolkkaan. Näin muodostui sadoista kuuluisis- 
ta professoreista ja luennoitsijoista koottu kansanyliopisto. Heillä 
kaikilla oli sama aate ja samat päämäärät. He antoivat kansalle 
tietoa useilta eri elämänaloilta. He pystyivät herättämään jopa 
kaikkein turtuneimpienkin ihmisten ajatukset. He saivat ihmisissä 

aikaan tarpeen ja halun tehdä oman osansa maan kulttuurin luo- 
miseksi ja kehittämiseksi. 

Aikaisemmin rikkaat ihmiset, joilla ei ollut perijää, testamentta- 
sivat omaisuutensa kirkolle tai uskonnollisille järjestöille. Nyt 
monet alkoivat testamentata varojaan kansan kouluttamisen 
hyväksi. Varoja uhrattiin ympäri maata suurten rakennusten, kir- 
jastojen, luku- ja luentosalien sekä kehittävien huvipaikkojen ra- 
kentamiseen. 

Oli liikuttaviakin tapahtumia. Kyläläiset toivat kiertäville opet- 
tajille voita, hunajaa, kananmunia ja erilaisia käsitöitä sanoen: 

— Ottakaa, viekää nämä kaupunkiin perheillenne. Te osoitatte 
ajattelevanne meidän parastamme tulemalla tänne asti ja antamal- 
la meille omat tietonne ja viisautenne. Luvallanne haluamme antaa 
teille vastalahjaksi vaatimaitoman annin omista tuotteistamme. 
Meidän vastalahjamme on kuitenkin kuin tyhjää sen rinnalla, mitä 
te olette meille antaneet ja annatte. 

Kaksikymmentä viisi vuotta kansanyliopiston perustamisesta, 
25 vuoden uupumattoman ja järkevän työskentelyn jälkeen pidet- 
tiin Snellmanin syntymäkaupungissa Kuopiossa* juhla koko kan- 
salle. Kokouksen loppupuolella rikas kauppias Järvinen halusi pu- 
heenvuoron; häntä kutsuttiin *'makeiskuninkaaksi” koko maassa. 
Järvinen puhui yli tunnin. Kuitenkin jo monista puheista väsynyt 
kansa kuunteli häntä tarkkaavaisesti ja kiinnostuneena. Järvinen 
puhui näin: 

— Olin köyhä pikkukauppias. Lapsena myin rinkeleitä korista. 
Myöhemmin pystyin avaamaan torilla pienen kojun, jossa myin 
makeisia. Tukkukappiaat antoivat minulle luotolla kahden 
kolmen tuhannen markan arvosta hunajaa, makeita leivonnaisia, 
karamelleja ja pähkinöitä. Minä puolestani maksoin velkani aina 
ajallaan takaisin. Tästä syystä he pitivät minusta ja lupasivat apua 
tulevaisuudessa, jos haluaisin avata oikean liikkeen. 


*) Snellman syntyi Tukholmassa 1806, oli Kuopiossa yläalkeiskou- 
lun rehtorina 1843—49. Suom. huom. 

Söin kylläkseni, pukeuduin hyvin ja minulla oli miellyttävä asun- 
to. Mutta kuitenkin... en tiedä oikein kuinka sanoisin... olin väsy- 
nyt ja kyllästynyt elämään, Aivan kuin olisin ollut puutteessa. 
Usein ajattelin näin: 

— Liikkeeni on pieni, ostajia vähän, voitto myös vähäistä... sa- 
moin koko elämäni: kaikki on vähäistä! 

Järvinen puhui kääntyen professoreihin: 

— Hyvät herrat, pyydän teitä kärsivällisesti kuuntelemaan ker- 
tomustani. Tiedätte itse, ettei jokaisesta rinkelinmyyjästä voi tulla 
”makeiskuningasta”. Ei jokainen pysty antamaan syntymäkau- 
punkinsa teatterille sadantuhannen markan lahjoitusta tai elättä- 
mään paikallista suurta sanomalehteä yltäkylläisyydessä niin kuin 
Järvinen. 

— En sano tätä kerskaillakseni. Itsensä kehuminen ei ole sove- 
liasta teidän edessänne. Teille puhuva mies ei ole ”makeiskunin- 
gas” Järvinen, vaan nuori, terve ja voimakas Suomen kansa on 
edustettuna minun henkilössäni. Tämä kansa elää köyhyydessä. 
Tämä kansa syö pettuleipää. Tämä kansa elää kivikkoisten pelto- 
jen ja soiden välissä raskasta elämää, usein kuin orjat. 

— Tämän kansan keskellä teollisuusmiehet, ”makeiskunin- 
kaat” ovat kuin harvinaiset linnut... Mutta Järviset eivät ole harvi- 
naisia, sattumalta esiin tulevia poikkeuksia. 

— Nimi Järvinen voi edustaa suurta armeijaa. Meitä on tuhan- 
sittain maamme rajojen sisäpuolella. Järviset nostavat kantoja, 
hakkaavat kiviä ja asettuvat asumaan pimeisiin, kosteisiin paik- 
koihin. 

— Heistä monet eivät halua tyytyä köyhyyteen... Emme pelkää 
köyhyyttä emmekä työtä. Emme ole kateellisia niille, jotka elävät 
paremmin kuin me. Mutta Järvisiä tällainen tilanne ei tyydytä. He 
haluavat enemmän, paljon suurempia asioita. He haluavat asioita, 
jotka ovat kauniita ja voimakkaita kuin aurinko. Jokin heidän 
sisimmässään kiehuu aivan kuin haluten syöksyä ulos, mutta ei 
löydä tietä. 

— Viime vuonna olin Italiassa. ”Makeiskuningas” osti sieltä 
laivalastillisen appelsiineja. Viivyin Napolissa kaksi kolme päivää. 


68 


Kiipesin ylös Vesuviukselle. Eräästä kohdasta oli tilaisuus katsoa 
kraateriin. Siellä Vesuviuksen huipulla tulivat nuoruusvuoteni 
mieleeni. Muistelin sen ajan ajatuksiani ja tunteitani. Muistelin 
koko Suomen kansaa... Kraaterin sisällä kiehui raskas, sakean 
musta laava. Koko kraaterin pohjan peittävä laava nousi ja laski ja 
se toi mieleeni kuvan raskaasti hengittävästä sidotusta jättiläisestä, 
joka yrittää päästä ulos kapeiden seinien välistä. Kraaterin seinä- 
mät olivat liian kapeat laavalle. Maanalainen voima, sisäinen tuli 
halusi työntää laavan tulivuoren suusta ulos. 

Samanlainen oli nuoren Järvisen pää ja rinta, ne syöksivät aja- 
tuksia. Puhuessani Järvisestä tarkoitan sillä Suomen kansaa. 

* 
* * 

— Hyvät herrat, muistatteko nimen Johan Karokep, miehen 
joka pelotti koko Suomen kansaa? Karokep oli varas ja murha- 
mies. Hän ryösti suurten kaupunkien pankkeja, toimistoja ja kirk- 
koja. Hän varasti hyvin uskaliaasti ja häikäilemättömästi. Aivan 
kuin haastaen poliisit kaksintaisteluun hän teki ryöstöjä heidän 
nenänsä alla. Kaikki ihmiset ihmettelivät ällistyneenä Karokepin 
tappaessa syyttä erään poliisin. Tämän vuoksi ei uskottu hänen 
olevan normaali, kun hänet vihdoin pidätettiin, vaan hänet lähe- 
tettiin mielisairaalaan. 

— Sieltä Karokep pakeni rohkeasti ja katosi. Koko Suomessa 
hänet unohdettiin. Luultiin hänen kuolleen. Takaa ajettaessa 
häntä ammuttiin. Hän haavoittui vaikeasti, ystävät piilottivat 
hänet ja hän kuoli vammoihinsa. Tällainen oli yleinen mielipide. 
Jokainen rauhoittui. Karokepista ei puhuttu enää. 

— Hyvät herrat, Karokep elää. Ollessani Italiassa viime vuonna 
näin itse hänet Genovassa. 

— En tuntenut häntä. Luulin muiden tavoin, että hän oli kuol- 
lut. Hän tunsi minut eräässä ravintolassa ja tuli luokseni. Kolme 
poikaa oli hänen kanssaan. Miten komeita poikia olivatkaan! He 
olivat kuin esimerkkejä Suomen kansan kauneudesta ja terveydes- 
tä. Pitkiä, leveäharteisia ja uljasryhtisiä nuorukaisia. He olivat 
vaaleatukkaisia, heidän silmänsä olivat taivaansiniset ja kasvot 

Etelä-Amerikan auringossa ruskettuneet. 

— Italialaiset sanoivat heitä Apolloiksi. Jokainen heistä opiskeli 
Euroopan eri yliopistoissa. Vanhin opiskeli Ruotsissa metsätiedet- 
tä, nyt hän on Kaliforniassa suuren metsäteollisuusfirman johdos- 
sa. Nuorin opiskeli maataloutta Ranskassa. Keskimmäisestä vel- 
jeksestä oli tuleva kemisti. Hän herätti huomiota Saksan parhaissa 
yliopistoissa erikoistuessaan nahan valmistamiseen kemiallisesti 
puun rasva-aineista. 

Nämä kolme viisasta, komeata ja kohteliasta nuorukaista olivat 
meitä aikoinaan pelottaneen Karokepin lapsia. 

— Muistatte varmasti — lehdet kirjoittivat siitä aikoinaan —, 
että Karokepilla oli perhe. Vaimo ei tiennyt mitään miehensä pe- 
lottavista rikoksista. Karokep oli mitä hellävaraisin aviomies ja isä. 
Myöhemmin Karokepin vaimo ja lapset unohdettiin. Vain heidän 
isänsä ei heitä unohtanut. Ystäviensä avulla hän haetutiti heidät 
Amerikkaan. Hänen vaimonsa kuitenkin kuoli matkalla keltakuu- 
meeseen. Karokep koulutti itse kolme poikaansa. Hän oli heille 
sekä äiti että ystävä. Hänkin sai tietoa lukiessaan yhdessä lastensa 
kanssa. 

Nyt Karokep (hänen nimensä oli tietenkin aivan toinen, mutta 
sitä minun ei tarvitse teille kertoa) toi Genovaan kaksi täyttä valta- 
merilaivallista vehnää. Samalla hän halusi itsekin tutustua Italiaan 
ja näyttää sitä pojilleen. 

Karokep oli uudella nimellään ja uudessa maassaan yksi Ameri- 
kan etelävaltioiden vehnäkuninkaista. Hänen rinnallaan Suomen 
”makeiskuningas” Järvinen näyttäisi köyhältä. 

— Lapsuudessani ja nuoruudessani olimme Karokepin kanssa 
hyvät ystävät. Vanhempamme olivat köyhiä tervanpolttajia. Kas- 
voimme yhdessä Karokepin kanssa. Sattui myös niin, että mene- 
timme molemmat isämme samanaikaisesti. Leskeksi jääneet 
äitimme veivät meidät kaupunkiin. Minut annettiin leipurin oppi- 
pojaksi. Eräs rikas liikemies puolestaan otti Karokepin luokseen. 
Mies osti rohtimia, villaa ja pihkaa ja myi niitä ulkomaille. Koti- 
maisen viljan loppuessa hän tuotti viljaa ulkomailta ja myi sitä ky- 
läläisille. | 


70 


Karokep oli komea, viisas, kunniallinen ja ahkera, mutta hel- 
posti kuohahtava, äärimmäisyyksiin menevä ja loukattaessa silmit- 
tömästi suuttuva nuorimies. Vihastuessaan hän vapisi kuin haavan 
lehti, tuli kalpeaksi kuin kuolema ja puri hampaitaan yhteen. 
Hänen silmänsä paloivat ja viheltävällä äänellä hän sanoi: 

— Minä kyllä näytän sinulle, mikä Karokep on miehiään ja 
mitä maksaa loukata häntä! 

Kauppias alkoi pitää Karokepista. Hän kehui joka paikassa po- 
jan kunniallisuutta. Vuosien kuluessa hänet lähetettiin tekemään 
suuria kauppoja. Hänelle uskottiin suuria rahasummia. Lopulta 
hänestä tuli erään suuren varaston päällikkö. 

Siellä tapahtui eräänä päivänä yllättävä ja outo tapahtuma. 
Ilman mitään syytä Karokep jakoi työnantajansa rahat kyläläisille 
ja aiheutti suurta tappiota. Työnantajansa hän pieksi kunnolla. 
Siitä seurasi oikeudenkäynti. Oikeudessa hän ei puhunut mitään, 
hymyili vain vihaisesti. Vasta oikeudenkäynnin lopussa hän sanoi: 

— Olisi ollut parempi jos olisitte tuominneet työnantajan minun 
sijastani. 

Myöhemmin hänen työnantajansa sanoi: 

— Varmaankin Karokep tuli mielisairaaksi. 

Karokep oli vankilassa muutamia kuukausia. Hän ei puhunut 
kenenkään kanssa, luki vain kirjoja. Hän kuunteli mielellään van- 
kien ja rosvojen elämäntarinoita. 

Päästyään vapaaksi Karokep vetäytyi yksinäiseen paikkaan vai- 
monsa ja lastensa kanssa. Heti tämän jälkeen alkoi eri puolilla 
Suomea häikäilemättömät varkaudet, ryöstöt ja muut rikokset. 
Kahden vuoden aikana useita pankkeja ja yli kymmenen kirkkoa 
ryöstettiin ja kolme pappia murhattiin. Kaikkien rakastama kau- 
punginlääkäri murhattiin sairaskäynnillä ilman syytä, ei edes 
rahoja oltu ryöstetty. 

Lopulta erään suuren kaupungin laitamalla ryöstettiin hautaus- 
maan kappeli. Aivan sattumalta vieressä asuva pappi näki kappe- 
lissa valoa. 

Palvelijansa kanssa hän lähti kohti kappelia. He kohtasivat ryös- 
täjän korkean muurin oven edessä. Yhdellä ainoalla nyrkiniskulla 

mies löi palvelijan maahan. Takana tulevaa pappia hän 1öi raudal- 
la päähän. Rauta meni läpi pääkuoren vahingoittaen aivoja. 

Kuitenkin pappi pystyi huutamaan: 

— Apua, Apua! 

Oli kuutamoinen talviyö. Koko ympäristö oli valkean lumen pei- 
tossa. Sattumalta kyläläisiä oli kulkemassa hautausmaan ohi. He 
juoksivat heti paikalle mistä ääni kuului. He näkivät jonkun pake- 
nevan. He juoksivat miehen perässä, saivat hänet kiinni ja luovutti- 
vat poliisille. Kuulustelussa ryöstömurhaaja sanoi nimensä, Johan 
Karokep. 

Vihaisesti hymyillen hän kertoi rauhallisesti olevansa pankkien 
ja kirkkojen ryöstäjä sekä kolmen papin murhaaja. 

— Ketkä auttoivat sinua? 

— Fi kukaan, ryöstin ja tapoin yksin. Avustajani keräsivät 
minulle vain tietoja. En kuitenkaan anna yhdenkään heidän ni- 
meään. Olen pelannut peliä omaan laskuuni ja omalla vastuullani. 
Nyt olen hävinnyt pelin. Jos haluatte voitte ottaa henkeni, siten 
voin maksaa velkani. Avustajieni kanssa teillä ei ole mitään teke- 
mistä. 

Myöhemmin Karokep pakeni mielisairaalasta ja häipyi jälkiä 
jättämättä. 

Nyt hän tuli pöytäni viereen Napolissa. Hän oli yksin. Hänen 
poikansa olivat kiertoajelulla. Hän katsoi minua pitkään ja kysyi 
sitten suomeksi: 

— Anteeksi, mutta ettekö te ole Järvinen? 

— Kyllä! sanoin hämmästyneenä. 

— Jukka Järvinenkö? 

— Kyliä! 

— Jukka Järvinen, Tampereen läheltä Kolmajärveltä? 

— Kyllä, kyllä! Mutta miten tiedätte kaiken tämän? Olen häm- 
mästynyt. Näen teidät ensimmäistä kertaa elämässäni. 

-— Minun entinen nimeni on Karokep, hän sai sanotuksi... 
Jukka, vanha ystäväni Jukka! Rakas lapsuudenystäväni! Etkö 
muista pientä ystävääsi Johania? Voitko puristaa entisen Karoke- 
pin kättä? 

Siirryimme huoneeseeni. Keskustelimme suomeksi aamun tun- 
teihin asti. Ystäväni sanoi: 

— Poikani eivät tiedä mitään Karokepista. Amerikassa vaih- 
doin kahdesti valtiota. Kahdesti vaihdoin myös nimeäni. Aloitin 
elämäni pohjoisessa, mutta perheeni lähetin etelään. Täällä minut 
tunnetaan toisella nimellä. Ulkonaisesti olen puoliksi amerikkalai- 
nen, puoliksi espanjalainen, mutta sydämestäni olen suomalainen. 
Näet millaista elämäni on nyt... Haluatko kuulla kertomukseni? 
Voitko antaa kunniasanasi, ettet koskaan paljasta jälkiäni? Minä 
tunnen sinun elämäsi, Järvinen, seuraan Suomen tapahtumia. 
Lapsena rakastin sinua. Rakastan myös henkilössäsi olevaa 
”makeiskuningasta”. Haluaisin, että oppisit ymmärtämään nuo- 
ruuden ystävääsi. En halua, että halveksit Johan Karokepia. 
Johan Karokep ei ollut paha mies. 

— Olit siihen aikaan mielisairas, eikö niin? kysyin. 

Johan vastasi hymyillen katkerasti: 

— Olin yhtä paljon sairas kuin sinäkin, hän sanoi. En ollut op- 
pinut mies. Ajattele kulkevasi suuren, tuntemattoman pimeän ta- 
lon sisällä. Sadoittain huoneita ja eri huoneissa mitä erilaisimpia 
tavaroita, mutta ei valoa... Käsituntumalla harhailet sinne tänne. 
Saat siellä paljon vahinkoa aikaan. Särjet muiden arvokkaita tava- 
roita ja satutat itseäsi. Onko ihminen tällaisessa paikassa hirviö, 
mielenvikainen, vai vain valosta tietämätön onneton ihminen? 
Sinun ja muidenkin rakastama, vaikkapa vain vähänkin. Johan oli 
tällainen. 

Entinen Karokep veti syvään henkeä ja kysyi: 

— Me pimeydessä olevat Johanit, kuinka monta meitä onkaan? 
Miljoonittain! Kokonaisia kansoja! 

Ottaen kiinni kädestäni hän jatkoi: 

— Voi minun vanha ystäväni Jukka! Ihmettelen ja olen iloinen, 
ettet sinä kompastunut elämän pimeydessä. Minä pitkästyin 
siihen. Pitkästyin työnantajani varastoissa ja olin kovin murheelli- 
nen. 

— Kuinka? Pitkästyminen ja elämäntyhjyys? Tiedätkö, että 
noina aikoina minä tunsin aivan samoin. 

— Siinä näet, miljoonille Järvisille ja Karokepeille elämä kävi 
ahtaaksi ja pitkästyttäväksi. Heidän sisimpänsä halusi jotakin suu- 
rempaa, kauniimpaa ja iloisempaa... Toimeentuloni oli hyvä. Mi- 
nulla oli vaimo ja kolme lasta, rakastin heitä. Oli mahdollista, että 
minusta olisi tullut johtava liikemies. Mutta pitkästyin. Elämäni 
oli tyhjää. Tahdotko kuulla, että työnantajani varastoissa olevat 
vaa'at eivät näyttäneet oikein. Kyläläisiltä ostettavat tavarat pun- 
nittiin eri vaa'alla ja heille annettava vehnä eri vaa'alla. Molempia 
vaakoja käytettiin väärin. Tätä kesti vuosia. Ja minä autoin 
häntä... Minua kyllästytti. Eräänä päivänä mittani oli täysi, jaoin 
käsillä olevat rahat kyläläisille ja pieksin työnantajani. Jos eivät 
olisi pelastaneet häntä käsistäni, olisin ehkä tappanut hänet. 

— Minut tuomittiin. Ajattelin puhua vääristä vaaoista. Mutta 
kuvitelkaapa, kyläläiset olivat sitä mieltä, ettei heillä ollut mitään 
oikeutta valittaa vaa'asta. 

— Tarpeidensa orjina onnettomat kyläläiset pelkäsivät. He pel- 
käsivät, että heille ei ehkä tulla antamaan enää luottoa. Minäkin 
siis vaikenin. Tunsin vastenmielisyyttä näitä orjia kohtaan. Minul- 
[a oli halu lyödä, vahingoittaa ja ärsyttää heitä, niin että he suut- 
tuisivat ja alkaisivat kapinoida. 

Istuin vankilassa ja ajattelin: 

— Mitä teen kun olen istunut aikani ja pääsen vapaaksi? 
Menenkö jälleen pettämään muita väärillä vaaoilla, vai tulenko 
itse petetyksi? Minua kyllästytti vielä enemmän. Säälittävä kansa! 
Hiljainen ja epäoikeudenmukainen kansa. Sitä ryöstetään ja se 
ryöstää. Avoimesti he ryöstivät Amerikkaa, mutta elivät silti puut- 
teessa. Jumalan rakkauden tähden rakennetaan uljaita temppelei- 
tä ja niiden edessä poltetaan tuhansia ihmisiä elävinä! Toisia tape- 
taan Jumalan rakkauden tähden! Toiset taas kuolevat Jumalan 
rakkauden tähden! 

— Minä suutuin sekä ihmisille että Jumalalle. 

— Surin sitä etten ollut Espanjassa. Olisin kiusannut ihmisiä 
sekä henkisesti että ruumiillisesti, olisin hakannut ja polttanut 
heitä. Olisin sanonut heille näin: 

— Jos olette orjia ja uhreja, olkaa sellaisia! Kestäkää ja kärsi- 

kää! Kärsikää kuolemaan asti! 

— Päätin kostaa sekä ihmisille että Jumalalle! 

— Aloin ryöstää pankkeja. Ajattelin, että näin tekemällä yhä 
useammat ihmiset joutuvat kurjaan asemaan. 

— Mutta kaikkein eniten pidin kirkkojen ryöstöstä. Otin 
selvää, ketkä olivat parhaita pappeja ja heitä sitten tapoin. Juuri 
heitä erikoisesti surmasin. En pelännyt Jumalaa. Haastoin hänet 
kaksintaisteluun. Pilkkasin ja ivasin kirkkoja. Huusin siellä: 

— Lähetä minulle kuolema! Otata minut kiinni! 

— Mutta he eivät pystyneet pidättämään minua. Tästä suutuin 
vielä enemmän. Katsoin taivaalle ja ajattelin: 

— Tämä merkitsee sitä, että sielläkin on vain tyhjyys. Valhetta 
maan päällä ja valhetta taivaassa! 

— Jos olisi ollut mahdollista, olisin tappanut kaikki elävät 
olennot maan päältä poistaakseni valheen ja petoksen. 

— Sitten jouduin kiinni. Minut sidottiin. 

-— Thmettelin kovasti. En pelännyt, ainoastaan ihmettelin. 

— Onko ”Hän” sittenkin todellisuutta. 

Minua luultiin mielenvikaiseksi ja niin minut pantiin mielisai- 
raalaan kuolemantuomion sijasta! Sanoin itselleni: 

— Järjettömät! Tyhmät! Valehtelijat! Roistot! Idiootit! Isekin 
olen tyhmä. Oman tyhmyyteni takia jouduin kiinni. Lähteä nyt 
ryöstöön kuutamoisena yönä lumen peittämälle tasangolle! 

Olin sairaalassa muutamia kuukausia. Minua kuulusteltiin 
jatkuvasti, mutta kukaan ei ymmärtänyt. Tyhmät... Tilaisuuden 
tultua pakenin sieltä, 

— Silloin mieleeni tuli tehdä erittäin häpeämätön pila. Pappi, 
jota olin haavoittanut aivan kuoleman kieliin asti, oli parantunut 
ja asui edelleen hautausmaan vieressä. Menin sairaalasta suoraan 
hänen luoksensa! Minun pitää vain pukea päälleni vaatteet, jotka 
hän tuntee. 

— Oli myöhäinen ilta. Katsoin ikkunasta: hän istui ja luki kir- 
jaa. Hänen otsassaan näkyi arpi, jonka olin lyönyt raudalla. Soitin 
ovikelloa. Kuulin askeleiden lähestyvän. Ovelta kuului ääni: 

— Kuka siellä? 

— Tulin tapaamaan pastoria. 

— Mitä teillä on asiaa? 

— Tulin keskustelemaan hengellisistä asioista. 

Ovi avattiin, Hänen kädessään oli kynttilä. Nähdäkseen minut 
paremmin hän nosti kynttilää ylemmäksi. Mies vavahti ja liikahti 
hieman. Hän rypisti otsaansa aivan kuin yrittäen muistaa jotakin. 

— Tunsitteko minut? kysyin seisoen oven ulkopuolella. 

— Aivan kuin olisin nähnyt teidät jossakin, mutta missä? En 
voi muistaa. Viime aikoina muistini on ollut erittäin huono. 

— Autan teitä hieman, sanoin. Muistatteko rikoksen hautaus- 
maalla? Minä... 

Pappi vetäytyi hieman taaksepäin, mutta ei huutanut eikä sulke- 
nut ovea. Hän veti henkeä ja kysyi hitaasti: 

— Ettekö te olekaan vankilassa? 

— Karkasin, sanoin keskeyttäen hänen puheensa. 

— Miksi tulitte tänne luokseni? 

— Tulin siksi, että piilottaisitte minut. Olen lukenut, että aikai- 
semminkin rikolliset ovat saaneet turvapaikan Jumalan huoneesta. 
Tämän lisäksi te olette minun uhrini. Halusin tappaa teidät. Nyt 
haluan nähdä, mitä kristitty pappi tekee sellaiselle, joka on aiko- 
nut tappaa hänet. 

Mies sanoi rauhallisesti: 

— Olkaa hyvä ja tulkaa sisälle! 

Astuin kynnyksen yli, paiskasin oven kiinni ja sanoin vihaisesti 
hymyillen: 

— Ettekö pelkää? Nyt voin tappaa teidät. 

Mies katsoi jälleen rauhallisesti ja tutkivasti kasvoihini ja sanoi: 

— Ei, en pelkää! 

— Miksi? 

— Thmiset, joilla on silmät kuin teillä, eivät tapa. 

— Millaiset minun silmäni sitten ovat? 

— Erittäin alakuloiset! Täynnä suurta tuskaa. Teidän sielunne 
on pahasti sairas. Menkäämme huoneeseeni. 

En tiedä, mitä minuile tapahtui siinä hetkessä. Minä, teräksen 
kova Karokep aloin yhtäkkiä pehmetä kuin jäätynyt kala lämpi- 

mässä. Menimme huoneeseen. Pöydällä oli avonainen Raamattu. 
Ikkunasta katsoessani pappi oli lukenut sitä. Pöydän yläpuolella 
oli ”Laupias Samarialainen” kertomuksesta tehty kaunis kuva. 
Pastori kysyi: 

— Oletteko nälkäinen? Haluaisitteko syödä jotakin? 

Vastasin teeskennellen: 

— Antakaa viiniä! 

Rintaani kuristi. Pala nousi kurkkuuni. Miehen poistuessa lyy- 
histyin itkien oven vieressä olevalle tuolille. Luulen, että itkin 
enemmän kuin olin itkenyt koko lapsuudessani. 

Isäntäni palasi kädessään lasi viiniä ja voileipä. Lyyhistyin pol- 
villeni hänen eteensä ja rukoilin: 

— Antakaa anteeksi, antakaa anteeksi, antakaa anteeksi! 

— Älkää hätääntykö. Juokaa nyt viininne ja kertokaa sitten, 
mitä halusitte kertoa. 

— Mitäkö halusin kertoa? Halusin haastaa Jumalan uudelleen 
kaksintaisteluun kanssani. Halusin tulla luoksenne, pelotella teitä 
ja sitten tappaa teidät. Toisin kuitenkin kävi. 

Aloin selittää hänelle, mitä alhaisia ajatuksia olin tuntenut si- 
simmässäni vuosien aikana ja kuinka halusin tappaa kaiken val- 
heen maasta ja taivaasta. 

Isäntäni kuunteli minua äänettömästi. Silloin tällöin hän silitti 
päätäni tai kättäni kuin olisin pieni lapsi. Kun olin lopettanut ker- 
tomukseni, isäntäni kysyi hymyillen valoisasti: 

— Vai Jumalan kanssa te taistelitte? Taistellaksenne Jumalan 
kanssa ryöstitte kirkkoja ja tapoitte hyviä ihmisiä, niinkö? Voi tei- 
tä tyhmää ihmistä! Säälittävän tyhmää, sysimustaa miestä. 

— Mutta jos Jumala on, miksi hän ei rankaise minua? Nytkin 
tulin tappamaan teidät, mutta minusta tulikin teidän vieraanne. 
Istun juhlallisesti kuin itsepäinen järetön lapsi. 

Isäntäni vastasi: 

— Älkää kiirehtikö, odottakaa, kaikella on aikansa. Ensin tei- 
dän taistelunne Jumalan kanssa, sitten vasta puhutaan rangaistuk- 
sesta. On olemassa erään kirkonmiehen kokoama kirja keskiaikai- 
sia taruja. Vaikka näissä taruissa on paljon ihmeellisyyksiä ja sil- 

mänkääntötemppuja, on monissa niissä syvällisiä opetuksia. 
Tarun mukaan erään Ranskassa olevan luostarin päärakennuk- 
seen tuli saatana ja asettui sinne asumaan. 

Se alkoi pelotella munkkeja. Joka yö se murisi kuin koira, määki 
kuin lammas tai röhki kuin sika. Se sai rukoilevien mielet sekaisin 
ja Uoitsi siitä. Luostari jäi tyhjäksi pitkäksi aikaa. 

Alueelle tuli uusi piispa, hyvä ja järkevä vanhus. Kuullessaan 
mitä saatana oli tehnyt luostarissa hän sanoi: 

— Minä menen sinne. Aion viettää yön luostarissa. 

Hätääntyneet ihmiset koettivat saada häntä muuttamaan mie- 
lensä ja muistuttivat, että ihmiset olivat sairastuneet ja jopa kuol- 
leet siellä pelosta. Piispa meni kuitenkin. Hän jäi yksin täysin tyh- 
jään rakennukseen. Tarina jatkuu näin: 

— Juuri kun kello näytti puolta yötä, alkoi piispan ympärillä 
pelottava ulina, vaakkuminen, huuto ja pelottavat äänet. 

Piispa heräsi ja kysyi: 

— Sinäkö se olet saatana? 

— Minä. 

— $e saatanako, joka halusi heittää Jumalan alas taivaasta ja 
tehdä Jeesuksen palvelijakseen? 

— Kyllä, juuri se, vastasi saatana ylpeänä. 

Piispa jatkoi hymyillen: 

— Etkö sinä osaa hävetä? Aloitit yrittämällä ottaa maailman 
hallinnan pois Jumalan kädestä, mutta nyt olet tullut siihen tilaan, 
että muriset kuin koira ja vingut kuin sika yöllä tyhjässä rakennuk- 
sessa. Et anna ihmisten nukkua, Millaista Jumalan vastustamista 
tämä muka on? 

Taru loppuu näin: 

— Saatanaa hävetti niin, että se lopetti tyhmät pilansa iankaik- 
kisesti. 

— Nyt minä sanon teille, kirkonryöstäjä, millainen Jumalan 
vastustaja te olette? Halutessanne tappaa sisällänne olevan Juma- 
lan tapatte ihmisiä ja ryötätte kirkkoja... 

Karokep jatkoi itsepintaisesti: 

— Mutta miksi Jumala ei rangaissut minua? Miksi ette luovut- 

taneet minua poliisille? 

— Syy on hyvin yksinkertainen: Jumala ei muistuta teitä, ettekä 
te Jumalaa. Olette Jumalan kanssa aivan vastakkaisilla navoilla: 
taisteluvälineenne ovat erilaiset, tunteenne ovat erilaiset. Te elätte 
sydämessänne pahuutta ja vihaa, kun taas Jumala on rakkaus. Te 
haluatte tappaa Jumalan, kun taas Jumala haluaa tehdä teidät 
hengessä eläväksi. Minäkään en ole teidän armoton syyttäjänne 
tai tuomitsijanne. Haluan auttaa teitä löytämään tuon kauan sitten 
unohdetun pienen, hyvän ja kunniallisen Johanin. 

— Nyt menen ja ilmoittaudun poliisille, sanoin. 

— Fi, keskeytti pappi sanani. Olette jo olleet oikeuden, 
Jumalan oikeuden edessä. Tämä oikeus on päättänyt, että teidän 
henkenne on vielä elävä. 

Teillä ei ole enää mitään tekemistä inhimillisten oikeuksien 
edessä. Mitä Jeesus sanoikaan syntiselle naiselle, muistatteko: 

— Nouse, mene, äläkä enää syntiä tee! 

— Menkää tekin ja olkaa maailmassa oikeudenmukaisuuden ja 
kunniallisen elämän esitaistelija. Teillä on lapsia, niin luulen. 
Opettakaa heitä olemaan kunniallisia työntekijöitä maailmassa. 

Lähdin elämään. Nyt näet mitä olen tehnyt. Näet miten olen 
kouluttanut ja kasvattanut lapseni, sanoi Karokep päättäen kerto- 
muksensa. Tämä riittäköön elämästäni. Kerroin sinulle, kuinka 
hyvä ja oikeudenmukainen lapsuudenystäväsi Johan muuttui pe- 
lottavaksi Karokepiksi. Nyt Jukka ystäväni, on sinun vuorosi ker- 
toa miten sinusta tuli ”makeiskuningas”, koska Järvinen ja Karo- 
kep olivat lapsuudenystäviä. He ovat kansamme kaksi puolta. 
Toinen karu olento, murskattuna kylmyyden ja pimeyden keskellä, 
toinen taas kuin keväinen maa, joka kutsuu elämää esiin auringon 
säteiden lämmössä. 

Järvinen kääntyi kansanyliopiston johtajien puoleen ja sanoi: 

— Arvoisat opettajat. Haluan kertoa teille mitä teitte *makeis- 
kuningas” Järviselle, mitä teitte monille muille Järvisille ja mitä 
teette koko kansallemme. 

— Sanoin jo aikaisemmin, että Järvinen ja Karokep ovat saman 
kansan lapsia. Lapsuudessaan he olivat yhtä paljon pahan kuin hy- 

vänkin vaikutuksen alaisina. Jos minä olen kaikkien kunnioittama 
ja tuntema ihminen, ei se johdu minun erinomaisuudestani ja hy- 
vyydestäni. Jos rakkaasta lapsuudenystävästäni Johan Karokepista 
tuli jo nuoruudessaan rosvo ja murhaaja, ei se ole hänen syytään. 
Vaikka olisikin, johtuu se hänen suuresta epäonnestaan. Vielä 
tämän haluan sanoa: Järvinen ja Karokep ovat mitalin kaksi 
puolta. He ovat saman rungon kaksi ohutta oksaa. Runko taas on 
kansa, miljoonaiset kansan massat. 


Valistuneet ja kansa 


— Hyvät herrat, Järvinen jatkoi, annan ehkä valistuneille enem- 
män arvoa kuin teille herrat professorit, kirjailijat ja taiteililijat. 
Valistuneet ovat kansan syttyneet ajatukset. Valistuneet ovat 
kansan aivot. Maa, jolla ei ole omia valistuneita ihmisiä, on surke- 
assa asemassa. Valistuneiden vihollisia voivat olla ja ovat ainoas- 
taan tyhmät ja oppimattomat sekä kansan pettäjät ja sortajat. 
Pöllöt ja huuhkajat pitävät pimeydestä. Ne eivät rakasta valoa, 
koska niiden silmät sokaistuvat valossa. Tästä syystä kaikkialla, 
joka maassa, kaikkina aikoina pöllöt ja hyeenat eivät ole rakasta- 
neet eivätkä rakasta loistavia ajatuksia ja valistunutta tietoa. 
Minä, joka aikoinani olin kadun lapsi, yksi vihreä lehti kansan 
rungossa, tiedän omasta kokemuksestani, miten välttämättömiä 
valistuneet ihmiset ovat kansalle. 

Tästä syystä rohkenen sanoa teille valistuneille: 

— Fi ole teidän ansionne, että olette valistuneita. Se ei anna 
teille oikeutta johtamiseen, kunniaan tai mukavaan elämään. Te 
olette kansan valon lähteitä: ”ei lamppua sytytetä ja panna vakan 
alle, vaan lampunjalkaan, ja niin se loistaa kaikille huoneessa 
oleville". 

— Hyvät opettajat, olette valistuneita ihmisiä ja valistatte 
ympäristöänne, mutta mitä ovat tehneet ne sadat ja tuhannet muut 
valistuneiksi kutsutut miljoonien ihmisten valistamiseksi? Palaako 
heidän sisimmässään tiedon ja aatteiden puhdas tuli ? Ovatko he 

valistuneita, valistavatko he kansaansa? 

Raamatun mukaan muinoin Israelin pinnallisen hurskaat ja 
fanaattiset, mutta todellisuudessa moraalittomat ja ulkokultaiseen 
lahkoon kuuluvat henkilöt käyttivät omasta kansastaan hyvin 
karkeaa kieltä. He syyttivät myös Jeesusta siitä, ettei hän seurustel- 
lut heidän kaltaistensa oppineiden kanssa, vaan liikkui kansan 
parissa. 

— ”...tuo kansa joka ei lakia tunne on kirottu”! 

Samoin kuin oli ennen on nytkin. Oppineet ylemmät kansanluo- 
kat katsovat väheksyen ja halveksivasti alempana olevia. Näin he 
sanovat: 

— Kansa on raakaa, mätää, juopunutta, laiskaa ja likaista. 
Kansa ei ole rehellistä, se on kateellista. Kansa on kuin 
miljoonapäinen eläin, villieläin. Ei ole mitään syytä antaa sille 
vapautta. 

— Vaikkei tämä olisikaan 9S-prosenttisesti totta kansaan näh- 
den, on se kuitenkin 90-prosenttisesti totta. Mutta kenen on syy? 

Aavikon keskellä ei kasva tuoksuvia ruusuja eikä maukkaita 
omenia, ei kurkkuja eikä perunoita. Siellä kasvavat vain vahinkoa 
tuottavat rikkaruohot ja ohdakkeet. Samanlainen on kansan 
massojen pääkoppa. Mitä kansa näkee ympäristössään? Miten 
heitä kohtaan käyttäydytään? Kuka opettaa heille ymmärrystä ja 
hyvää käytöstä, ja kuinka? 


* 
X * 


— Niille, joita sanotaan sivistyneiksi ihmisiksi, löytyy yliopiston 
jälkeen aina ja kaikkialla kirjoja, taideteoksia, musiikkia, 
esitelmiä, teattereita, konsertteja, sanomalehtiä, taidetta, näytte- 
lyitä, kansainvälisiä kirjailijoita, kokouksia ja kerhoja. Entä mitä 
on kansan massoja varten? Parhaassa tapauksessa kaksi tai kolme, 
enintään viisi vuotta kansakoulua. Niissä luennoidaan yleensä tai- 
tamattomien kirjantekijöiden mielenkiinnottomista ja kuivista 
oppikirjoista. Ne eivät sytytä ja kehitä lapsissa halua lukea. Ne 
eivät kypsytä tunteita eivätkä ajatuksia. Suurin osa niistä vain 
tappaa kaiken mielenkiinnon kirjoja kohtaan ja älykkyyden ke- 

hittämiseksi. Entä mitä on sitten koulun jälkeen? Miljoonainen 
kansa jätetään oman onnensa nojaan. Heitä varten ei kirjoiteta 
eikä heille puhuta. Kirjallisuus, tiede, teatterit, näyttelyt, konser- 
tit ja konferenssit eivät ole heitä varten. Kansasta puhutaan 
samoin kuin tekivät Jeesuksen aikana kirjanoppineet ja fariseuk- 
set: 

— Kansa on paha. He eivät tiedä maailmasta mitään. He ovat 
kuuroja viisaudelle. Heitä ei kiinnosta mikään muu kuin syöminen 
ja juominen. 

— Hyvät herrat, muistatteko kertomusta Raamatun alkuleh- 
diltä? Kain tappoi veljensä Aabelin. Herra sanoi Kainille: 

— Missä on veljesi Aabel? Hän vastasi: 

— En tiedä; olenko minä veljeni vartija? 

Tämä Raamatun kertomus on uusiutunut tuhansia kertoja kan- 
san elämässä. Ylemmissä luokissa olevien sivistyneiden veljien 
omantunnon ääni kysyy kansan kirjanoppineilta: 

— Kuinka elävät teidän pikkuveljenne — miljoonainen kansa 
— henkisesti, sivistyksellisesti ja moraalisesti? 

Vastauksena on aina Kainin sanat: 

— Mitä se minulle kuuluu? 

Aikamme kirjanoppineet eivät halua ajatella kansan opettamis- 
ta... Seurauksena on, että he pakosta joutuvat näkemään vaivaa 
Juopon, sairaan, kateellisen ja oppimattoman kansan puolesta. 

On totta, että kansan massat ovat jääneet vaille alkeellistakin 
opetusta. Heitä kyllä koulutetaan, mutta valitettavasti siitä ei ole 
mitään tuloksia. Ettekö huomaa, kuinka useimmat heistä kohda- 
tessaan oppineemman, ylemmän luokan ihmisen ovat hämmenty- 
neitä, jännittyneitä ja epäileviä! Miksi näin? Tästä syystä yksin- 
kertaiset ihmiset eivät halua kohdata yläpuolellaan järkeileviä 
oppineita. Näitä ei rakasteta, heitä pelätään ja heistä vetäydytään 
kauas. Ihmisten sydämiin tulee viha, katkeruus ja kostonhalu 
heitä kohtaan. Vaikka oppineet ovat saman kansan jäseniä, ei 
heitä lasketa veljiksi, vaan päinvastoin he ovat vihollisia. Yltäkyl- 
läinen elämä, kauniit vaatteet, kalliit huvitukset, kaikki tämä he- 
rättää kansassa yhä enemmän vihaa ja kateutta. Ihmiset kasvavat 

kateuden ja vihan ilmapiirissä. He eivät ole tyytyväisiä vallitseviin 
sosiaalisiin oloihin. Mutta kukaan ei edes ajattele kansan pahuu- 
den poistamista ja kansan massojen kouluttamista. Kukaan ei tee 
mitään. Viisaat istuvat viisauksiensa kanssa niin korkealla, ettei 
oppimaton kansa voi heitä lähestyä. Kirjat ja sanomalehdet on 
kirjoitettu sellaisella kielellä, ettei yksinkertainen kansa voi niitä 
ymmärtää. Muinaisessa Kreikassa Sokrates opetti toreilla vuosi- 
kausia kansalle suuria totuuksia ja elämän kauneutta. Missä ovat 
meidän kansanopettajamme? 

Miljoonaista kansaa varten on avattu kapakoita ja ravintoloita. 
Kansalle juotetaan suuret määrät viinaa. Kansan järki ja 
omatunto myrkyttyy. Vaikuttavia ja kauniita puheita kansan 
elämän kohentamiseksi kuulee tuskin ollenkaan. Sitten nämä 
arvon oppineet ihmettelevät ja osoittavat tyytymättömyyttänsä 
alemman kansanluokan pahuuden, juoppouden, valheellisuuden, 
kateuden ja kaikkia kohtaan osoitetun vihamielisyyden johdosta. 


* 
* * 


Järvinen sanoi kansanyliopiston professoreille: 

— Hyvät herrat, te olette käyneet käsiksi rajattoman suureen 
tehtävään. Jaatte elämänviisautenne kaduilla kulkevalle kansal- 
le... Mutta tietäkää myös, että on niitäkin, jotka lähtevät kouluis- 
tanne oppimatta elämän viisautta. He eivät ole valistuneita, vaan 
valistuneiden jäljittelijöitä. 

Tietäkää, että niin kuin on todella arvokkaita mustanpunaisesta 
taatelipuusta tehtyjä huonekaluja, niin on myös mustanpunaisen 
puun jäljittelijöitä. Tammesta ja pähkinäpuusta on jäljennöksiä. 
Tammea muistuttava ei olekaan tammea, vaan vain jäljennöstä. 
Taatelipuun jäljennös ei ole taatelipuuta. 

Samaa voidaan sanoa myös ainoastaan korkean kouludiplomin 
saavuttaneista ihmisistä. He eivät ole todella valistuneita, he vain 
näyttävät siltä. Oppikoot oppilaanne tämän: korkeakouluissa tieto 
on tärkeämpi kuin diplomi, korkeakoulujen tehtävä on luoda 
eläviä valon levitiäjiä. He ovat maan päällä olevia moraalia ja 
järkeä valaisevia asemia. 

— Jos näin olisi ollut, siitä voitte olla varmat, sairaaksi luultuja 
Karokeppeja näkyisi hyvin vähän, kun taas Järvisiä olisi joka puo- 
lella. Joka puolella syntyisi metsäkuninkaita, paperikuninkaita, 
teräskuninkaita, lasi-, maito-, juusto-, työ-, äly- ja tietokuninkai- 
ta. Koko maa muuttuisi järkeväksi ja tuottoisaksi työn kuningas- 
kunnaksi, kansan hyvinvoinnin kuningaskunnaksi ja omantunnon 
kuningaskunnaksi... Puhukaa kansalle ainoastaan järkevällä ja 
elävällä kielellä. Opettakaa kansalle sopusuhtaisen elämän 
kauneus. Herättäkää ja kehittäkää heissä halu järkevään ja vaka- 
vaan työskentelyyn sekä valistuneeseen ja iloiseen elämään. 

Kuinka Järvisestä, Okusesta ja 
Tuomas Gulbesta tuli 
kuninkaita? 


— Minusta, joka aikaisemmin olin köyhä kadun lapsi, on tullut 
Suomellemme suuri — voisin sanoa hyvä — voima. Kenelle olen täs- 
tä velassa? Eräälle hyvälle esitelmälle, onnelliselle sattumalle, 

— Minulla oli pieni liike, jossa myin makeisia ja leivonnaisia. 
Kuten jo aikaisemmin kerroin minua väsytti ja pitkästytti ajatelles- 
sani tätä mielenkiinnotonta, rajoitettua ja vähän voittoa tuovaa 
työtäni. Aloin juoda ja vajota henkisesti. Mutta kuinka ollakaan, 
kaupunkiimme tuli tunnettu valistaja ja pani seuraavanlaisia ilmoi- 
tuksia seiniin: 

”Kutsun vanhoja ja nuoria; kutsun luku- ja kirjoitustaitoisia sekä 
-taidottomia! Olen luvannut koko elämäni Suomelle ja sen kehittä- 
miseksi. Erottakaa minulle sunnuntaina vapaa-ajastanne ainoas- 
taan yksi tunti. Toivon tästä vapaa-aikanne tunnista olevan hyötyä 
koko Suomellemme useiden vuosien ajan.” 

Olin koko elämässäni ollut kaksi kolme kertaa yleisissä luento- 
tilaisuuksissa. Niissä tapasin myös tuttaviani, mutta minulla ei ollut 
mitään halua vierailla heidän luonaan, koska minusta siinä ei ollut 
mitään järkeä. Useimmat puhujat olivat sellaisia, joille ei koskaan 
olisi pitänyt antaa lupaa nousta puhujanpönttöön. He olivat joko 
hampaattomia, hurskaita vanhuksia, jotka mumisivat asioista 
joista eivät tienneet, tai nuoria, valistumattomia, itserakkaita hui- 
jareita. Vakavien asioiden sijasta he puhuivat roskaa. Kolmas 
ryhmä oli opetusministeriön virkailijat, jotka kulkivat ja puhuivat 

ainoastaan matka- ja päivärahojen vuoksi. Kuulemani tämän kal- 
taiset esitelmät olivat tarkoituksettomia ja arvottomia. 

Nyt saapuneen valistajan epätavallinen kutsu kiinnosti monia. 
Sali oli aivan täysi. Minäkin menin. Tämä luento sytytti minuun 
elämää. Se herätti minut syvästä unesta. Se selvitti minulle elämän 
tarkoituksen, opetti minulle, kuinka se saavutetaan. Luennon ai- 
heena oli ”Ryöstetty kirja”. Esitelmöitsijä puhui Robinson 
Crusoesta. Mutta kuinka hän puhuikaan! Hänen puheensa oli kuin 
Sokrateen: hienoja ajatuksia ja filosofointeja, mutta kielellä jota 
lapsikin pystyi ymmärtämään. Näin hän puhui: 

— Ihmiskunta on aina muistuttanut suurta lasta. Aivan kuin 
lapset, ihmiset päätyvät mielipiteiden vaihdossaan aina riitaan ja 
meteliin. He ovat oikukkaita. Itsepäisesti he väittelevät Jumalasta ja 
maailman hyvyydestä. He haluavat puolustaa Jumalaa kepein ja sei- 
päin ja kääntävät oppineisuutensa leikiksi ja huvitteluksi. Monet 
teistä ovat kuulleet Robinson Crusoesta, jotkut ovat ehkä lukeneet- 
kin. Milloin luitte sen? Lapsuudessanne. 

— Robinson Crusoen elämäntarina on kirjoitettu kuin lapsille 
kertomus. Mutta kuitenkin se on kehittymiseen pyrkivän valtion 
oppikirja. Robinson Crusoe on maailman suurin sankari. Hän on 
sankareitten sankari. Hän on suurempi kuin Romulus, Caesar tai 
Napoleon. Hän on sankari kulttuurikehityksen alalla. Hän on elävä- 
nä esimerkkinä horjumattomasta tahdonvoimasta. 

Robinson Crusoe on avain ymmärtääksemme Englannin ja Poh- 
jois-Amerikan voiman ja maineen. 

Robinson oli maailman rakkauden profeetta ja apostoli. Hän oli 
sata kertaa suurempi filosofi kuin Leonardi, Schopenhauer tai 
Hartmann. Hän edisti ihmiskunnan voittoa taistelussa paremmasta 
elämästä. 

— Ihminen on maapallon ja maanpäällisen elämän herra, opetti 
Robinson. Hän ei opettanut tätä vain sanoin vaan elävällä esimerkil- 
lä, tekemillään teoilla. Ihminen, ihmisen kyvyt, oppinut älykkyys ja 
terve tahdonvoima ovat voimakkaampia kuin kaikki pimeät 
luonnon voimat. Jättäkää sivuun väsyneiden ja sairaiden aivojenne 
petokset, sanoi Robinson. Katsokaa totuutta silmästä silmään. 

Katsokaa minun antamaani esimerkkiä. Merellä raivoava myrsky 
tuhosi laivan. Lähettyvillä ei ollut maata, ei edes maapalaa, minkä 
päälle olisi voinut astua. Ympärillä oli ainoastaan merta. Kaikki 
matkustajat, yhtä lukuunottamatta, hukkuivat. Vain eräs 
nuorukainen säilyi hengissä. Hänet meri heittää yksinäiselle saarel- 
le. Hän on nälkäinen ja alaston. Mitä hän tekee? Lasketaanko 
hänetkin kadonneiden joukkoon? Tekeekö hän itsemurhan epätoi- 
vossaan? Suurella vaivalla Robinson kerää kaiken, mitä on jäljellä 
tuhoutuneesta laivasta. Hän rakentaa itselleen pienen talon. Hän 
kylvää vehnää. Hän kesyttää villeistä pukeista kotieläimiä. Myö- 
hemmin hän opettaa villi-ihmisiä, joista sitten tulee hänen autta- 
jiaan ja ystäviään, Itselleen hän hankkii tyydyttävän elämisen tason. 

— Kaikki aivan yksin! Nuori mies! Autiolla saarella! 

Puhuja lopetti esitelmänsä näihin sanoihin: 

— Veljet, suomalaiset, olemmeko me suomalaiset, kaksimiljoo- 
nainen kansa, kokonaisuudessaan heikompia, voimattomampia ja 
tyhmempiä kuin Robinson? 

— Arvoisat opettajat, pastorit, tuomarit, insinöörit, virkailijat ja 
asiantuntijat, miksi ette halua, että nuoren Suomen pojat ja tyttä- 
ret, älykkyytemme kukkaset, olisivat kansan seassa kuin Robinson? 
Autiolla saarella Robinson teki villeistä ja ihmissyöjistä itselleen 
ystäviä ja työkumppaneita. Te taas osaatte ainoastaan valittaa 
suurissa kaupungeissanne, korkeakoulujen, sanomalehtien toimi- 
tusten, teattereiden ja museoiden seinien vieressä, Paljon pahempaa 
kuin villi-ihmisten elämä on vain puhua kansan, miljoonien ihmis- 
ten luku- ja kirjoitustaidottomuudesta, juoppoudesta ja pahuu- 
desta. 

— Ottakaa Robinson esikuvaksenne ja ajatelkaa omaa suhdet- 
tanne elämään ja muihin ihmisiin. 


x 
* * 


Järvinen jatkoi puhettaan: 

— Tämä esitelmä avasi minun silmäni. Havaitsin, että minulle 
kasvoi suuret voimakkaat siivet. Lähdin konferenssista täynnä hen- 
kistä tarmoa ja rohkeutta. Minulla oli halu tulla suureksi ja voi- 

makkaaksi. Halusin tehdä suuria asioita pienen Suomemme 
hyväksi. 

— Mitä minä saatoin tehdä? Minähän olin ainoastaan 
viiden kuudenkymmenen markan pääomalla toimeentuleva yk- 
sinkertainen makeiskauppias. 

Samaa sanoivat myös kolme ystävääni, jotka olin puolipakolla 
saanut mukaani esitelmää kuuntelemaan. Yksi ystävistäni oli suu- 
tari, toinen metallimies ja kolmas kananmunakauppias. Esitelmä- 
tilaisuudesta palatessamme he naureskelivat: 

— Niin pojat, tuleeko meistäkin sankareita?! Yksi meistä myy 
munia, toinen on suutari ja sinä myyt lapsille makeisia. Miten hie- 
noja Robinsoneja me olemmekaan! 

Yhtäkkiä sisimpäni täyttyi ilolla ja jännityksellä ja minusta, ma- 
keiskauppiaasta tuli kuin runoilija. Se mitä puhuin virtasi sisim- 
mästäni kuin elävä vesi. Näin puhuin: 

— Minä olen makeiskappias, miksi en olisi Robinson omassa 
ammatissani? Voin tehdä muutakin kuin myydä vain makeisia. 
Voin kehittää mehiläistenhoitoa ja hunajantuotantoa. Voin valmis- 
taa tuotteeni niin, että ne eivät ole enää vain kalliita ylellisyystuottei- 
ta. Päinvastoin, ne tulevat olemaan sopivia ja halpoja myös työläis- 
ten ja köyhien kyläläisten käyttöön. Minusta tulee makeiskuningas. 

Ystäväni hymyilivät: 

— Entä me? 

— Yksi teistä voi olla kenkäkuningas, toinen taas kananmuna- 
kuningas. 

Aloimme valmistella suunnitelmia. Menimme kotiin ja keskuste- 
limme koko yön aina aamuun asti. 

Mikä oli sitten lopputulos? Jonkun ajan kuluttua näimme nuo- 
ruuden suunnitelmiemme toteutuneen. 


* 
* * 


Suutari säästi jonkin verran rahaa ja lähti Pariisiin. Siellä hän 
oli kolme vuotta ajan kuuluisimmassa kenkätehtaassa. 

Siellä hän oppi kenkien tekemisen taiteen. Nyt hän työskentelee 
kahden poikansa kanssa. Molemmat heistä ovat käyneet läpi kor- 

keakoulun. Yksi on kemisti ja työskentelee johtajana Suomen 
suurimmassa nahkatehtaassa. *Okunen ja pojat” tehdas tunne- 
taan koko Euroopassa. ”Okunen” kenkätehtaita ei löydy ainoas- 
taan jokaisesta suomalaisesta kaupungista, vaan myös Lontoon 
Piccadillylla sekä Pariisin D'oreag bulevardilla. Liikkeitä ja työläi- 
siä johtaa Okusen nuorempi poika. Hän on käynyt Jenan yliopis- 
ton. Hän puhuu ranskaa kuin synnynnäinen pariisilainen. Englan- 
nin nuori kruununperillinen, Viktorian poika, muodin luoja prins- 
si Edvard teetättää omat kenkänsä ainoastaan nuorella Okusella. 
Kahdenkeskisessä keskustelussa hän kutsui nuorta Okusta ”työ- 
toveriksi”* puoliksi leikillään, mutta puoliksi tosissaankin. 

— Minä ja te olemme molemmat kuninkaanpoikia, hän sanoi. 
Minä olen Englannin kuninkaan poika ja te olette Suomen kenkä- 
kuninkaan poika. 

Edvard jatkoi leikillisesti: 

— Luulen, että te olette ansainneet arvonne paremmin kuin 
minä. 

Joka vuosi nuoret Okuset valitsivat Suomesta kymmenen 
pätevää nuorukaista ja kouluttivat heidät omaan laskuunsa Sak- 
sassa Wirchovin, Pariisissa Pasteurin ja Amerikassa Edisonin la- 
boratorioissa. 

— Näette minkä vaikutuksen Robinsonista pidetty esitelmä sai 
aikaan. Mutta tämä ei ole vielä kaikki. 

Tuomas Gulbesta, joka aikaisemmin myi munia torilla, tuli 
kananmunakuningas, jonka nimi tunnetaan hyvin Englannin, 
Ranskan ja Saksan pääkaupungeissa. 


* 
* * 


Tuomas Gulbe alkoi kulkea kylästä kylään ja ostaa munia. Hän 
kulki talosta taloon ostaen kaksi, kolme, kahdeksan, kymmenen 
munaa. Rahan sijasta hän antoi kyläläisille tekstiilituotteita. Myö- 
hemmin hän pakkasi tuhansittain munia ja lähetti niitä muiden 
maiden kananmunavarastoihin. Vain tuoreita enintään 2—3 
päivän vankoja munia ostettiin. Jokaiseen munaan painettiin 
Tuomas Gulben nimen alkukirjaimet T. G. 

Vuoden kuluttua Lontoon, Pariisin ja Berliinin kuuluisat ravin- 
tolat halusivat vastaanottaa vain Tuomas Gulbe” merkkisiä 
kananmunia. 

Tuomas Gulbe ei voinut kiertää yksin kaikkia Suomen kyliä, 
tämä olisi sitäpaitsi tullut kalliiksikin. Siksi hän kirjoitti kansa- 
koulunopettajille ja kehitti yksinkertaisen, mutta suuren systee- 
min. Koko maa jaettiin alueisiin, jotka numeroitiin latinalaisilla 
numeroilla 1, 11, III, IV jne. Alueiden jokainen koulu numeroitiin 
arabialaisilla numeroilla 1, 2, 3, 4 jne. 

Joka päivä oppilaat, tytöt ja pojat toivat kotoaan tai naapureil- 
taan päivän munat kouluun. 

Tästä syystä munat olivat tuoreita. Satoja tällaisia munia kerät- 
tiin opettajien luokse. Opettaja kirjoitti jokaiseen munaan alueen, 
koulun sekä munan antaneen talon merkin. 

Nämä merkit kirjoitettiin erikoismusteella. Samana päivänä 
nämä sadat munat paketoitiin ja lähetettiin Turkuun, Tuomas 
Gulben varastoon. Täältä laatikot lastattiin heti laivoihin, ja kaksi 
kolme päivää myöhemmin suomalaiset kananmunat olivat Parii- 
sin, Lontoon, Breslaun, Antverpenin ja Berliinin ravintoloissa. 

Jos munien joukosta löytyi joku huono muna tai jos esimerkiksi 
lontoolaisen ravintolan asiakas oli tyytymätön, lähetettiin heti 
avoin kirje Gulben varastoon: 

— Toukokuun IS. päivätty, VII 15 M numeroinen kananmuna 
oli pilaantunut! 

Gulben varastossa Turussa tiedettiin parissa kolmessa minuutis- 
sa, mistä muna oli tullut: 

— VII numero tarkoittaa Kuopion aluetta, numero 15 on sen ja 
sen opettajan merkki ja kirjain M tarkoittaa naista, jolta muna on 
ostettu. 

Heti opettajalle lähetetään seuraava kirje: 

— Tarkkailkaa rouva Mäkistä. Toukokuun 15. hän antoi 
pilaantuneen munan. 

Kymmenessä vuodessa Tuomas Gulbesta tuli Suomen kanan- 
munakuningas. Hangossa ja Turussa hänellä oli kesällä kylmäil- 
mavarastot ja talvella lämminvarastot. Hänellä oli varastot myös 


91 


Hampurissa, Lontoossa ja Vlissingenissä. 

Suomen jokaisessa läänissä oli kanatarhoja, joissa kasvatettiin 
laatukanoja, Näitä sitten myytiin kyläläisille halvasta hinnasta 
parempien kanalaatujen aikaansaamiseksi. 

Liiketoimien alettua kananmunien myynnistä ne laajenivat siipi- 
karjan ja myöhemmin broilerin kasvatukseen sekä metsänriistan 
markkinointiin. Jo pitkän aikaa Tuomas Gulbe on ollut miljonääri, 
mistä on ollut hyötyä sikäli, että joka päivä nämä miljoonat tuotta- 
vat yli miljoonan markan edestä ulkomaan valuuttaa Suomeen. 

”Tuomas Gulbe” yhtiöllä oli myös tapa avustaa vuosittain kylä- 
kirjastoja sadallatuhannella markalla. Toinen satatuhatta markkaa 
varattiin edistyneiden ja oppineiden kyläläisten lähettämiseksi ul- 
komaiile; he työskentelivät maatalousasiantuntijoina Ruotsissa, 
Norjassa ja Tanskassa. Lopuksi vielä jaettiin satatuhatta markkaa 
tieteen kehittämiseksi; ulkomailla olevien suomalaisten tiedemies- 
ten, kirjailijoiden ja kirjallisuuden tutkijoiden avustamiseksi. 

Joka vuosi kolmesataatuhatta markkaa! Jo kahdeksan vuotta on 
näin tehty. Kaksi ja puoli miljoonaa markkaa. Kuitenkin tämä on 
vain pieni sadasosa kananmunateollisuuden saamasta tuotosta. En 
tahdo pitkittää puhettani paljon, joten lopetan kertomalla oman 
tarinani. Kuinka minusta vähäpätöisestä makeiskauppiaasta tuli 
makeiskuningas? 

Robinsonista pidetyn esitelmän vaikutuksesta päätin tulla Napo- 
leoniksi omassa ammatissani. Päätin valloittaa ensin Suomen ja 
senjälkeen saada koko Euroopan hallintaani. Köyhälle ja lähes täy- 
sin oppimattomalle suomalaiselle tämä oli rohkea suunnitelma. 
Mutta sanoin kuitenkin itselleni: aion tehdä sen mitä mielessäni on! 

Saavutin myös tämän päämäärän. Aloitin vähästä. Perustin 
pienen siirappitehtaan, joka on vieläkin toiminnassa. Se oli puu- 
rakennus, joka muistutti latoa tai kellaria. Se oli suunniteltu hyvin 
yksinkertaisesti, mutta siihenkään minulla ei ollut rahaa. Menin 
erään pankinjohtajan luo ja sanoin: "Haluan valloittaa Suomen ja 
tulla makeiskuninkaaksi.” 

Kerroin hänelle suunnitelmani ja tarkoitukseni. Johtaja vastasi: 

— Yrittäkää. Teidän tulevan kuninkuutenne laskuun me 
otamme riskin. 

Pankinjohtaja oli ensimmäinen ihminen, joka alkoi käyttää mi- 
nusta ”makeiskuninkaan” inspiroivaa nimeä. Yritys menestyi. 
Siirappi oli puhdasta, tummaa ja makeata, makeampaa kuin 
sokeri. 

Aluksi kiersin kyliä jakaen siirappia ja saaden vastineeksi peru- 
noita. Perunoista valmistin sitten uutta siirappia ja näin vaihto- 
kauppa jatkui. 

Kahden vuoden kuluttua minulla oli jo viisi pientä tehdasta eri 
puolilla Suomea. Sitten laajensin tuotantoa uudelle alueelle. Met- 
sissämme on paljon marjoja. Talvella jaoin kyläläisille tuhansia Iit- 
roja siirappia sillä ehdolla, että he korvaavat sen marjoilla. Kesällä 
lapset keräsivät marjoja ja vanhemmat toimittivat ne minulle. Sii- 
rapista ja marjoista aloin valmistaa hilloja. Tämä tuli minulle erit- 
täin halvaksi. Työnjohtajan sanojen mukaan se oli halvempaa kuin 
sokerijuurikas. Nyt kyläläiset ja työläiset söivät leipänsä Järvisen 
hillojen kera. Lapset söivät sitä päivällä ja illalla. Se oli makeaa, 
hvvää ja halpaa ravintoa. Seuraavana vuonna omat marjamme 
eivät enää riittäneet. Tein tilauksia Suomen ulkopuolelta, pää- 
asiassa Venäjältä ja Saksasta. Venäjältä alkoi tulla kuuluisia 
”Viadimirovskin'' kirsikoita. Irlannista tilasin hyvälaatuisia, 
erittäin sokeripitoisia perunoita. 

Kiersin kyliä ja jaoin kyläläisille siemenperunoita. Opetin heille 
kuinka niitä tulee hoitaa ja kasvattaa. Koko Suomi oli kuin osa 
omaa ruumistani, Tuhannet hermot ja verisuonet sitoivat minut 
kansaan. Minusta tuli oman alani suuri esitaistelija. Iloitsin ja pi- 
din siitä. Ajatukseni ja murheeni pyörivät kaikki siirapin, perunoi- 
den, mansikoiden ja kirsikoiden ympärillä. Ajattelin miten 
voisimme valmistaa näitä suurella huolellisuudella ja tarkkuudel- 
la. Hilloista ja siirapista pitävät taiteilijat ja laulajat olivat minun 
avustajiani. Jokainen uutuus alallani vahvisti heitä ja teki heidät 
iloisiksi. 

Minä puolestani ajattelin vain yhtä asiaa: miten Järvisen tuotteet 

voisivat vuodesta vuoteen tulla yhä halvemmiksi ja paremman laa- 
tuisiksi? 

"Järvinen' merkkiset hillopurkit löysivät tiensä kaukaisimpiin- 
kin Suomen kyliin asti. Sitä söivät päiviä ja viikkoja joilla ja järvillä 
työskentelevät soutajat, sitä söivät kantojen raivaajat ja tervanpolt- 
tajat kuukausikaupalla. 

Syödessään työläistemme ruokaa ja nähdessään minun hillojani 
kysyi eräs Suomessa oleva englantilaisen metsäyhtiön johtaja: 

— Tämä ei ole mitään työläisten ruokaa, tämä kelpaisi kunin- 
kaan pöytään. En voi uskoa, että sitä myydään näin halvasta 
hinnasta. 

Myöhemmin hän kysyt: 

— Jos tilaan teiltä S0000 purkillista, annatteko minulle mainit- 
semallanne hinnalla? 

Ajattelin, tein laskelmani ja sanoin: 

— Tässä tapauksessa voin antaa teille vielä 2 % alennuksen. 

Näin Järvisen hillot saivat mainetta Englannissa sekä myöhem- 
min myös Tanskassa, Belgiassa, Saksassa, Ranskassa ja jopa 
Amerikassakin. 

Tehtaitteni eri osastojen johdossa oli alansa taitavia kemistejä 
asiantuntijoina. Oppineet agronomit ja puutarhurit kiersivät 
Suomen kyliä pitäen esitelmiä perunan, kirsikoiden, vadelmien ja 
mansikoiden eri laatujen kasvattamisesta. 

Minulla on omat kuljetusvälineet, joissa kesällä on kylmäilma ja 
talvella lämmityslaitteet. Muissa valtioissa minulla on varastoja ja 
toimistoja. Joka vuosi ostan Italiasta Messinasta laivalastillisen 
appelsiineja ja laivalastillisen riisiä Singaporesta. Minun takiani 
Suomen nuoriso voi syödä banaaneja niin kuin haluaa. Minun sii- 
rappi-, hillo- ja säilykepurkkini taistelevat menestyksellisesti 
rommi-, Ruotsin punssi-, absintti-, likööri- ja konjakkipullojen 
kanssa. Kansan tavat muuttuvat juomisesta syömiseen. 

— Arvoisat professorit, sanoi Järvinen, te tiedätte paremmin 
kuin minä, että sokeri ei ole hyödytön ravintoaine. Se on kaiken 

ravinnon perusta, ravitsemisen ja terveyden perusta. Hyvin ravittu 
ihminen, hyvin ravittu valtio käyttää vähemmän väkijuomia. Siksi 
makeasta on tullut happaman vihollinen. Koska näin on, eivät juo- 
pot pidä makeasta ja taas makeasta pitävät eivät pidä alkoholi- 
juomista. 

— Tästä syystä Järvisen purkkeja kutsuttiin ”vieroittamisen 
läheteiksi”'. Ne toivat terveyttä kansalle. Jokainen niistä oli kylä- 
läisen tai työläisen kodissa kuin auringon valo tai ilon antaja. 
Lasten kasvot loistivat heidän nähdessään uuden purkin saapuvan. 
Äidit ja naiset olivat iloisia siitä, etteivät rahat menneet väkijuo- 
man kaltaiseen myrkkyyn, vaan perheen ravitsemiseen. 

— Tämän tähden sydämeni täyttyy ilolla, onnellisuudella ja 
jännityksellä nähdessäni miljoonia ”Järvinen” merkkisiä purkkeja 
varastoissani tai kun tuhansia laatikoita lastataan laivoihin sata- 
massa. Silloin ajattelen: tämä on minun armeijani, nämä ovat 
minun rauhan sotilaitani, he auttavat kansaa elämään helpommin 
ja paremmin, he ovat väsyneiden perheiden ilon tuojia. 

Juhlin heitä unelmissani. Jokaiselle purkille sanon: 

— Olkoon elämäsi voitokas. Tee suuri ja hyvä ”'makea” 
tehtäväsi! 

— Onnittelen itseäni useita vuosia jatkuneesta työstäni. Olen 
onnellinen koko elämästäni, koska tiedän ettei se ole tarkoitukse- 
ton. Niinkuin omassa Suomessani on nimeni kantautunut kun- 
niakkaasti elämän makeuttajana kaukaisimpiinkin maihin asti. 
Kaikesta tästä olen kiitollisuuden velassa tuon nerokkaan kirjaili- 
jan erinomaisen kirjan minulle antamalle pyhälle kipinälle. Tästä 
lähtien minun tulee ylistää teitä, jotka jaatte valoa kansan keskuu- 
teen. Te ette antaneet kaukaa tulleen professorin sattuman oikusta 
minuun syttyneen kipinän sammua. Te kasvatitte tästä kipinästä 
suuren tulen. Te panitte sieluni lamppuun uutta öljyä. Kiitän teitä 
siltä... Loppumattomat kiitokseni. Minun kiitokseni ei tietenkään 
voi olla palkkiona teidän suuresta kulttuuritehtävästänne, mutta 
antakoon tämä teille voimaa, rohkaisua ja inspiraatiota. 


* 
* * 

— Olen lukenut maailmanhistoriaa, jatkoi Järvinen. Olen ky- 
sellyt sitä monelta lukeneelta henkilöltä. Olen myös ajatellut pit- 
kään ja syvällisesti. 

Useimmat maailman valtioista eivät vielä ole päässeet kanniba- 
lismista pitemmälle, näin luulen. Kannibalismi on vain saanut 
uusia muotoja. 

En ymmärrä miksi suurista valloittajista puhutaan niin suurella 
kunnioituksella. Mitä saivat aikaan nämä Aleksanteri Suuret, 
Hannibalit, Scipionit, Caesarit, suuret tsaarit, Napoleonit ja tu- 
hannet heidän kaltaisensa? He valloittivat ja ryöstivät suuria maa- 
alueita, mutta eivät viljelleet niitä. He lisäsivät alamaistensa mää- 
rää, mutta eivät kouluttaneet heitä, eivät tehneet heistä oppineita 
ja luovia ihmisiä omaksi sekä koko valtion parhaaksi. 

He saivat aikaan suuria valtioita, mutta niissä kansa oli köyhää 
ja kuoli nälkään. Miljoonat ihmiset eivät osanneet aakkosia ja 
jäivät vähäisintäkin oppia vaille. Kaikkialla oli juoppoutta, var- 
kauksia, moraalittomuutta, kovaäänistä tappelua, vihaa jokaista 
vastaan... Kiroiltiin. Perintönsä ja koulutuksensa turvaamina he 
eivät halunneet liikauttaa sormeaankaan nostaakseen pimeydestä 
kansansa miljoonat ihmiset, jotka voisivat nousta pahalta haisevas- 
ta suosta ja päästä kuivalla hedelmälliselle maaperälle. He eivät 
myöskään halunneet tietää, että valtio, joka koostuu oppimatto- 
mista, juopoista ja nälkäisistä ihmisistä, on kuin suuri kivitorni, 
joka on rakennettu suon päälle. 

Kuinka monta kertaa historia onkaan antanut opetuksen näille 
itserakkaille sankareille, kuinka monta kertaa he ovatkaan saaneet 
iskun vasten kasvojaan! Kuinka monta kertaa onkaan kaksinaa- 
maisten Metternichien ja Albojen sortohallitsijat ja -hallitukset 
lyöty maahan yhdellä iskulla! Ne ovat kaatuneet kuin korttitalot. 
Mutta kukaan ei ole ottanut oppia näistä kokemuksista. Lähes 
kaikki poliitikot jatkavat vanhaa ahnetta ja rosvomaista peliään. 
He kyllä työskentelevät valtionsa rajojen laajentamiseksi, mutta 
eivät ajattele vähääkään näiden laajennettujen alueiden sisällä 
elävien ihmisten tietomäärän, sananvapauden tai uskonnonvapau- 
den avartamista. 

Meidän pieni Suomemme ei voi koskaan olla suurvalta. Minä en 
edes halua suurta Suomea, suurta maa-aluetta. Haluan eteenpäin 
pyrkiviä kansalaisia. Haluan olla Suomemme kaksimiljoonaisen 
kansan edistyksellisyyden, valistuneisuuden ja kunniallisuuden 
perustaja ja rakentaja niin yksityisessä kuin valtiollisessakin 
elämässä. 

Järvinen kumarsi opettajien joukolle ja lopetti puheensa. 

Iäkäs kyläläinen Torsten Forsten huusi: 

— Amen! Niin olkoon. 

Tämä mies, jonka kaikki kolme poikaa olivat professoreina 
Helsingissä, uurasti itse keräämällä pihkaa puista. 

Monet kuulijat yhtyivät tähän: 

— Amen, amen, amen! 

Kokouksen johtaja nousi ylös ja sanoi: 

— Tämän Järvisen hyvän, viisaan ja sydämestä tulleen puheen 
jälkeen emme tarvitse enempiä puheita. 

Järvisen puhe oli kuin kansan huuto korkeissa asemissa oleville: 

— Tulkaa luoksemme ja opettakaa meitä. 

Suomen kaikki sanomalehdet kirjoittivat kokouksesta, jota juh- 
listamassa oli Järvisen arvokas puhe. Järvisen puhe oli todellinen 
tapahtuma. 

Pitkän aikaa siitä puhuttiin. Kansan valistajien armeija kasvoi 

Joissakin kaupungeissa rikkaat kauppiaat lahjoittivat valmiita 
rakennuksia kansanyliopistoiksi tai rakennuttivat uusia. 

Monia opettajia, tuomareita, asianajajia, pappeja ja lääkäreitä 
alkoi hävettää jokailtainen korttipeli ja kapakassa istuminen. He 
palasivat uudelleen kirjojensa ääreen. He alkoivat opiskella, miten 
voisivat menestyksellisesti opettaa kansaa. 

Löytyi uusia taidokkaita esitelmöitsijöitä. He iloitsivat uudesta 
tehtävästään. He kertoivat: 

— Elämä on täynnä mielenkiintoa, tarkoitusta ja iloa. Olemme 
aivan kuin olisimme heränneet unesta. 

Kaikissa kokouksissa, peli- ja huvipaikoissa ja ravintoloissa 
kerätyt vapaaehtoiset lahjat käytettiin hyvien kirjojen ostamiseen 

ja niiden lähettämiseen kaukaisimpiinkin kyliin. Valittiin joitakin 
aiheita ja jaettiin palkintoja niistä parhaiten kirjoittaneille. Kirjai- 
lijoita avustettiin kirjojen painattamisessa. Näin saadut kirjat jaet- 
tiin kansalle halvimmasta mahdollisesta hinnasta. 

Elämänsä viimeisinä vuosina Snellman sanoi hymyillen ystävil- 
leen: 

— Tiedättekö mitä? Kun ajattelen Suomeamme, mitä se oli lap- 
suudessani ja mitä se on nyt, tulee silmieni eteen kuva vanhasta 
talosta. Kaikki sen ikkunat ovat suljetut. Ulkopuolelta talo näyttää 
autiolta, sisältä se on pimeä, ahdistava, kostea ja tunkkainen. Se 
muistuttaa suurta hautaa. Mutta sitten tulee nuoria, pelottomia ja 
voimakkaita miehiä. Nämä avomieliset ihmiset ovat viisaita ja 
iloisia. He aukaisevat ikkunoiden luukut. Nostavat verhot. Aukai- 
sevat ikkunat... Sisälle virtaa auringonpaiste, valoisuus, raitis ilma 
ja kukkien tuoksu. Kaikki talossa virkoaa henkiin ja tulee iloisek- 
si. Jopa itse talokin nuorentuu ulkoa päin. Nyt eivät enää ihmiset 
pakene taloa kuin peikkojen luolaa, vaan lähestyvät sitä mielel- 
lään. He katsovat ja ihmettelevät. 

Snellman lopetti näillä sanoilla: 

— Tällaisia ihmeteltäviä asioita voidaan saada aikaan jokaises- 
sa valtiossa, jokaisessa läänissä ja jokaisessa unohdetussa kolkas- 
sa. Tämä työ vaatii ainoastaan ihmisiä, joilla on eläviä ajatuksia ja 
avara sydän ja jotka ovat väsymättömiä tässä kulttuurityössä. 

Kyläläiset, työläiset ja 
käsityöläiset 


Jo lapsuus- ja kouluvuosinaan Snellmania harmitti ja suututti se, 
että kansallisia ja kansainvälisiä tapahtumia katsottiin vain ylhäi- 
sön ja hovien näkökulmasta. Kaikki professorien luennot niin kuin 
historiankirjatkin käsittelivät vain kuninkaita, tsaareja ja ylhäisten 
sukujen riitoja. Niissä puhuttiin lordeista, kenraaleista, hyvissä 
oloissa elävistä oppineista, kuuluisista kirjailijoista ja nerokkaista 
taiteilijoista. Kaikkien näiden elämää kuvattiin. Kerrottiin laajasti 
sodista, taisteluista, hovien juonitteluista, diplomatian kieroudes- 
ta, murhista ja kansannousuista. 

Tavallisen kansan elämästä vuosisatojen kuluessa ei puhuttu 
mitään tai siitä mainittiin vain ohimennen. 

Miljoonat kyläläiset, miljoonat työläiset, sadat tuhannet eri alo- 
jen käsityöläiset eli miljoonat tavalliset kansalaiset ovat aivan kuin 
eläneet ja elävät historian ulkopuolella. 

Hyvin harva ihminen on rasittanut aivojaan kansan massojen 
kehittämisen, opettamisen tai valistamisen puolesta. Vielä 
paremmin voidaan sanoa, ettei kukaan ole huolehtinut kansan 
ulkonaisen eikä sisäisen, henkisen elämän kohentamisesta. 

Maanviljelystä kehitettiin, karjataloutta edistettiin, tiili- paperi- 
ja kangastehtaita parannettiin, mutta kukaan ei ajatellut eikä 
halunnut ajatella miljoonien työläisten henkistä terveyttä ja ravit- 

semista, ei kotielämän kohentamista ja sopusointua. Kansan 
massojen elämä, moraali, luonne ja terveys olivat kuin leikki- 
kalu kohtalon käsissä. Aivan kuin ne eivät olisi kenenkään työnä ja 
tehtävänä. Kukaan ei kiinnostunut asiasta eikä puuttunut siihen, 
aivan kuin kaikki yhdessä olisivat tehneet tällaisen ikuisuuteen 
tähtäävän päätöksen: 

— Eläkööt niin kuin haluavat. Olkoot onnellisia, jos jotakin 
hyvää tulee. Jos tulee vaikeuksia ja suruja, kestäkööt ja kärsikööt. 

Yleensä kansan massat joutuivat aina ja kaikkialla kestämään 
kärsiväilisesti. Köyhän kansanosan tehtävä ja velvollisuus oli kär- 
sivällisesti alistua oloihinsa. Monissa asioissa kansaa katsottiin 
karsaasti ja sitä vastaan hyökättiin. Kaikkialla puhuttiin näin: 

— Kansa on juoppoa. Kansa ei halua työskennellä, se on 
laiskaa. Kansa on raakaa, ahnetta ja kovasydämistä. 

Mutta sanoihinsa he lisäsivät myös tämän: 

— Yhdessä asiassa kansa on suuri: kärsivällisyydessä. He ovat 
nälissään, palelevat kylmyydessä, elävät likaisuudessa... kaiken 
tämän he kestävät kaunaa kantamatta. 

Kaikki ylistivät kansan sisua. Heitä hellytti kansan sitkeys. He 
alkoivat tulla armollisemmiksi. Kansan sisukkuus nostettiin us- 
konnon tasolle. Jeesuksen opetukset muutettiin sisukkuuden ja 
kärsimisen uskonnoksi. 

Snellmania ällötti tämä sisun epäjumalaksi tekeminen ja se suu- 
tutti häntä kahdesta syystä: 

— Hän vastusti ylempiä kansanluokkia, jotka halusivat kaiken 
vapauden, mukavuuden ja omaisuuden itselleen, mutta samalla 
pakottivat kehittymättömän, pimeydessä elävän, suurimmalta 
osalta oppimattoman ja köyhän kansan alistumaan ja kärsimään. 

Snellman ystävineen sääli typerän sisukasta kansan massaa. 
Heitä kiukutti kansan järjen ja ajatusten jähmettyneisyys. He sala- 
moivat vihasta sentähden, että sallittiin kansanjoukkojen riisto ja 
juopottelu sekä se, että joukot olivat oikeuksia vailla ja likaisia 
sekä sisäisesti että ulkonaisesti. 

Sneliman huusi suuttuneena: 

— Miljoonat ihmiset elävät kuin eläimet. Likaiset, oppimatto- 

mat ja irstaat ihmiset. He ajattelevat vain yhtä asiaa: vatsansa täyt- 
tämistä. 

Toisaalta Snellman puhui tällä tavalla: 

— Mutta onko syy heidän? Tämä on heidän epäonnensa. 

Hän vertasi kahta eri kylttiä toisiinsa: 

— Puisto ja metsä. 

Puiston joka puolelle on tehty teitä. Teille on pantu puhdasta 
kuivaa hiekkaa. Teiden molemmilla puolilla on kukkia, taimia ja 
hedelmäpuita... Toisin paikoin on huolellisesti kasteltuja ja leikat- 
tuja nurmikoita... Puiston eri puolilla näkyy lehtimajoja ja niiden 
ympärillä huojuu niputtain kukkia. Siellä täällä solisevat suihku- 
lähteet. Kapeiden puiden reunustamien teiden varsille on pantu 
patsaita ja penkkejä. 

Kaikkialla, jokaisessa puussa ja kukkasessa näkyy taitavan ja 
huolellisen käden jälki. 

Metsässä näkymä on aivan toinen. Siellä kaikki on villiä ja hoi- 
tamatonta. Se on jätetty oman onnensa nojaan. Puut ja pensaat 
kasvavat siinä, mihin siemenet ovat sattuneet tippumaan. Jotkut 
paikat ovat läpipääsemättömiä tiheikköjä. Myrskyn kaatama puu 
lahoaa siihen mihin se on kaatunut. Polut kulkevat sinne tänne. 
Kukaan ei ajattele niitä. Niitä ei korjata eikä kunnosteta. 

Korkeammat kansanluokat ovat kuin puisto. Heitä varten on 
kaikki, älykkyys, kulttuuri, elämän mukavuudet, suuren taiteen 
nautinnot, terveydenhuollot, kaikki on heitä varten. 

Kansan metsä puolestaan elää vielä villiä elämää. Jos sille anne- 
taan jotakin arvoa ja sitä suojellaan, käyttäydytään sitä kohtaan 
kuin elävää metsää kohtaan, sitä arvostetaan kuin käyttökelpoista 
elävää objektia... Kuitenkin miljoonainen kansan massa on samal- 
la tavalla ihmisiä kuin puistossa elävät ihmisetkin. 

Myös he ovat älyllisiä luotuja olentoja. Myös heillä on edellytyk- 
set ja kyvyt. He voivat kehittyä henkisesti kaikkein korkeimmalle 
tasolle. Meidän on vain käännettävä huomiomme heihin. Jokaisel- 
le näistä miljoonista on annettava mahdollisuus tulla ihmiseksi sa- 
nan varsinaisessa merkityksessä. 

Snellman näki pääasiallisen elämäntehtävänsä olevan kyläläis- 

ten, työläisten ja käsityöläisten laajojen massojen valistamisessa ja 
monipuolisessa opettamisessa. 

Hän oli Suomessa kansan opettamisen Pietari Amiensilainen.* 
Kaikkialla hän sanoi tämän: 

— On häpeällistä nähdä suurimman osan maamme kansasta 
olevan oppimatonta ja pahaa. Se on jokaisen valistuneen silmissä 
rikos. Valtio ei saa olla kuin suuri linna, jonka yläkerroksissa on 
suuria ikkunoita, avaria huoneita ja valoa, kun taas alakerta on 
pimeä, ahdas, kostea ja ikkunaton. 

Snellman sanoi: 

— Kansan perusosan pitäminen vailla tietoa ja opetusta on val- 
tion raskas rikos, Se on itsensä ryöstämistä, itsensä hajottamista ja 
itsensä häpäisemistä. 

Kerrotaan, että tietämätöntä kansaa on kuollut joukoittain köy- 
hyyden ja maan tuottamattomuuden takia. 

— Sivistymättömyyden huippu on se, ettei haluta tehdä työtä 
eikä työskennellä sen puolesta, että jokainen kansalainen voisi 
hyötyä ihmisten fyysisistä, sielullisista ja hengellisistä voimista. 

— Kuvitelkaa edessänne olevan metsän, jossa on kymmeniä 
miljoonia hyviä ja arvokkaita puita. Jos kukaan ei huolehdi, 
suojele ja hoida sitä, niin mitä hyötyä siitä on? Suuret puut kaatu- 
vat myrskyissä maahan, lahoavat ja vetävät sadeveden itseensä. 
Metsä muuttuu suoksi ja malarian pesäksi. Arvokkaan rakennus- 
aineen sijasta meille jää vain haiseva suo. Puhtaan ilman tilalle 


*) Pietari Amiensilainen oli eurooppalaisten ristiretkeläisten hen- 
kinen isä. Hän halusi pelastaa Palestiinan pyhät paikat, jossa 
Jeesus eli, opetti ja kärsi, islamin uskoisten käsistä. Hän oleskeli 
Palestiinassa ja näki, millaisessa kunnossa olivat kristittyjen pyhät 
paikat. Hän palasi Eurooppaan ja aloitti kiihkeät saarnansa: — 
On häpeällistä katsoa pyhien paikkojen rappiotilaa ja häpäisemis- 
tä. Nouskaamme ja pelastakaamme pyhät paikat hävitykseltä ja 
häpeältä. (Kirjoittajan huomautus.) 

tulee satojen kilometrien alalle malarian vaikutus. Suuren 
hyvyyden sijaan tulee suuri onnettomuus. 

— Ymmärtäkää, ymmärtäkää, ymmärtäkää, sanoi Snellman. 
Maan jokainen terve ja kehittynyt työntekijä on suuriarvoinen. Jos 
ei muuten, niin laskekaa rahassa: kuinka paljon maksaa yhden 
ihmisen ruokkiminen! Kuinka paljon häneen kulutetaan rahaa! 
Jos hänet koulutettaisiin eläväksi ja hyväksi työntekijäksi, mitä 
voisikaan jokainen mies ja nainen valtiolle antaa! 

— Laskekaa miten paljon nyt maassamme on juoppoutta. Jär- 
kevällä opetuksella jokaisesta heistä olisi voinut tulla kunnollisia 

— Laskekaa kaikki luku- ja kirjoitustaidottomat, laiskat ja lo- 
puksi vielä rikolliset. Suurin osa näistä olisi voinut olla maalleen 
hyödyllisiä ihmisiä; tietenkin edellyttäen, että heitä olisi kasvatettu 
järkevästi läpi lapsuusvuosien, nuoruuden ajan ja elämän vaikei- 
den aikojen, jolloin ihmisen luonne muotoutuu... 


* 
X * 


Tällaisissa tilanteissa Snellman mielellään kertoi tapahtumasta, 
joka sattui eräällä hänen Euroopan matkallaan. Hän tapasi Sak- 
sassa, Berliinissä kuuluisan itävaltalaisen kirjailijan. Vaikka kir- 
jailija oli rodullisesti aito slaavi, kirjoitti hän vain saksaksi. Tämä 
mies, joka oli nokkela sofisti, kirjoitti kymmenen vuoden aikana 
taidokkaasti lukemattomia loistavia poliittisia satiirisia runoja, 
joissa hän osoitti miten oikein on, että Itävallan saksalaisilla on po- 
liittiset, sivistykselliset ja valtiolliset yhteydet Galitsian puolalai- 
siin, tsekkeihin ja slovakeihin, Vojvodinan serbialaisiin, Kroatian 
slaaveihin ja heidän kaltaisiinsa etelän slaaveihin. Näin tämä 
käännynnäinen kirjoitti: 

— Slaavilaiset ovat pehmeä, naismainen rotu. He ovat 
haaveiden perässä juoksevia uneksijoita, mutta eivät niihin syven- 
tyneitä runoilijoita, He ovat syntyneet tyhjäntoimittajiksi. Koska 
he ovat olleet pitkän aikaa turkkilaisten orjina, heillä on suuri vas- 
tenmielisyys työntekoa kohtaan. He ovat laiska sukupolvi. Epäon- 
nistuttuaan he pitävät parempana polkea jalkoihinsa ihmisen 

kunnian, suuttua sivistyneelle Euroopalle ja elää köyhyydessä ja li- 
kaisuudessa. Onnistumisissaan ja yltäkylläisyydessään, erikoisesti 
liike-elämässä he ovat tunnottomia valehtelijoita ja lahjusten anta- 
jia, ovelia ja petollisia ryöstäjiä. Koskaan he eivät ole tyytyväisiä 
suuriin ja helposti saatuihin voittoihin; voittonsa he tuhlaavat ajat- 
telemattomasti. 

Kirjoittaja jatkoi: 

— He tarvitsevat järkevää ja kovaa saksalaista koulutusta. 

— Slaavilaiset muistuttavat tuuheaa, pitkä- ja pehmeäkarvaista 
haisevaa ja likaista lampaannahkaa. Tämä nahka on annettava 
saksalaiselle nahkurille, että siitä saataisiin kaunis ja lämmin 
turkki. 

Erittäin lahjakas ja monipuolinen kirjailija oli saanut loistavan 
koulutuksen. Hän puhui kaikkia Euroopan pääkieliä. Hän kirjoitti 
kevyesti, mielenkiintoisesti ja yksityiskohtaisesti. Jatkuvasti hän 
käytti lainauksia eri maiden ja eri aikojen kirjoittajien filosofiasta, 
historioista ja kirjallisuudesta. Mutta kaikki hänen kirjoituksensa 
olivat häpeällisiä. Hän sai niistä paljon rahaa Itävallan hallituk- 
selta. 

Tämä käännynnäinen kirjailija ei ollut elävä henki, vaan ainoas- 
taän ihminen, jolla oli huono moraali ja jolla ei ollut omia ajatuk- 
sia. Hän rakasti huvittelua. Huonot naiset ja uhkapeli vetivät 
häntä puoleensa. Kaikki tämä vaati paljon rahaa. 

Eräät miehen kiistämättömät kyvyt ja perusteellinen, hyvä kou- 
lutus olisivat voineet taata hänelle kunniallisemman elämän. 
Mutta se olisi edellyttänyt palavaa sielua. Se olisi vaatinut järkeä, 
moraalista puhtautta ja sopusointua. Se olisi vaatinut kansallis- 
tuntoa. 

Kaikki tämä oli vierasta tuolle käännynnäiselle. Hänen opiskel- 
lessaan itävaltalaisessa yliopistossa siellä oli Metternichin vaiku- 
tuksesta ahdistava ilmapiiri. 

Eurooppalaisen ministerin asussa esiintyvä vanha hovikettu 
Metternich oli jostakin Bysantin haareminvaltiaan ja turkkilai- 
sen pashan väliltä. Hän suunnitteli koko politiikkansa, jonka pää- 
määränä oli henkilökohtainen valta ja rikastuminen, Euroopan 

valtioiden tietoiselle ja järjestelmälliselle moraalin rappeutumisel- 
le. Saadakseen ihmiset puolelleen hänellä oli vain yksi väline: 
lahjonta! Hänellä oli yksityissihteeri, joka oli lahjonnan asiantun- 
tija. Nämä miehet tiesivät, milloin piti kenetkin ostaa. 

Metternichin aikana lahjonta, voitonhimo, helppo ja nopea ri- 
kastuminen tuli uskoksi ja uskonnoksi. Moraalin happi hävisi 
kansan keskuudessa. Suuri osa valistuneitakin myrkyttyi metter- 
nichiläisellä hiilidioksidilla. Jopa valistuneiden ja viisaasti käyttäy- 
tyvien nuortenkin henkinen tila oli pahimmillaan... 

He kasvoivat ilman päämäärää ja periaatteita. Ei ollut ketään 
idealistia tiennäyttäjänä. Ei ollut todellista intoa. Valistustyö 
puuttui. Ei ollut sankarillisia johtajia. 

Myös tämä kirjailija kasvoi näin henkisesti tukahduttavassa 
ilmapiirissä. Hänellä ei ollut lainkaan moraalisia tunteita. Idealis- 
tiset toimenpiteet olivat hänestä naurettavia, vilpillistä kaksinaa- 
maisuutta ja teatteria. ”Schilleriläisyydeksi” kutsutussa elämäs- 
Vuosien kuluessa hän saavutti itsevarman häpeämättömyyden. 
Ollakseen mieliksi saksalaisille tämä slaavilainen näytti aivan kuin 
nauttivan häväistessään slaavilaisten kansojen henkeä ja vapautta. 

Lähes rikosluontoisen kirjallisen työnsä hän teki "hyvässä tar- 
koituksessa”, niinkuin hän omien sanojensa mukaan häpeämättö- 
mästi julisti. 

— Minä kirjoitan hyviä kirjoituksia ja saksalaiset maksavat mi- 
nulle hyvin. 

Tämä kirjailija saattoi katsoa kansallistuntoisia slaavilaisia sil- 
miin ja sanoa julkeasti nauraen: 

— Mitä te minulta haluatte? Oletteko nähneet Firenzessä ja 
Venetsiassa kahta kuuluisaa muistomerkkiä, kahden kuuluisan 
italialaisen kuvanveistäjän Donatellon ja Verrocchion teoksia? Ve- 
netsia ja Firenze ovat pystyttäneet nämä muistomerkit kahdelle 
palkatulle sotapäällikölle ja heidän palkkasotureilleen. Koska 
venetsialaiset ja firenzeläiset maksoivat hyvin näille miehille, pal- 
velivat he hyvin. He taistelivat urhoollisesti palkkaajiensa vihollisia 
vastaan. He tekivät suuren palveluksen Venetsialle ja Firenzelle. 

Näin kaksi suurta Italian tasavaltaa pystytti muistomerkit sanka- 
rillisille sotapäälliköille. 

Jos Milano, Genova, Pisa, Verona tai Rooma olisi maksanut 
paremmin näille kahdelle sotapäällikölle, olisivat he palvelleet 
heitä yhtä urheasti kuin Venetsiaa ja Firenzeä. 

Slaavilainen kirjailija sanoi rotuveljilleen: 

— Minä olen kirjallisuuden sotapäällikkö. Jos takaatte minulle 
paremman vuosittaisen palkan, taistelen teidän puolestanne... Et- 
tekö voi tehdä sitä? Ettekö halua tehdä sitä? Siinä tapauksessa 
kestäkää iskuni, puolustakaa itseänne. Minä rakastan taistelua 
ketteriä vihollisia vastaan. 

Slaavilaisia ällötti tämä kirjallisuuden käärme. Saksalaiset puo- 
lestaan arvostiva! ja ylistivät ”loistavaa kirjailijaa” ja urheaa slaa- 


vilaista filosofia”. 
»* 


* 
Snellmanin ollessa Berliinissä hän tapasi tämän käännynnäis- 

kirjailijan aivan sattumalta. Suomessa ollessaan Snellman ei ollut 

kuullutkaan tämän kirjailijan teoksista, ei edes hänen nimeään. 

Berliinissä järjestettiin juhlat slaavilaisen kirjailijan ja suomalai- 
sen vieraan, saksalaisten sanojen mukaan, kulttuuritaistelijan 
kunniaksi. 

Juhlan loppupuolella, kun vieraat jo alkoivat vähetä, kutsui 
Snellman "slaavilaisen kulttuuritaistelijan” hieman syrjään ja kes- 
kusteli hänen kanssaan pitkään kulttuuritaistelun päämääristä ke- 
hittymättömissä maissa. 

— Olkaamme avoimia, sanoi Snellman. Sisimmässään saksa- 
laiset katsovat meitä alaspäin, he eivät rakasta meitä suomalaisia 
eivätkä teitä slaaveja. Menneisyyteen nähden heillä on oikeutensa, 
mutta ei tulevaisuudessa. Me suomalaiset ja te slaavit olemme tule- 
vaisuuden suuria voimia. Heidän maaperänsä on jo laihaa, kun 
taas meidän on aivan käyttämätöntä. Syvää ja hedelmällistä 
mustaa maata. Se tarvitsee vain työskentelyä. Olemme nuoria val- 
tioita, meidän on työskenneltävä kaksi, kolme kertaa enemmän 
kuin saksalaiset, ranskalaiset tai englantilaiset. Meidän on saavu- 

tettava heidät... Meidän on mentävä heidän ohitseen! 

Snellman jatkoi innoissaan puhettaan: 

— Me tulemme menemään heidän ohitseen. Emme jää valista- 
maan vain kaupunkilaisia. Ei ole kyllin, että saamme joka kylään 
vain kansakoulun ja kirjaston. Valaisemme tiedon valolla jokaisen 
kyläläisen, kalastajan ja metsätyöläisen mökkiä. Lapsista kasva- 
tamme uuden, voimakkaan, kehittyneen ja ylevän sukupolven. 

Snellmanin puhuessa pitkään ja lämpimästi rakastamastaan al- 
heesta hän luuli, että hänen vastapäätään istui samanlainen slaavi- 
laisten kansojen kulttuuritaistelija. 

Häpeämätön itävaltalainen kuunteli aluksi pilkallinen hymy sil- 
missään ja ajatteli itsekseen: 

— Noniin, taas yksi pitkäpiimäinen ääliö. 

Päästäkseen eroon Snellmanista hän alkoi etsiä tekosyytä, mutta 
sitten Snellmanin sanat ja tulinen henki alkoivat sulattaa jäitä hä- 
peämätiömän olennon sydämessä. Hän tilasi pullon konjakkia ja 
alkoi kaataa sitä suurella lasilla suuhunsa kuin pohjattomaan kai- 
voon. 

Kuten tavallisesti Snellman oli niin keskittynyt puheeseensa, 
ettei huomannut puhekumppaninsa pullon tyhjentyneen. 

Snellmanin ystävä nousi juopuneena paikaltaan, lähestyi suoma- 
laista kuin suuri karhu ja sanoi: 

— Tämä riittää, ystäväni Snellman! Älkää tuhlatko enempää 
turhaan suuren henkenne tulta. Säilyttäkää se omalle kansallenne. 
Olette onnellinen mies. Teidän kansanne on myös onnellinen, 
koska sillä on teidän kaltaisianne miehiä. Lähdette paluumatkalle 
huomenna. Hyvä. Tapasimme ensimmäistä kertaa. Tätä ennen en 
tuntenut teitä, ettekä te minua. Sekin on hyvä. On hyvä ettette tun- 
teneet minua. Nytkään ette tunne minua. Omalta kohdaltani en 
tiedä, oliko minulle hyvä vai ei, että opin tuntemaan teidät... Voi 
rakas Snellman, kuinka näin... yhtäkkiä... kuin graniitti... ilmes- 
tyitte eteeni? Miksi minun piti tavata teidät vasta nyt? 

Oli puoliyö, kello löi kaksitoista. 

Tuska sydämessä Snellmanin keskustelukumppani sanoi: 

— Myöhäistä ei ole kellonaika, vaan minun elämäni aika... 

Jospa olisin kuullut ja tavannut Snellmanin nuoruudessani... minä 
ja koko sukupolveni olisimme aivan toisenlaisia ihmisiä... Mutta 
nyt on jo myöhäistä, liian myöhäistä... Nyt on aika mennä nukku- 
maan! Välillämme, ystäväni Snellman, on tiedostamaton ja... omi- 
tuinen väärinymmärrys... Antakaa minulle kätenne. 

Snellman ojensi kätensä ja yhtäkkiä hänen keskustelukumppa- 
ninsa suuteli sitä. Snellman vetäisi kätensä pois ja sanoi: 

— Mitä te teette? 

Keskustelukumppani vastasi synkän näköisenä: 

— Teidän luvallanne! En suudellut teidän kättänne, vaan 
ihmisen sydämessä olevan Snellmanin kättä... Suutelin omasta 
sielustani kuolleen rakkauden kättä... 

Snellman vastasi epäröiden: 

— En ymmärtänyt. 

Juopunut mies naurahti: 

— Ei teidän tarvitsekaan ymmärtää. En uskokaan, että voisitte 
ymmärtää tai selittää minun slaavilaisen sieluni erikoisuutta. 

Seuraavana päivänä Snellman lähti paluumatkalle Suomeen. 
Muutaman viikon kuluttua hän sai kirjeen Wienistä. Tämä erikoi- 
nen kirje oli ilman allekirjoitusta ja koostui vain viidestä lyhyestä 
lauseesta: 

— Te panitte minun henkeni ylösalaisin... Luulen etten voi elää 
tässä tilassani. Vihaan tähän astista elämääni. Yht'äkkiä aivan- 
kuin haluamatitani lopetan oman elämäni. Koiralle sopii 
koiran kuolema. 

Snellman ei tuntenut kirjeen kirjoittajan käsialaa. Hän ei 
ymmärtänyt siitä mitään. Hän alkoi käydä läpi viime kuukauden 
wieniläisiä sanomalehtiä ja löysi sieltä uutisen: 

— ”Järkyttävä onnettomuus”, ”Katkera menetys”. Tunnettu 
slaavilainen kirjailija, syvällinen ja rohkea ajattelija... haavoitti it- 
seään harkitsemattomuudessaan kuolettavasti ja poistui tästä 
maailmasta täydessä tajussa ja harvinaisen rauhallisena jne. 

Tämän johdosta Snellman tutki kuka ja millainen mies kuollut 
oli ja lopult? hän ymmärsi paremmin tämän ”odottamattoman” 
kuoleman sekä kätensä suutelemisen Berliinissä juhlassa. Hän 

muisti miehen sanat: 

— Jos olisin tavannut nuoruudessani tällaisia Snellmaneja... 
olisin minä ja koko sukupolveni aivan toisenlaisia ihmisiä... Miksi 
eivät Snellmanit puhuneet meille? 

Myöhemmin Snellmanin kertoessa tästä surullisesta tapauksesta 
monet kysyivät: 

— Minkä maalainen tämä kirjailija oli? Tsekki, puolalainen, 
bulgarialainen, serbialainen, kroatialainen? Mikä oli hänen 
nimensä? 

Tähän kohtelias Snellman antoi yleensä jyrkän vastauksen: 

— Turhaa uteliaisuutta! Mitä teitä hyödyttää tietää se? Mies 
teki raskaan rikoksen ja antoi itselleen myös hyvin raskaan ran- 
gaistuksen. Hän hävitti itse itsensä maan päältä. Miksi meidän pi- 
täisi tuoda hänen nimensä esille? On toinen asia, joka on tässä tär- 
keämpi. Ajatelkaa: mies jolla oli ennennäkemättömät ja ennen- 
kuulumattomat lahjat. Erittäin järkevä ja harvinaisen laajat tie- 
dot. Loistava kirjallinen lahjakkuus... Lopputulos: elämänsä 
älyttömästi tuhlaava, huvittelua ja mukavuutta rakastava ihminen, 
uhkapeluri, irstailija ja lahjottu kirjailija, joka halpamaisesti kiel- 
tää oman rotunsa kunnian... Kuitenkin tämä mies olisi voinut olla 
oman kansansa kulttuuritaistelija... jos... jos häntä olisi opetettu, 
jos hänelle olisi nuoruudessa kerrottu onnesta, jonka saavuttaa 
sytyttämällä kansan massojen mielet ja sydämet eikä ohjattu tuh- 
laamaan elämäänsä älyttömästi huvitteluun. 

— Hän kävi yliopiston, tuli tiedemieheksi, hän oli kirjallisuu- 
den asiantuntija, kasvoi pääkaupungin tuntumassa, jatkoi Snell- 
man. — Mitä sanotte? Mitä voitte odottaa ja pyytää kansalta, 
jolla ei ole kouluja, ei kirjoja eikä mahdollisuutta saada tervettä, 
onnellista ja kaunista elämänympäristöä? Kansan seassa miljoonat 
ihmiset mätänevät ruumiillisesti, älyllisesti ja moraalisesti, mutta 
kukaan ei tunne hajua: jokaisen hajuaisti on turtunut. Siihen on 
totuttu. Heidän kanssaan on tultu ystäviksi. Ajatellaan, että niin 
pitääkin olla. 

Pitääkö olla? 


X * 

Miljoonat ihmiset syntyvät, elävät ja kuolevat alkukantaisten ja 
kuolettavien puutteiden alaisena. Pitääkö näin olla? Suurin osa 
syntymästään normaalin älykkyyden omaavista ihmisistä elää ja 
pysyy koko elämänsä ajan paksupäisten eläinten kaltaisina. Pitää- 
kö näin olla? Miljoonat pikkuveljenne ovat henkisesti julmia, 
raakoja ja alhaisia, himojensa orjia. Pitääkö näinkin olla? 

— Ettekö häpeä noita satoja kertoja sanottuja rikollisia ja 
pelottavia sanoja "kyllä näin pitää olla”? 

Tällaisissa tilanteissa Snellmanin puhe nousi kuin profeetallisen 
inspiraation vallassa. Se 1öi kuin ruoska ihmisten ajatuksiin ja sy- 
dämiin ja herätti heidän häpeäntunteensa. Se herätti eloon jopa 
kaikkein unisimmat ja laiskimmatkin ajatukset. Se antoi voimaa 
eläville sydämille. 

Lääkärit, papit, kansakoulunopettajat ja maakuntien virkailijat 
alkoivat kukin alueillaan tutkia kansan tilaa. Lehdistössä — 
sanoma- ja aikakauslehdissä — ja monissa kirjoissa alkoi ilmestyä 
kirjoituksia, jotka käsittelivät kansan elämää ja tarpeita. 

Erikoisesti kaksi kirjaa veti huomiota puoleensa. Toinen oli 
”Kylälääkärin muistelmia” ja toinen ”Kyläpapin muistiinpanoja”. 

Näitä kirjoja arvosteltaessa lehdistössä syntyi oikea myrsky. Jot- 
kut olivat samaa mieltä kirjoittajien kanssa ja ylistivät kirjoja 
taivaaseen asti: 

— Jokaisen ajattelevan, kansan parasta harrastavan luku- ja 
kirjoitustaitoisen ihmisen tulee lukea nämä kaksi kirjaa. Nämä 
kirjat avaavat sokeiden silmät. Ne tekevät häpeästä punaisiksi 
kaikki sellaiset, joiden sydämet eivät ole vielä aivan kokonaan 
kivettyneet. 

Toiset taas vaahtosivat vastaan ja syytivät kirjoittajien päälle tul- 
ta ja tulikiveä. He olivat valmiit kivittämään kirjoittajat. Näitä ni- 
mitettiin heidän oman kansansa pedoiksi, moraaliltaan huonoiksi 
ja rappeutuneiksi kirjailijoiksi: 

— Nämä kaksi kirjaa solvaavat Suomen kansaa. Ne ovat täynnä 
valheita. Kuvauksissa on värit tehty äärimmäisen synkiksi. Kaik- 
kea on suurenneltu, paisuteltu ja karrikoitu. 

Kuitenkin ensimmäinen arvostelu oli oikeampi. Meteli ja viha 

luli niiden tahoita, jotka halusivat kansaa väärin ylistäen ja hellien 
säilyttää sen keskuudessa kaiken niin kuin se oli ollutkin, pahuutta 
ja rumuutta myöten. Ihmiset ovat kuin kamelikurjet erämaassa. 
Nähdessään vaaran he työntävät päänsä hiekkaan. Sitten he suut- 
tuvat, jos joku nostaa heidän päänsä hiekasta. 

Näin tapahtui myös edellä mainittujen kahden kirjan kohdalla. 
Jokaisella sivulla kirjoittajat, toinen lääkäri, toinen pappi, 
huusivat niin lujaa kuin taisivat Suomen kansan ylemmille 
luokille: 

— Herätkää! Alkakaa työskennellä oman kansanne pelastami- 
seksi! Kolme neljäsosaa omasta kansastanne elää pelottavissa 
oloissa. Kyläläisiä ja työläisiä kuolee laumoittain; he rappeutuvat 
sekä ruumiillisesti että henkisesti. 

Sekä lääkäri että pappi — molemmat olivat taitavia kirjoittajia 
-—eivät väärentäneet mitään, He eivät olleet keränneet vain yksi- 
puolista aineistoa. He eivät vedonneet tunteeseen. 

He kuvasivat omien alueidensa kansan päivittäistä elämää rau- 
hallisin piirroin. He saivat aikaan todella pelottavan kuvan, joka 
nosti karvat pystyyn. Jotkut lukijat sanoivat: 

— Kuinka voimme katsella puolentoista miljoonan veljemme 
elävän tällaista elämää. Vaikenemalla ihminen tekee itsensä syylli- 
seksi rikoksiin kansaa kohtaan. 

Toiset taas kysyivät kauhuissaan: 

— Kuinka ihminen voi kestää tällaista elämää? Ovatko he pyhi- 
myksiä vai kaksijalkaisia älyttömiä eläimiä? Tämä on kammotta- 
vampaa kuin Danten helvetin kuvaus. Danten helvetissä ihmiset 
kärsivät syntiensä tähden, mutta miksi nämä ihmiset kärsivät? 
Danten helvetin pelot ovat kauttaaltaan kirjailijan nerokasta 
keksintöä; tämä taas on mitä totisinta totta. 

Kansanterveyttä jakava lääkäri 


"Kylälääkärin muistelmia” nimisen kirjan kirjoittaja aloittaa 
muistelmansa virkansa ensimmäisistä päivistä. Hän kertoo missä 
hän sai lääketieteelliset opintonsa päätökseen ja miten, ja 
millaisien vaikeuksien kautta hän pääsi työpaikalleen. Kohtalo ei 
hymyillyt hänelle hiukkaakaan. Hän lapsuutensa ja nuoruutensa 
kuluivat puutteessa ja köyhyydessä. Hän oli pienessä kylässä työs- 
kentelevän suutarin poika. Vaikka hän tiesi omasta kokemukses- 
taan, ettei elämä hymyile kaikille, hän joutui työpaikallaan kau- 
hun valtaan ja kokemaan masentavia tapahtumia. 

Kierrellessään aluettaan hän luuli näkemänsä olevan pelottavaa 
painajaisunta eikä todellisuutta. Hänen ensimmäiset havaintonsa 
johtivat hänet esihistorialliseen aikaan, aikaan jolloin ihmiset asui- 
vat luolissa. 

Hän alkoi ajatella, oliko hänen alueensa tuskantäyteinen sattu- 
ma. Siksi hän meni naapurialueille, mutta sielläkin hän näki 
samanlaista. Jotkut paikat olivat vieläkin pahempia. Jokaisella 
alueella hän näki jälkiä alkeellisesta kivikauden aikaisesta 
elämästä. 

Asunnot olivat kivikkoisille paikoille karkeasti hakatuista 
kivistä rakennettuja kivikasoja. Ovet olivat matalia, ikkunat pieniä 
tai niitä ei ollut ollenkaan. Raamit olivat ohuet ja niin huonosti 
paikoillaan, että tuuli puhalsi niiden raoista sisälle. Samoin tuli 
vesi sateella ja lumi talvella. 

Vain harvoissa paikoissa saattoi tavata ikkunalaseja. Lasin ti- 
lalla oli rasvainen paperi, pingoitettu riepu tai joskus harvoin ohut 
pingoitettu nahka. Usein ikkunat olivat kokonaan vailla peitettä, 
aivan avoimina. 

Ajan tavan mukaisesti uuneissa ei ollut savupiippuja. Kivistä ja 
savesta valmistetuista uuneista tupruava savu täytti koko huoneen 
lattiasta kattoon, kunnes löysi ulos katonrajassa olevasta räppä- 
nästä. Jokaisen silmät olivat vetiset. Oli vaikea hengittää. Kaikki 
oli noen peitossa. 

Samoissa vaatteissa työskenneltiin, syötiin ja nukuttiin. Kylpyä 
ei oltu nähty vuosiin. Alusvaatteita ei vähällä pesty. Yltä päältä 
oltiin täynnä syöpäläisiä. 

Trakomasta kärsittiin. Useat vilustuivat jatkuvasti ja siitä seura- 
si tuberkuloosi. 

Tunkiot olivat kaivojen vieressä. Veden likaantumisen takia 
lavantautia ei pystytty estämään. 

Lasten joukossa raivosivat ripuli, kurkkumätä, tuli-, tuhka- ja 
isorokko. Tuhansittain lapsia kuoli. Koko kansa oli sairasta. Suvut 
rappeutuivat. Ravinto oli heikkoa. Kaiken tämän keskellä rehotti 
pelottava ja häpeämätön juopottelu. Kuuroja, mykkiä, sokeita, 
rampoja, kyttyräselkäisiä ja vajaaälyisiä oli paljon. Jopa pitaalia 
tavattiin. 

Kirjailija-tohtori kirjoitti tällä tavalla: 

— Pelko saartaa ihmisen hänen tullessaan kylään. Häpeän 
itseäni, ihmisiä, yhteiskuntaa ja sitä mitä sanotaan kulttuuriksi. 
Ajattelin näin: täältä kaukana ja korkealla paikalla on teattereita, 
musiikkia, taidemaalareita, kirjailijoita, parlamentteja, tiedeaka- 
temioita; täällä on helvetti, jossa miljoonittain ihmisiä asuu. 

— Kun menet sisälle johonkin ”taloon”, näet edessäsi kolme 
tulirokkoista lasta makaamassa kuivalla maalattialla. Heidän vä- 
lissään vääntelehtii äiti synnytystuskissaan. Nurkassa istuu isä 
umpipäissään. 

— Etkö häpeä yhtään? sanot. Kotona on näin paljon kärsimys- 
tä ja sinä vain juot! 

Juoppo ärähtää: — Tuhlaa sinäkin elämäsi täällä niin näet: ei 

riitä että olet juovuksissa, tukehdut tänne. Meidän elämämme ei 
näe koskaan selvää päivää. 

Menet toiseen taloon ja siellä sinua kohtaa uusi näky: äiti yskii 
verta tuberkuloosin loppuvaiheessa. Hän ei jaksa edes päätään 
kohottaa. Isä hourailee lavantaudissa. Molemmat makaavat latti- 
alle levitettyjen matonriepujen päällä. Sängystä ei ole puhetta- 
kaan. Vanhempien välissä konttaa kaksi tyttölasta, toinen kaksi-, 
toinen yksivuotias. Molemmat ovat kuin eläviä luurankoja. 

Kukaan naapureista ei halua puutiua asioihin, siihen on totuttu. 
Lisäksi jokaisella on omat murheensa. 

Jos jossakin havaitaan isorokko tai lavantautiepidemia, lähettää 
terveydenhuolto paikalle kaksi kolme lääkäriä taistelemaan epide- 
miaa vastaan, mutta kansa suuttuu heille. 

— Mitä hyötyä noista rokotuksista on? Älkää te lapsista huo- 
lehtiko, olkoot, kuolkoot. Vähemmän on nälkäisiä. Auttakaa mei- 
tä, auttakaa aikuisia. 

Lähes joka talosta tullaan pyytämään apua. Kenellä on 
syfiliksen haavoja, kenen silmät ovat täynnä visvaa, kenellä on syö- 
pä, kenellä syyhytauti jne. 

Ihminen joutuu ensin epätoivoon, sitten väsymyksestä johtuva 
turtuneisuus sokaisee hänet. Lapsivuoteella makaavan vaimonsa 
vieressä olevan juopon miehen tavoin joko olet juovuksissa tai tu- 
kehdut kaikkeen tähän. * 

Kirjailija-tohtori kääntyi kaupungin väestön, poliitikkojen, 
tieteen, taiteen ja lehdistön edustajien puoleen ja sanoi: 

— Hyvät herrat, milloin aiotte lopettaa tämän piilosillaololei- 
kin? Puhutte kaikki isänmaanrakkaudesta, oman kansan rakasta- 
misesta ja kulttuuripalveluksista, mutta mitä olette tehneet maan- 
ne, kansanne ja kulttuurinne kohentamiseksi? Kuka vastuutto- 
masti, julkeasti ja rikosluontoisen häpeämättömästi ryöstää tätä 
"rakasta isänmaata” ja ahmien riisuu alasti tämän "rakkaan 
kansan" miljoonia ihmisiä. Kuka taas vetelehtii toimistoissa ja työ- 
paikoilla tai hoitaa virkaansa kouluissa ja yliopistoissa... saman- 
aikaisesti *rakkaan kansan” miljoonat ihmiset lahoavat, rappioi- 
tuvat, juovat ja täyttyvät vihalla. Kansan perustus sortuu. 

Kirjailija-tohtori jatkoi: 

— Pelastakaa kansa ennen kuin se on myöhäistä! Parantakaa, 
opettakaa ja kouluitakaa heidät! 

— Opettakaa heille miten suunnitellaan ja rakennetaan asuin- 
rakennus. Näyttäkää heille miten maa saadaan tuottamaan 
enemmän. Antakaa kansalle terveellisiä, aurinkoisia, ilmavia, 
valoisia, kuivia ja lämpimiä asuntoja. Opettakaa heitä elämään 
niinkuin ihmiset. Antakaa heille mahdollisuus elää ihmismäistä 
elämää. Auttakaa heitä tässä. 

Kirjansa lopussa kirjailija-tohtori huomauttaa: jos valtio on suu- 
ri perhe, ovat kansan massat teidän pikkuveljiänne. Pelottavat 
asiat heidän elämässään ovat yläluokan rikos ja häpeä. Älkää 
unohtako: kansa voi kärsiä pitkän aikaa, mutta kaikella kärsivälli- 
syydellä on rajansa. Kansa voi villiintyä eikä sitä voida enää pitää 
kurissa. Älkää odottako, että asiat menevät siihen asti! 

Kirjallisissa piireissä kirjailija-tohtorin teosta pohdittiin pit- 
kään. Mutta yhteiskunnallisissa piireissä kirja saavutti päämää- 
ränsä. Suomen lääketieteellisissä seuroissa tätä työkumppanin kir- 
joittamaa kirjaa tutkittiin sivu sivulta ja siitä keskusteltiin. Kun- 
tien viranomaiset ja kaupunkien edustajat kokoontuivat yhteen 
”kirjan'' takia ja ratkaisivat monta ongelmaa. Siellä täällä pidet- 
tiin esitelmiä, kirjoitettiin artikkeleita ja tuotiin esiin uusia asioita. 
Kansan mätäpaiseet, joista ennen ei puhuttu sanaakaan, joita ei 
tullut edes ajatelleeksikaan, tuotiin nyt kaikkien nähtäväksi. 

Jokainen jätti puoluekahinansa ja henkilökohtaiset voittonsa ja 
alkoi uurastaa kansan terveyskysymyksen puolesta. 

— Tuberkuloosin, sekä sairaalle että hänen ympäristölleen kär- 
simystä tuottavan sairauden vuosittaiset kuolemantapaukset 
laskettiin. 

— Kuinka moni on sairastunut malariaan? Montako trakoma- 
tapausta on? Kuinka moni lapsi on kuollut hoidon puutteesta? 
Paljonko on kuollut kulkutauteihin? Kuinka moni kärsii vuosittain 
hammasmädästä? Paljonko on kuuroja ja sokeita? Paljonko käyte- 
tään vuodessa rahaa viinaan? Kuinka paljon on juopottelusta ai- 
heutuneita tappeluita, haavoittumisia, tulipaloja, väkivaltaisuuk- 
sia ja varkauksia? 

Saadut tulokset olivat pelottavia. Nämä luvut huusivat, ne löivät 
vasten kasvoja. Ne panivat jokaisen häpeämään maansa puolesta 
ja pakottivat taisteluun epäkohtien poistamiseksi. 

Hallitus, läänit ja kaupungit organisoivat alansa taitavista lää- 
käreistä kiertäviä ryhmiä. 

Hammaslääkäriryhmiä muodostettiin, samoin silmä-, korva-, 
lasten- ja naistentautien lääkäriryhmiä. Jatkuvasti lääkärit kiersi- 
vät ja antoivat kansalle hoitoa. He opettivat miten suojellaan 
korvia, silmiä ja hampaita. He puhuivat äitien ja lasten terveyden- 
hoidosta. He laskivat miten paljon maksaa rahassa isän, äidin tai 
lapsen terveys. He laskivat, paljonko lapsen kasvatus maksaa ja se- 
littivät miten monta lasta on kuollut hoidon puutteessa. 

Kyläläiset alkoivat hiljalleen ymmärtää ihmisen elämän arvon. 
Heille sanottiin tällä tavalla: te suojelette rahojanne, ettei niitä va- 
rastettaisi tai etteivät ne häviäisi. Kuitenkin lapsenne, vaimonne 
tai te itse olette kaikkein arvokkaimpia rahoja. Te olette eläviä 
rahoja. Suojelkaa niitä. Älkää tuhlatko niitä vaan lisätkää. 

Useisiin kyliin rakennettiin mallitaloja: uuni, savupiippu ja suu- 
ret kaksiosaiset ikkunat. 

Kyläläisistä muodostettiin työryhmiä, jotka halvalla hinnalla 
rakensivat kyläläisille uusia kauniita taloja. Monin paikoin hallitus 
avasi varastoja, joista myytiin rakennustarvikkeita ja muita tarve- 
aineita. Niistä saatiin kylien edustajien välityksellä ostaa tarvikkeet 
uuteen rakennukseen mahdollisimman edullisesti. Sieltä saatiin 
lasit, saranat, lukot, valmiit ovet ja ikkunat sekä huonekalut. 

5, 8, 20 vuoden kuluttua monen kylän ulkonäkö muuttui. Talot 
eivät olleet enää karsinoita, vaan niistä tuli ihmisten asumuksia. 

Kyläläiset alkoivat pukeutua paremmin ja lämpimämmin. 
Erikoisissa valmistamoissa, maan parhaiden ihmisten joukosta va- 
litun ryhmän valvonnassa valmistettiin tuhansittain pukuja, takke- 
ja, tuhansia pareja jalkineita ja alusvaatteita. Kaikki valmistettiin 
parhaasta ja vahvimmasta materiaalista. Kaikki jaettiin eri 
puolille maata ja myytiin kansalle ilman voittoa, erittäin halvalla. 

Kansa sai aivan uuden, eräänlaisen juhlavan ulkonäön. Sadat 
paikatut, likaiset vaaterievut hävisivät. Talvella ei enää tavattu 


116 


puolialastomia ihmisiä. Yskät, nuhat, keuhkoputken tulehdukset 
ja kylmettymiset vähenivät. Tuberkuloosin uhrit vähenivät puo- 
lella. 

Lapsikuolleisuus laski. Trakoman juuret kaivettiin pois. Useissa 
paikoissa kansa aivan unohti tällaisen sairauden olemassaolon. 

Naisten terveys parani. Syntyvyys lisääntyi. Syntyneet lapset 
olivat terveitä ja hyväkuntoisia. 

Koko kansan työkyky kasvoi. Kansa ansaitsi paremmin ja sai 
parempaa ravintoa. 

Kirjailija-tohtorin kuoltua satoja kyläläisten edustajia osallistui 
hänen hautajaisiinsa. Heidät oli valittu kookkaiden, leveäharteis- 
ten, ryhdikkäiden, punaposkisten ja voimakkaiden nuorukaisten 
joukosta. 

Käsiensä päällä he kantoivat "kansalle terveyttä jakaneen lääkä- 
rin” arkkua läpi kaupungin. Nähdessään nämä nuoret kylien 
edustajat, nämä loistavat jättiläiset ja heidän suorat rivinsä 
kaupungin kaduilla sanoivat kaupunkilaiset riemuissaan: ”Todel- 
linen elävä mäntymetsä!” Jokainen mies oli kuin elävä suuri masto! 

Kun tohtorin arkku laskettiin hautaan, astui eräs kylien nuoru- 
kaisista esiin ja sanoi: 

— Olemme tulleet kylien pelloilta ja metsistä. Emme tulleet 
haudallesi kukkien ja seppeleiden kanssa niinkuin on tapana. Tu- 
limme sellaisina kuin olemme, koska kylämme lähettivät meidät 
elävinä kukkasina itse kasvattamastasi Suomen puistosta kunnioit- 
tamaan viimeistä matkaasi. Kansan suuri puutarhuri, lepää rau- 
hassa! Me kunnioitimme sinun arvokasta ja järkevää teostasi. Olit 
todellinen kansan tohtori, toit terveyden sadoilletuhansille kyläläi- 
sille. Annoit kansan suoniin aivan uuden, puhtaan veren. Olet 
pingoittanut lihaksemme kuin narun. Annoit maallemme suuren 
sankarien sukupolven, rokotit meihin terveen työnilon. Kiitolli- 
suudesta sinulle kansa haluaisi pystyttää muistomerkin. Sinä olet 
arvollinen siihen, mutta sinun parhaita muistomerkkejäsi olemme 
me. Me olemme sinun teoksiasi, me kansan uuden elämän luojat. 
Uusi ja terve nuoriso, jokainen mies ja nainen on elävä muisto- 
merkki, joka muistuttaa jokaiselle Suomen valistuneelle ihmiselle, 

miten hänen tulec palvella omaa maatansa ja kansaansa. Miten 
paljon aikaa kuluukin, niin sinun nimesi loistaa ja palaa terveyden 
saavuttaneen kansan sydämissä, Et ollut Caesar etkä Napoleon. Et 
valloittanut metriäkään vierasta maata. Et vuodattanut tippaa- 
kaan verta, mutta lahjoitit maalle tuhansia ja taas tuhansia uusia, 
terveitä, voimakkaita, hyödyllisiä ja työteliäitä käsiä. Suuren val- 
loittajan kunnia ja ylistys olkoon sinulle, sinä kansan elämän puo- 
lesta taistellut suuri sankari! 

Pappi Makdonald 


Pappi Makdonaldin kirjan jälkimainingit olivat vielä voimak- 
kaampia. Vuosia siitä puhuttiin ja kirjoitettiin koko maassa. Nuo- 
ret papit ja teologian opiskelijat ottivat sen ohjekirjaksi itselleen. 
Sitä lukivat kiinnostuneina myös ateisteiksi kutsutut ja uskontoa 
vastaan taistelevat ihmiset, he jopa opettelivat sitä ulkoa. 

Kirjan nimi oli AURINKOKIRJA. 

Kirjan kirjoittajan pappi Makdonaldin persoonallisuus on myös 
kiinnostava. Hänen kirjansa sai syvän muutoksen aikaan Suomen 
uskonnollisten johtajien ja Suomen.kansan hengellisessä elämässä. 
Pappi oli syntyään ruotsalainen. Hän oli erään Suomen korkea-aa- 
telisen perheen poika. 

Hänen esi-isänsä olivat skotteja. He muuttivat tänne uskonso- 
tien aikoina, kun katoliset ajoivat protestantit pois maastaan. 

Koko kreivi Makdonaldin suku tunnettiin Skotiannissa syvästi 
uskonnollisena ja sen jäsenet yleensä todellisina kristittyinä. Heille 
tuli tavaksi, että perheen keskuudessa yhden piti olla aina pappi. 
Nämä papit — Makdonaldit — olivat aina Skotlannin kirkon par- 
haita miehiä. Mutta tästä syystä heitä myös arvosteltiin sekä mui- 
den pappien että Englannissa olevien paavin kardinaalien taholta. 

Kaikki nämä papit — Makdonaldit — olivat saaneet yliopisto- 
tasoisen koulutuksen. He tutkivat Raamattua hyvin syvällisesti. He 
olivat vertaansa vailla olevia saarnaajia ja innostavia puhujia. 
Heidän moraalinsa oli moitteeton. He eivät tyytyneet vain kirkon 

virallisiin tehtäviin, kaste-, vihkimis-, hautaus- jne toimituksiin, 
vaan he olivat oman seurakuntansa hengellisiä kasvattajia. 

Jatkuvasti he taistelivat maassa olevia syöttiläitä, paikalleen jäh- 
mettyneitä katolisia kirkon palvelijoita vastaan, jotka vain nimelli- 
sesti hoitivat tehtäviään. Heitä kutsuttiin kansan verenimijöiksi, 
laiskoiksi palvelijoiksi ja uskonnon loisiksi. Makdonaldit kiinnos- 
tuivat reformia haluavista oppineista ja ystävystyivät joidenkin 
kanssa. Heidän pääasiallinen halunsa oli puhdistaa ja panna oi- 
keille raiteille kirkon opetus sekä soveltaa sitä elämään. 

Kun Lutherin reformin vaikutukset saavuttivat Skotlannin, siir- 
tyi koko kreivi Makdonaldin perhe protlestanttiseen kirkkoon, Fa- 
naattinen katolinen kuningatar Maria Stuart ajoi Lutherin kan- 
nattajat pois. Myös Makdonaldien oli lähdettävä. He muuttivat 
kuningas Kustaa Adolfin maahan. 

Koska noina aikoina korkea oppineisuus oli harvinaista, pystyi- 
vät Makdonaldit saamaan paljon aikaan uuden maansa suuren 
väestön opettajina. Koska he olivat kuninkaan suosiossa, monet 
aristokraattiset perheet kuitenkin tulivat kateellisiksi. 

Makdonaldit asettuivat Suomeen. Täälläkin he olivat kuin val- 
koiset varikset pahojen, hemmoteltujen ja ryöstelevien ruotsalais- 
ten aristokraattien joukossa. He sukulaistuivat suomalaisten kans- 
sa ja alkoivat rakastaa heitä. Myös heitä itseään rakastettiin. Kau- 
kaisemmissakin kylissä asuvat tiesivät Makdonaldien nimen ja 
sanoivat heistä: 

— Meidän Makdonaldimme! 

Makdonaldit osasivat säilyttää luterilaisuuden syvän uskonnolli- 
suuden. Raamattua luettiin jatkuvasti heidän perheessään. Vanha 
sukuperinne — yksi perheestä aina papiksi — säilytettiin. 

Tällä tavoin myös Luukas Makdonald tuli papiksi Snellmanin ai- 
koihin. Suomen ja Ruotsin lisäksi hän osasi myös saksaa, ranskaa 
ja englantia. Myöhemmin hän opiskeli vielä venäjääkin. Kahdessa 
saksalaisessa yliopistossa hän oli saanut tohtorinhatun. Hän hallit- 
si hyvin filosofian ja taloustieteen. Häntä kiinnostivat myös tähti- 
tiede ja geologia. 

Helsingin yliopistosta hänelle ehdotettiin teologian professorin 

virkaa, ja hänelle luvattiin jäsenyys senaatissa. Kumpaakaan Luu- 
kas Makdonald ei ottanut vastaan. Hän sanoi varmasti, että hän 
halusi olla pappi. 

— Mitä sinä teet, sanoivat ystävät, ajattele vähän. Lasket loista- 
van uran menemään sivu suun! 

Makdonald vastasi hymyillen: 

— Vaikka minua ei olisikaan, on teillä kyllä tarpeeksi pappeja, 
jotka juoksevat loistavan uran perässä. Toiseksi kirkko ei ole paik- 
ka, jossa hankitaan loistava elämänura. Kirkko merkitsee 
opetuslapseutta ja se tarvitsee opetuslapsia. Poliitikko-papit ja 
opetltaja-papit ovat tuskaa ja kipua tuottavia kasvaimia kirkon ja 
kansan ruumiissa. Minä unohdan korkeat ”urat” ja ajattelen yk- 
sinkertaista opetuslapsen uraa” onnettoman Suomen kansan 
keskuudessa. 

Toiset taas sanoivat: 

— Mutta älkää unohtako, te olette kreivi, aristokraatti, kult- 
tuuri-ihminen... ja vielä haluatte mennä kylään! Sieltä voitte 
löytää ainoastaan älyllistä, moraalista ja ruumiillista mutaa... 
puolieläimellistä elämää. 

— Mutta tämähän tarkoittaa sitä, että kylään menemiseni on 
vieläkin välttämättömämpää. Eivät terveet tarvitse parantajaa, 
vaan sairaat. Suurin osa kansaa on sairaampaa kuin kuvittelem- 
mekaan. Keväällä ja kesällä kiertelin Suomea reppu selässä. 
Menin kapakoihin ja join kansan kanssa. Vietin öitä niityillä pai- 
menten seurassa ja metsissä tervanpolttajien parissa. Olin rikkai- 
den kyläläisten häissä. Tapasin siellä elinvoimaisia, hyväkuntoisia 
ja varakkaita karjankasvattajia. He olivat suurikokoisia kuin hä- 
rät, pulleita kuin syöttöporsaat, mutta henkisesti he olivat sokeita 
kuin eläimet. Myös tämän haluan teille sanoa: 

— Jouduin kauhun valtaan maamme takia... ja minua hävetti. 
Tämä on häpeäksi meille nppineille. Tämä on häpeäksi koko kult- 
tuurillemme ja sivistyksellemme. Miten hävettävä asia onkaan 
tuhansille eri kirkkokuntien kristityille papeille, että he ajattelevat 
tämän olevan normaalia, vaikka näkevät, että suurin osa kansasta 
on taloudellisesti, älyllisesti ja moraalisesti pakottavan kiireellises- 
sä avun tarpeessa. 

Luukas Makdonald jatkoi puhettaan: 

— En voi vaieta ja sitoa käsiäni tällä tavalla. Minun pitää huu- 
taa, näyttää vaara-merkki ja herättää uskonnollisten ihmisten 
nukkuvat mielet ja heidän omattuntonsa. Kaikki nukkuvat, nuk- 
kuvat ja taas nukkuvat. He ovat syvässä kuolemanunessa. Heidän 
nukkumisensa on aivan rikosluontoista. 

Makdonaldin kirja oli kuin avunhuuto, omantunnon ääni. 

Sen lisäksi, että kirja oli kirjoitettu suuren innostuksen vallassa, 
sillä oli myös kirjallista arvoa. Se kirvoitti näkymiä, jotka toivat 
mieleen elävästi ja liikuttavasti Danten helvetin kauhuja. Tässä 
helvetissä kansa kärsii koko elämänsä ajan. Siellä he murehtivat, 
kasvattavat vihaa, myrkyttyvät viinasta, puhuvat häpeällisiä asioi- 
ta ja pilaavat oman ja lastensa moraalin. 

Alkusanoissa Luukas Makdonald kertoo havainnoistaan Afri- 
kan länsirannikon villeiksi sanottujen ihmisten elämästä, ajalta 
jolloin hän työskenteli tiedemiehenä laivalla: 

— Tuolloin nuo villit afrikkalaiset muistuttivat minusta ihmisen 
hahmossa olevia eläimiä. Luulen että silloin katsoin heitä halveksi- 
vasti sen sijaan, että olisin säälinyt heitä. Ajattelin ylimielisesti: 

— Miten paljon me olemmekaan sivistyksessä näitä villejä 
edellä! 

Makdonald jatkoi puhettaan: 

— Nyt ajattelen näin. Minusta tuntuu, että päivä päivältä alan 
kunnioittamaan noita Afrikan villi-ihmisiä enemmän kuin omaa 
kansaamme. Meidän kansamme on moraalisesti paljon alempana, 
pahempi ja tyhmempi, näin luulen. 

Tämän jälkeen Makdonald piirtää mestarillisesti kuvia ja varjo- 
ja kansan elämästä. Hän vie lukijan kylämökkiin, verstaaseen, 
kaupunkityöläisen asuntoon, kapakkaan, torille ja tivoliin. Turhaa 
vihaa, valhetta, petosta, varkautta, tunnottomuutta, sydämen 
kovuutta, kylmää itsekkyyttä, juoppoutta, riitaa, lasten pieksäntää 
ja huonoa käyttäytymistä naisia kohtaan. 

Tällaiset asiat tuomittiin ajan tapaan normaaleina ilmiöinä. Jos 
haluatte voimme sanoa näin: nämä eivät ole synnynnäisestä pa- 
huudesta, vaan jatkuvasta kurjuudesta ja vaikeuksien aiheutta- 

masta vihasta johtuvia ongelmia. Ihmiset eivät ole hengessään 
pahoja, eivät alhaisia eivätkä moraalittomia. Mutta he ovat olleet 
kurjuudessa, raskaassa ja väsyttävässä työssä, heitä on väheksitty 
ja ylenkatsottu; he ovat kärsineet. Koska heidät on täytetty pahuu- 
della, ovat hekin valmiita valamaan pahuuttaan heikompiensa 
päälle. < 

He juovat halutessaan unohtaa itsensä, vaikkapa vain vähäksi 
ajaksi. Juopuneena ollessaan he tuhlaavat tyhmästi otsansa hiellä 
ansaitsemansa rahat. 

He elävät raakaa, sisäisten halujensa mukaista elämää. He eivät 
tunne mitään parempaa tai arvokkaampaa. He eivät välitä omasta- 
tunnosta, totuudesta, oikeudesta tai Jumalasta. 

L. Makdonald kirjoitti näin: 

— Olen käynyt myös Kiinassa. Tutkin tarkkaan kiinalaisten 
elämää ja heidän tapojaan. Kiinalaiset ovat ihmeellinen, salaperäi- 
nen ja pelottava kansa! 

— Käytännöllisesti katsoen he ovat ateisteja. 

Uskomuksissaan he eivät ole ateisteja, he eivät kiellä jumala- 
ajatuksen olemassaoloa. Heillä on jumalia, vieläpä useitakin. He 
palvelevat niitä! Mutta heillä ei ole pyhän tajua eikä tuntoa. Hei- 
dän henkensä ei tarvitse jumalaa. He ovat kuin hyvin viritettyjä ko- 
neita. He toimivat millä tahansa, höyryllä, sähköllä tai tuulella, 
mutta hengellä he eivät toimi. 

Jos he rakastavat maataan, rakastavat he sitä kuin eläimet; kuin 
katukoira omaa katuaan tai susi luolaansa. 

Perheitään ja kansaansa he rakastavat myös eläinten tavoin, 
luonnonmukaisesti, karkeasti ja vaistonvaraisesti. Siinä ei ole 
henkeä. 

— Myös meidän kansassamme on tällaisia käytännön ateisteja 
tuhansittain, kirjoitti Makdonald. Tämä ei johdu siitä, etteivätkö 
he tuntisi Jumalaa tai uskontoaan. He eivät puhu Jumalasta avoi- 
mesti, eivät ajattele häntä. Jumalalla ja uskonnolla ei ole minkään- 
laista sijaa heidän elämässään. Heidät lasketaan kristityiksi, he 
itsekin luulevat olevansa sitä, mutta ei heissä eikä heidän elämäs- 
sään ole jälkeäkään Jeesuksesta eikä hänen opetuksistaan. 

Vain tarkoitusta vailla oleva nimi on jäänyt jäljelle. On kuivunei- 
ta jokia, joista jo kauan, kauan sitten vesi on kuivunut, mutta silti 
niitä nimitetään joiksi. Tällaisia ovat myös meidän ”kuivat” kris- 
tittymme. He ovat kristittyjä ilman Jumalaa ja Jeesusta. Eivätkä he 
edes tunne tarvitsevansa heitä. 

L. Makdonald jatkoi: 

— Vielä ihmeteltävämpi asia on se, että on olemassa satoja 
kirkkoja. Uusia rakennetaan jatkuvasti. Niistä löytyy tuhansittain 
pappeja. Jokaisena pyhäpäivänä kirkoissa pidetään jumalanpalve- 
luksia. Ihmisiä kastetaan, vihitään, luetaan synninpäästöjä ja lau- 
letaan virsiä. 

— Kaikki tämä on ”ilman perustaa”! 

Vanhoja mummoja lukuun ottamatta vain harva ihminen käy 
kirkossa. Uskonnollisille juhlille ei anneta mitään arvoa. Papit 
häärivät politiikan kimpussa. Jotkut hyörivät jopa partisaaneina 
ase kädessä. He ovat mukana liike-elämässä. Heillä on myllyjä, 
puimaloita ja tiilitehtaita. He keittävät pontikkaa ja tekevät sahtia 
myyden niitä kansalle. 

Kukaan ei huomaa tätä tilannetta. Ihmiset näyttävät unohta- 
neen, että kristityt papit on kutsuttu tekemään Jeesuksen opetus- 
lapsen työtä. Heidän tehtävänsä on ainoastaan opettaa kansalle us- 
kontoa ja moraalia. Heidän tulee työskennellä oman seurakuntan- 
sa omantunnon ja sydämen kysymysten parissa. 

— Kerronko teille jotakin? sanoi Makdonald. Kun ajattelen 
kirkkojamme ja suurta kuollutta uskoamme tulee mieleeni kuva 
sadoista vesimyllyistä. Lautan tai veneen päälle pannaan pieni ra- 
kennelma. Sen sisälle asetetaan myllynkivet. Kivet kiinnitetään 
suuriin siipirattaisiin paksulla akselilla. 

— Veden juostessa siipiratas pyörii ja pyörittää myllynkiviä, 
mutta kukaan ei pane jyviä kivien väliin. Kukaan ei lähesty myllyä, 
se on autioitunut, unohdettu ja oman onnensa nojaan jätetty. 

— Minusta oman Suomemme kirkko näyttää tällaiselta autiolta 
ja unohdetulta, hyödyttömältä myllyltä. Siipiratas pyörii, kivet 
liikkuvat natisten, mutta ei tule jauhoa. Kukaan ei pane jyviä. 

— Se on kuin kuivuneen viikunapuun esimerkki, jonka Jeesus 

kertoi oppineiden ja kaksinaamaisten aikana. 

Makdonald jatkoi: 

— Haluan käyttää vielä eräänlaista nykyaikaista ja suomalaista 
vertausta. Nimikilpien sijasta leipomoiden edustalle ripustetaan 
puinen rinkilä, samoin lihakaupan edustalle puinen porsaankink- 
ku. Nämä näyttävät aivan oikealta rinkilältä ja kinkulta, mutta ne 
ovat puuta, niitä ei voi syödä. Ne eivät ole ruuaksi ja ravinnoksi, 
vaan ainoastaan kilpiä”. 

— Ajatelkaa tuska sydämessä, sanoi Makdonald, miksi minun 
pitää sanoa tämä?! Suomen kirkon ja sen palvelijoiden takia: 
"Unohdettu myliy! Kuiva eloton puu! Puinen leipä!” 

Myöhemmin Makdonald kirjoittaa tällä tavalla: 

— Tiedän, että näiden puhtaasta sydämestäni tulleiden sanoje- 
ni jälkeen monet kirkon loiset alkavat huutaa: Tämä on kirkon 
palvelijoiden halventamista”, ”tämä on uskonnon rienaamista”. 

— Valehtelijat! Kaksinaamaiset! huusi Makdonald vihaisesti. 
En minä kiroa kirkkoa, minä vain murehdin sitä, että niin kuin 
Jeesuksen elävä ruumis niin kirkkokin on tehty verettömäksi ja voi- 
mattomaksi. En etsi kirkon palvelijoiden virheitä, vaan etsin todel- 
lisia paimenia, Pyhän Hengen johtamia miehiä. Heitä minä kut- 
sun. Katson yhteiskuntaan ja nuorisoon ja rukoilen: 

— Antakaa heille Jeesuksen totuuden siemen. Olkaa itse tämä 
siemen. Menkää kivikirkkojenne sisälle. Puhdistakaa pöly ja hä- 
mähäkinseitit alttareilta. Muuttakaa nimellisten paimenten, 
uraansa etsivien poliitikkojen ja liikemiesten toimet uskon avulla 
opetuslasten palveluksiksi. Sytyttäkää sammunut uskonnon tuli 
kansan sydämiin. Herättäkää Jumalan tunteminen miljoonien 
ihmisten tunkkaantuneissa ja kovettuneissa sieluissa. 

Makdonald kirjoitti tällä tavoin: 

— Ei uskonto ole joukko abstraktisia kirjan kaavoja tai näyttä- 
viä juhlia. Juhlat ovat kehon vaatetus. Jokainen keho tarvitsee vaa- 
tetuksen, mutta ei vaatetus ole pääasia. Eivät juhlat ole perusta. 
Samaa voidaan sanoa uskonnon muodoista ja dogmeista. 

— Ensin pitää olla todellinen uskonto, vasta sen jälkeen 
muodot ja määritelmät. Herättäkää ihmisissä, kansassa elävä 

usko. Niin kuin heillä on tarve syödä, hengittää ja olla yhteydessä 
muiden ihmisten kanssa, samoin herättäkää heissä tarve Jumalan 
yhteyteen. Herättäkää uskonnollisuus. 

-— Suuri osa lukion oppilaista kokoontuu tenttien jälkeen ja 
juhlallisesti he polttavat koulukirjansa. 

— Miksi? Mitä tämä merkitsee? 

— Selitys on tämä: meidän koulumme, joka on henkisesti kuol- 
lut, antaa opiskelijoille elävien ajatusten sijaan kuivia, väsyttäviä 
kaavoja ja kuolleita hämähäkinseittejä. Opiskelijoissa ei herätetä 
tieteellistä ajattelua. Heille ei opeteta tieteen merkitystä ja arvoa. 
Heissä ei herätetä ja ruokita kiinnostusta tieteeseen. 

— Josei ole tieteellisyyttä, ei rakkautta, kiinnostusta tieteeseen, 
silloin ei voi olla tiedettä eikä tiedemiehiäkään. 

— Aivan kuin ei voi olla taidettakaan ilman taiteellisuutta, tai- 
teen ja kauneuden kaipuuta. 

— Ensin tieteellisyys, sitten tiede. 

— Ensin taiteellisuus, sitten taide. 

— Kaipuu tieteellisyyteen ja taiteellisuuteen on kauneuden 
maaperä, tiede ja taide taas ovat tästä maaperästä kasvaneita 
kukkaisia. 

— Samoin on uskonnon laita, kirjoitti Makdonald: ensin us- 
konnollisuus ja uskonnon taju, vasta sitten muodot ja uskonnon 
määritelmät. Ei todellinen usko ole juhlissa, muodoissa eikä dog- 
meissa. Nekin ovat toki tarpeellisia, niissä on syvä filosofia ja ih- 
meellinen merkitys! 

Fysiikassa ja kemiassa on kaavoja, joiden avulla voimme määri- 
tellä sähkön, valon ja lämmön. Kuitenkin meillä pitää ensin olla 
itse sähkö voidaksemme saada siitä lämpöä, valoa ja liikkeellepa- 
nevaa voimaa. 

— Meidän pitää uida elävän sähkön sisällä, sanoi Makdonald. 
Jokaisen tulee olla elävä sähkökeskus. 

— Ensin sähkö, valo, lämpö ja liikkeellepaneva voima ja vasta 
sitten niiden määritelmät. 

— Lyhyesti, sanoi Makdonald lopuksi, tehdäksemme jänispais- 
tia meillä pitää olla jänis. Jos meillä ei ole jänistä, emme voi tehdä 

jänispaistia. 

— Samoin on uskonnon laita. Ei Jeesus vaeltanut Palestiinassa, 
Kuolleen meren ja Välimeren välissä olevan Juudean alueella kä- 
sissään kristilliset dogmatiikat ja rukouskirjat. Hän herätti ihmis- 
ten sydämissä janon ja halun rukoukseen, hän herätti heissä totuu- 
den ja rakkauden halun. 

— Ehkä kansan riistäjä, veroja keräävä tullimies jätti heti 
ammattinsa ja lämpimän” mukavan elämänsä Jeesuksen kutsu- 
essa häntä ja seurasi Jeesusta. Hänestä tuli evankeliumia levittävä 
opetuslapsi. 

Helppoa ja runsasta toimeentuloa nauttivasta tullimiehestä tulee 
opetuslapsi. Meillä puolestaan... tämä on kuin saatanan pilaa! 
Miehet, jotka kantavat opetuslapsen nimeä, ovat useasti veronke- 
vaa, vaihtelevaa ja laiskaa elämää. Miksi meidän pitäisi sitten ih- 
metellä, etteivät heidän sanansa saa mitään muutosta aikaan kan- 
san elämässä tai ettei kansa halua kuunnella heitä!? 

Nämä miehet eivät pysty herättämään uskonnollisuutta kansan 
sydämissä. He eivät halua tehdä sitä. He eivät tee sitä. He kääntä- 
vät uskonnon kuolleiksi uskonopeiksi ja keräävät ne katekismuk- 
seen. Siitä tehdään satoja sääntöjä, paragrafeja ja pykäliä sisältävä 
uskonnon kielioppi. Ne on täytetty suurilla oppineiden ajatusten 
vuorilla, joilla ei ole mitään tekemistä Raamatun kanssa. 
Jeesuksen henkilö ja opetukset on kokonaan unohdettu. 

Jeesus ei sanonut: 

— Älkää unohtako Jumalaa! 

— Opetelkaa ulkoa kaikki määritelmät Jumalasta, hänen omi- 
naisuutensa ja käskynsä. Jeesus ei puhunut näin. 

Jeesus opetti yhä uudelleen ja uudelleen tätä: ”Rakasta, rakasta, 
rakasta! Rakasta ihmisiä! Rakasta jokaista! Rakasta kaikkia luo- 
tuja! Rakasta koko maailmaa. Rakasta puuta, kiveä ja hiekanjy- 
viä, rakasta taivaalla olevaa tähteä. Rakasta Häntä, joka on anta- 
nut elämän kaikelle. Rakasta kaikkea!” 

— Rakasta Jumalaa, sukulaisiasi ja lähimmäisiäsi! määräsi 
Jeesus. Tässä rakkaudessa on uskonnon merkitys ja totuus sekä 

profecttojen opetus. 

Rakkaus on luja yhteenkuuluvuuden tunne, yhteenkuuluvaisuus 
ja samaistuminen kaiken ympärillämme olevan kanssa. Tämä on 
se vaikutus minkä uskonto tekee ihmiseen, kansaan, valtioon ja 
koko ihmiskuntaan. Tätä Luukas Makdonald kertasi ja valaisi 1o- 
puttomasti yhä uusilla ja uusilla esimerkeillä. 


* 
* * 


Makdonaldin viholliset, miehet jotka eivät sietäneet sitä, että 
heitä häpäistiin heidän laiskuutensa, henkisen tyhjyytensä ja ''mitä 
se meihin kuuluu” asenteensa vuoksi, olivat kuin he eivät olisi huo- 
mannetkaan Makdonaldin kirjan pelottavia ja riipaisevia totuuk- 
sia, vaan alkoivat arvostella kirjan kieltä ja kirjoitustyyliä sekä sen 
ominaisuuksia pikkutarkasti. He jättivät sivuun kirjan sanoman ja 
nostivat metelin ulkonäöstä. Eri sanoma- ja aikakauslehdissä, 
kirjallisissa kokouksissa ja yksityisissä keskusteluissa puhuttiin ja 
kirjoitettiin näin: 

— Kirjan yksityiskohtia ei ole tarpeeksi ajateltu. Teos on kypsy- 
mätön. Aineistoa ei ole kerätty harkiten ja systemaattisesti. Se on 
kuin kasa ylijäämätietoa. Kaikki on miten sattuu. Kirja on täynnä 
toistoja. Kymmenissä eri paikoissa puhutaan samasta asiasta. 

Luukas Makdonald luki ja kuunteli näitä arvosteluja makeasti 
nauraen. Kirjan uuden painoksen alkupuheeseen hän kirjoitti: 

— En halua puolustaa kirjaani, mutta haluan selittää sen 
luonteen ja tarkoituksen. Haluan kertoa, miksi olen näin kirjoitta- 
nut ja miksi en ole korjaillut kirjaa uusissa painoksissa. 

— En ole mikään kaunokirjailija. Kirjani ei ole mikään korkea 
kirjallinen tuote, jota voisitte lukea vapaa-aikoinanne ja näin viet- 
tää aikaanne rattoisasti. Vakavasti puhuen en ole myöskään 
kansan tai yhteiskunnan opettaja. Minä olen kansan massojen val- 
tuutetitu edustaja, elämä on lähettänyt minut teidän luoksenne, 
teillä on satoja maksamattomia laskuja. 

— Jokainen valittaa elämän painon, tuskien ja epäjärjestyksen 
alla. mutta kukaan ei halua liikauttaa sormeansakaan saadakseen 
elämän järjestykseen ja paremmalle kannalle. Aivan kuin me 

kaikki katselisimme elämäämme sen ulkopuolelta, mutta sisältä 
päin olemme kuitenkin kaiken tuomareita. Jokainen toivoo ja 
odottaa suuria töitä, suurmiehiä ja suuria iloja, mutta kukaan ei 
ajattelekaan oman tai ympäristön alhaisen, päämäärättömän ja ar- 
vottoman elämän kohottamista edes yhdellä millimetrillä. Ihmiset, 
olkoot he sitten keitä tahansa, muistuttavat velallisia jotka pakene- 
vat velkansa maksamista. 

— Kirjani ei ota ihmisiä yksitellen kiinni kädestä vaan 
sydämestä. Se ottaa kiinni työläisen ja ministerin, papin ja upsee- 
rin, tuomarin ja kauppiaan, vanhemmat ja lapset, kengänkiilloit- 
tajan ja tehtailijan, kansanedustajan ja kylänvanhimman, kansa- 
koulunopettajan ja sanomalehden toimittajan, kyläläisen ja kirjai- 
lijan ja kysyy heiltä: 

— Mitä te teette? Miksi ette tee mitään? Te ette yritäkään 
parantaa oloja. Miksi elätte kuin loiset tai elämän ryöstäjät ja tuh- 
laajat? Miksi ette ole häpeissänne? Sen sijaan että olisitte elämän 
taiteilijoita ja perustajia te olette muuttaneet elämän haisevaksi 
likatunkioksi, jonka sisällä te matelette kuin toukat tai madot. 
Tästä syystä kirjani on kuin rahakukkaro, joka on täynnä satoja 
vanhoja laskuja. Suurella vaivalla yritän jakaa niitä sinne ja tänne, 
mutta en onnistu; yhdet ovat raakoja, toiset likaisia, kolmannet 
laiskoja, neljännet kunniattomia, vailla omaatuntoa... 

— Mutta kun saan jonkun kiinni kädestä tai omastatunnosta, 
olkoon sitten kauppias, lääkäri, pappi tai huono virkailija, niin 
kaikki haluavat yhdestä suusta väittää olevansa puhdassydämisiä 
kuin pienet lapset. "Laiskasta palvelijasta” tulee heti *'viekas pal- 
velija'. He alkavat mumista tyytymättömästi: 

— Miksi puhutte aina meidän kyvyttömyydestämme, laiskuu- 
destamme ja elämämme loismaisuudesta? Kerrotte että elämme 
häpeämättömästi. Hyvä on, olkoon niin, myönnämme tämän: 
olemme laiskoja, tyhmiä, hyvin syötettyjä palvelijoita. Mutta miten 
voisimme olla muuta? Opettakaa meille, mitä meidän pitäisi tehdä 
ollaksemme elämän taiteilijoita ja rakentajia! Sanokaa meille mitä 
meidän tulee tehdä, kuinka meidän tulee menetellä? 

— "Mitä teemme? Kuinka menettelemme?” nämä ovat erittäin 

outoja kysymyksiä, kirjoitti Makdonald. He johtavat liikeyrityksiä, 
allekirjoittavat miljoonien shekkejä, he johtavat suuria tehtaita, 
pankkeja, metsä- ja muita teollisuuslaitoksia eikä kukaan tarvitse 
neuvoja: itse he tietävät miten asiat hoidetaan ja voitto saadaan. 

Toiset taas johtavat kaupunkeja, läänejä, kuntia ja kokonaisia 
valtioita ja tyytyväisinä omiin saavutuksiinsa he kerskailevat muille 
puolueille: 

— Vain me tiedämme miten valtioita tulee johtaa. 

— Kansakoulujen opettajat opettavat miljoonia lapsia. Yliopis- 
toissa professorit pitävät tuhansille oppilaille sadoittain oppitunte- 
ja ja luentoja. Papit saarnaavat. Lehtimiehet antavat joka päivä 
ministereille ja kuninkaille neuvoja siitä miten maata tulee hallita. 

— Kaikki ovat viisaita, kaikki ovat tietäviä, jokainen tietää 
kaiken; mutta — miksi elätte huonosti? Miksi ette halua olla 
elämän taiteilijoita ja rakentajia? Jos kysyt näin, muuttuvat kaikki 
heti kokemattomiksi lapsiksi: 

— Emme me ole syyllisiä siihen, ettemme ole elämän taiteilijoi- 
ta ja rakentajia, vaan loisia ja ryöstäjiä. Meille ei ole opetettu. 
Opettakaa te meitä! 

Tästä Makdonald vihastui: 

— Kaikki tällaiset valitukset kouluttamattomuudesta ja ettei 
elämän rakentamista ole opetettu ovat vain hulttiomaisten oppilai- 
den kaksinaamaisuutta ja valhetta. Jokainen heistä tietää hyvin 
mitä pitäisi tehdä, mutta he eivät joko halua tai voi tehdä sitä. 
Eivät voi, koska heissä olevia rakentavia ominaisuuksia ei ole herä- 
tetty eikä koulutettu. 

— Jokainen tietää että syöminen on välttämätöntä, mutta on 
ruokahaluttomia sairaita, jotka syövät vain vähän tai eivät 
ollenkaan. Suuri osa ihmisistä on tällä tavalla sairaita, heillä ei ole 
"ruokahalua", heidän rakentavaa haluaan ei ole ruokittu. Heille 
pitää antaa hoitoa. 

— Miten, kuinka? 

— ”Ravinnosta”, elämän rakentamisen hyödystä ei tule keskus- 
tella, vaan ihmisissä on herätettävä halu tulla rakentajiksi. 

— Kun lamppu on täytetty ja kaikki on kunnossa, ei se kysy, 

”*mitä minä nyt teen”, vaan se alkaa levittää ympäristöönsä kirkas- 
la, voimakasta valoa. 

— Olkaa tekin eläviä lamppuja, kirjoitti Makdonald, palakaa 
ja levittäkää kukin omalla paikallanne valoa kaikella voimallanne! 

Kun uuni on täytetty hyvällä polttoaineella, ei se kysy ”mitä 
minä nyt teen", vaan se lämmittää talon ja siellä olevat ihmiset. 

— Olkaa tekin eläviä uuneja, jotka antavat lämpöä monien kyl- 
mään elämään! 

— Tarkoitukseni ei ole antaa jokaiselle yksitellen reseptiä 
käteen ja sanoa mitä pitää tehdä, kirjoitti Makdonald. Haluan 
herättää teissä tarpeen ja halun olla: 

— Parhaalla öljyllä täytettyjä eläviä lamppuja. 

— Parhaalla polttoaineella täytettyjä eläviä uuneja. 

Makdonald palasi kirjansa pääteemaan: 

— Tämän takia olen puhunut uskonnollisuudesta useaan ottee- 
seen ja useilla eri tavoilla. 

— Jos ihmisillä, kansoilla ja valtioilla ei ole uskonnollisuutta, ei 
tiede, ei filosofia, ei taide, ei politiikka eikä tekniikka pysty pelas- 
tamaan elämää katkeruudelta eikä ihmisiä pahuudesta. 

— En puhu uskonnosta, vaan uskonnollisuudesta, selvensi 
Makdonald. Voi olla ja on useita uskontoja, mutta uskonnollisuus 
on yleistä ja yhteistä kaikissa uskonnoissa. 

— Vaikka villi-ihmisellä, joka polttaa poikansa tai tyttärensä 
uhriksi jumalalle, näyttääkin olevan julma, häpeämätön ja roisto- 
mainen henki, on hän silti täynnä syvää uskonnollisuutta. On 
totta, että hän on sivistymätön ja julma villi, mutta hän tuntee ja 
vaistoaa läheisen yhteenkuuluvaisuutensa maailmaa ylläpitävän ja 
johtavan voiman kanssa. Tälle voimalle hän antaa kaikkein rak- 
kaimman ja arvokkaimman omaisuutensa, oman lapsensa. 

Kristillisyyden opetuslapsi, maapallon ilon auringoksi kutsuttu 
Franciscus Assisilainen oli rikas firenzeläinen, mutta hän jätti 
mukavan, meluisan ja huvituksia täynnä olevan elämän ja meni 
kansan sekaan köyhän munkin kaavussa. Hän halusi herättää 
kansassa rakkauden ihmisiä, Jumalaa, taivaalla lentävää pääskys- 
lä ja metsässä olevaa sutta kohtaan. 

Hän ei ollut toisen munkkikunnan perustajan Dominicuksen 
kaltainen uskonnon dogmien vahva suojelija. Dominikaanit olivat 
uskontoa varjelevia koiria (Domini canes — Jumalan koirat). 
Fransiskaanit puolestaan eivät olleet suojelevia koiria, vaan 
Jumalan satakieliä. He lauloivat iloisia laulujaan maanpäällisistä 
puhtaista iloista. He olivat rakkauden kautta maailmankaikkeu- 
den yhteyden apostoleja. Ei ainoastaan maan päällä vaan myös 
maailmankaikkeudessa. 

— Taivaan tähdet ja aurinko, merissä olevat madot ja äyriäiset, 
kotona oleva äiti, valtion ministerit, niityn ruoho — kaikki nämä 
julistavat suuren luojan voimaa. Kaikki yhdessä ne ovat kuin 
perhe. Jokainen, kaikki, ovat lähellä toisiaan, ovat sukulaisia. He 
ovat toistensa veljiä, ystäviä, työtovereita ja auttajia. 

— Minä olen sinussa, sinä minussa, me olemme maailmankaik- 
keudessa, maailmankaikkeus on meissä. Kaikki olemme yhdessä, 
olemme yhtä. Jos vahingoitat maailmankaikkeutta, jos teet 
vahinkoa ihmiselle tai eläimelle, teet vahinkoa itsellesi, haavoitat 
ja teet pahaa itsellesi. 

— Tätä sanotaan uskonnollisuudeksi, kirjoitti Makdonald. Jo- 
kaista ja kaikkea palveleva aurinkoinen ja aktiivinen rakkaus on: 

— Ystävää ja vihollista kohtaan! 

— Jumalaa ja sammakkoa kohtaan! 

— Raafaelia ja kaikkein yksinkertaisinta työläistä kohtaan! 

* 
* 

Kirjansa loppuun Makdonald kirjoitti tällä tavalla: 

— On valtioita, jotka aikoinaan — niinkuin Spartassa — opet- 
tivat nuorille satojen vuosien aikana sankaruutta, kylmäverisyyttä 
ja vanhempien kunnioittamista. 

— On tai on ollut valtioita, jotka istuttivat ja syövyttivät ihmis- 
ten mieliin, että vihollisen vihaaminen ja verinen kosto on korkea 
hyve. 

— Historiassa on aikoja, esimerkiksi Caracallan ja Commoduk- 
sen rappeutunut Rooma tai Napoleon III:n monarkia, jolloin 
yhteiskuntaluokat joutuivat yleisen ryöstön ja niin kutsutun katu- 

pöyhistelyn kanssa raa'an kohtelun ja huonon moraalin uhreiksi. 

— Ontaion ollut valtioita, jotka elämänfilosofiana systemaatti- 
sesti kehittävät kansassa joihinkin järjestyksen ja kurin tunnetta, 
joihinkin isänmaanrakkauita, joihinkin kukoille luonteenomaista 
taisteluhenkeä ja joihinkin kansalliskiihkoa. 

— Jokaisessa herätetään ja vaalitaan työnteon, järjen vireyden, 
tahdon voiman, kovan luonteen jne. tärkeyttä. 

Tuska sydämessä Makdonald kysyi: 

— Mutta missä, missä valtiossa, millä vuosisadalla on ihmisten 
ja kansojen pääasiallisena edistyksen motiivina ja ihmisen hengen 
perustana herätetty, kehitetty ja vaalittu systemaattista ja tieteellis- 
tä uskonnollisuutta? He kasvattavat metsästyskoiria, ravihevosia ja 
liehakoitsijoita, ruokkivat poliittista katkeruutta, saavat aikaan 
puoluetaisteluja ja pettävät kansan massoja. Kommunistien johta- 
jat lietsovat vihaa omistavaa luokkaa vastaan. 

— Satoja, tuhansia kulttuureita! Eläinten kulttuureita, eläimil- 
le sopivia kulttuureita! Kukaan ei vain ajattele eikä puhu ihmisten 
uskonnollisesta kulttuurista. 

Makdonald päästi huutonsa kuuluville: 

-- Koko maapallon ihmisten ja kansojen uskonnollisen kulttuu- 
rin tilalle on tullut oppien palvominen, sadat uskonnot ja lahkot. 

Makdonald jatkoi: 

— Mutta miten on? Riittääkö se, että tämä sanotaan kerran ja 
sitten vaietaan? Vai pitääkö kirjoittaa tuhatsivuinen suuri filoso- 
fian teos? Myöhemmin kirjoittaja pannaan hautaan ja tiedot aka- 
temian kirjahyllyille, eikö niin? Tällaisia ”filosofeja” teillä on jo 
paljon ilman minuakin. Jos rakastatte hautamuistomerkkejä, 
menkää hautausmaalle... En ole tullut kuolleitten luokse, vaan 
elävien. Minä kutsun teitä, että ajattelunne heräisi, heräisi eloon 
eikä kuolisi. 

— Kutsun teitä valoisaan ylösnousemusjuhlaan! 

— Kutsun teitä laulamaan yhdessä, ei kuoleman vaan 
maailmankaikkeuden rakkauden suuren runoilijan riemulaulua: 
tulkaa oi riemun luojat! Sammuttakaa riemun janonne! Valaiskaa 
jokaisen elämää riemun auringolla! 

* 
* X 


Kirjansa viidennen painoksen alkusanoihin L. Makdonald 
kirjoitti näin: 

— Muinoin, kauan, kauan sitten kun Rooma ja Karthago tais- 
telivat Välimeren herruudesta, kertasi Rooman suuruuden luja 
puolustaja Caton sopivissa ja sopimattomissa paikoissa ja eri 
tavoin aina samaa lausetta: 

— Ceterum, censeo Carthaginem esse delendam. Muuten, 
luulen että on välttämätöntä tuhota Karthago”! 

Senaatissa keskusteltiin miten pitäisi jakaa valloitettu maa, 
keskusteltiin sotaakäyvien maiden ja naapurikansojen kanssa teh- 
dyistä sopimuksista, tutkittiin millainen palkkio annettaisiin tälle 
tai tuolle kansallissankarille. Cato puolestaan otti aina viimeisen 
puheenvuoron ja sanoi: 

— Nämä kaikki ovat hyviä ja tärkeitä asioita. Olette tehneet vii- 
saita päätöksiä, mutta ne eivät ole kaikkein tärkeimpiä. Sanon 
teille: meidän on ensin nujerrettava vihollisemme Karthagon 
voima. Tuhotkaa Karthago! 

Tällä tavoin Caton kertasi omaa ajatustaan niin kauan kunnes 
hän oli saanut vakuuttuneiksi kaikki Rooman johtohenkilöt. 
Karthago myös tuhottiin. Rooma pysyi koko meren valtiaana. 

— Samasta syystä minäkin kertaan, sanoi Makdonald. Esitän 
teille pääajatukseni sata kertaa. Kertaan päämääräni: 

— Älkää olko elämän loisia tai hajottajia, vaan sen rakentajia. 

Fi riitä, että tämä tiedetään. Se on muistettava, vieläpä hyvin. 
Pitää kokea tehtävän, elämän rakentamisen välttämättömyys ja 
ilo. Jos joku kärsii reumatismista tai muusta sellaisesta sairaudes- 
ta, johon apu saadaan kun kipeään paikkaan hierotaan lääkettä, 
ei lääkettä ainoastaan panna sairaan jalan, käden, olkapään tai 
rinnan päälle, sitä levitetään ja hierotaan. Sitä hierotaan pitkään 
ja useita kertoja. Kymmenen, sata, niin monta kertaa, kunnes 
lääke on vaikuttanut kunnolla... 

— Samalla tavoin minäkin levitän ja hieron teihin ajatuksiani, 
tunteitani ja kutsujani, sanoi Makdonald. 

— Tekin, hän jatkoi, tuhlaatte kolme, neljä, viisi tulitikkua, jos 
on tarpeen saadaksenne savukkeenne tai sikarinne sytytetyksi tuu- 
lessa. Näin ollen, kuinka luulette minun voivan sytyttää teidän aja- 
tuksenne ja tahdonvoimanne yhdellä kerralla. Te ette ole vain 
raunioittavassa ”tuulessa”, vaan koko ympäristönne muistuttaa 
syvää mutaista suota. Tulen sytyttäminen täällä on hyvin vaikeata. 

Alkusanat Makdonald lopettaa tällä tavoin: 

— Juuri tästä syystä järjestelmättömyyteni, josta te minua syy- 
tätte, onkin minun järjestelmäni, se on minun opetustapani; mi- 
nun kertaukseni osoittavat jatkuvasti samaa asiaa... Ei riitä että 
kylän veronkerääjä sanoo verovelvolliselle vain kerran: 

— Tämän verran on velkasi, maksapa se! 

Jokaisella tapaamisella hän sanoo kymmenen, kaksikymmentä 
kertaa: 

-— Milloin maksat verosi? Maksuaika on tullut, se on jopa ohi! 

Samalla tavoin minäkin haluan muistuttaa jokaiselle lukijalle 
kirjan jokaisessa osassa, jokaisen sivun lopussa: 

— Milloin aloitaite elämän rakentamisen? Milloin te hyvät 
herrat ja rouvat maksatte velkanne elämälle? 

Loputon taistelu 


(Pappi Makdonaldin kertomus) 


L. Makdonald lopettaa kirjansa kauniilla kertomuksella: 

Kaksi henkeä tapaavat toisensa: pahuuden, kuoleman, sorron ja 
valheen henki. Ne tapasivat toisensa ja alkoivat kilpasille; kumpi 
mahtaa olla voimakkaampi. Taistelun aloitti pahuuden henki. Se 
alkoi hyökätä totuuden, hyvyyden, elämän ja ilon hengen 
kimppuun karkean pilkallisesti sanoen: 

— Miksi sinä, joka olet kuin sielua sitova varjo, vaellat jatku- 
vasti täällä maan päällä? Sinä et tee muuta kuin saat ihmiset tun- 
temaan olonsa epämukavaksi. Et anna ihmisille lupaa hymyillen ja 
nauraen eläimellistyä. He olivat ennen eläimiä, ovat sitä nyt, ja 
tulevat olemaan eläimiä aina tuomiopäivään asti. Jos ihmiset ja 
valtiot haluvat olla puhuvia eläimiä, lopeta, olkoot eläimiä. Jos 
haluavat olla kotieläimiä, lopeta, eläkööt niinkuin haluavat. Et 
kuitenkaan pysty heitä perusteellisesti muuttamaan, uudelleen 
henkiin herättämään... He eivät ole sinun vaan minun laumani... 
Minä tiedän mitä he tarvitsevat. Tiedän miten vaikuttaa heihin ja 
miten ohjata heitä. He kuulevat minua ja kulkevat perässäni. Tais- 
telussa heistä minä olen sinua väkevämpi... Katsotaanpa, ajattele 
profeettoja, pyhiä ja korkea-arvoisia viisaita. He kaikki ovat taistel- 
leet kanssani. Miten tämä taistelu on päättynyt? Heidät on voitet- 
tu; se tarkoittaa, että sinutkin on voitettu. 

Pahuuden ja kuoleman henki jatkoi puhettaan: 

— Jo ensimmäiset ihmiset, Aatamin ja Eevan, minä käänsin 

pois Jumalan tieltä. Minun Kainini tappoi sinun Aabelisi. Minun 
Delilani teki sinun Simsonisi sokeaksi. Minun epäjumalia palvele- 
vat pappini tappoivat sinun profeettasi. Minun voimani pani myr- 
kyttämään kahleissa olevan Sokrateen. Minä ristiinnaulitsin Jee- 
suksen Golgatan kummulla. Minun tahdostani tuhansia sinun 
parhaita miehiäsi tuhottiin Rooman sirkuksissa. Minä sytytin Jo- 
hannes Hussin rovion. Minä annoin uskonnon tuomiovallan inkvi- 
sitiolle. Minä johdin Euroopan politiikan valheisiin ja väkivaltaan. 
Minä sain aikaan vapaustaistelijoiden raakuudet, minä annoin 
heille johtamisen aseeksi giljotiinin. 

— Muistatko kuinka Jeesus oli erämaassa ajatuksiinsa vaipu- 
neena? Silloin minä olin neljäkymmentä päivää hänen vieressään. 
Kuiskasin hänelle näin: 

— Älä petä itseäsi, heitä toivosi. Älä ajattele muuttavasi maan 
päällä olevia ihmisiä Jumalan lapsiksi. Eivät he tarvitse valtakun- 
tia, korkeita ajatuksia, totuutta, he haluavat ainoastaan vatsansa 
täyteen, laiskaa lekottelua, uneliaisuutta, eläimellistä ja sikamais- 
ta iloa ja nautintoa. Jos annat heidän mahaansa limpun, kuppei- 
hinsa iloa ja silmillensä katselemista, he ovat sinun. Olitpa erä- 
maassa tai vuoren harjalla he seuraavat sinua. He pitävät sinua ku- 
ninkaanaan. Elävät ja kuolevat sinulle. 

Pimeyden voimien henki jatkoi hymyillen raa'asti: 

— ”Hän” ei edes halunnut kuunnella minua ja siksi annoin 
hänelle toisen neuvon: 

— Näen että et ole valmis vaihtamaan ihmissielua hernesop- 
paan. Et halua toimia vatsan kautta, vaan vaikuttaa hengen väli- 
tyksellä. Siinä tapauksessa sinun on hämmennettävä heidät, sinun 
pitää käyttää noituutta. Panet heidän sydämensä ja järkensä kum- 
mastelemaan ihmeitä tekevän voimasi loistoa ja väkevyyttä. Kun 
he näkevät olemuksesi erinomaisuuden, tottelevat he ja seuraavat 
sinua sokeasti kuin orjat. 

— Tätäkään hän ei hyväksynyt! sanoi pimeyden henki 
petollisen vähättelevästi nauraen. Hän” — kuunteleppas — ei 
halunnut ostaa ihmisiä leivällä, ei halunnut heidän olevan kuin 
orjat, jotka polvistuvat hänen eteensä. Hän halusi nostaa maail- 

man jokaisen ihmisen arvolliseksi tietoon ja vapauteen. 

— Tämän jälkeen annoin hänelle vielä kolmannen neuvon: 

— Hyvä on! Haluat, että ihmiset näkevät sinut kunnioitettava- 
na henkilönä. Haluat, etteivät he omalla tahdollaan ja voimallaan 
johtaisi toisia harhaan. Siinä tapauksessa katso Roomaan, katso 
roomalaisia. Rooman tahto on maailman valtioiden laki. Jokainen 
roomalainen sanoo ylpeänä: *Civis romanus sum” — "olen 
Rooman kansalainen". Kellään ei ole rohkeutta vastustaa Rooman 
kansalaista. Rooma on maailman valtias, tuomari. 

— Kuuntele minua, sanoin. Jos kuuntelet neuvojani ja teet oh- 
jeitteni mukaan, tulet voimakkaaksi kuin Rooma. Roomasta tulee 
orjasi ja palvelijasi. Koko maailma jää sinun johtoosi. Siitä tulee 
sinun omaisuuttasi, 

Totuuden henki katsoi äänettömästi hymyillen kysyvällä katseel- 
la pahuuden henkeä: 

— Tarkoitatko Jeesuksen valtakuntaa, jota johdetaan saatanan 
laeilla? 

Pahuuden henki vetäytyi sivuun ja heitti vastaukseksi: 

— Valkka olisikin niin, mitä väliä sillä on? Eikö hommaa tehdä 
hänen nimissään? Jeesuksen valtakunta, Jeesuksen johto! 

Valkeuden henki jälleen hiljaisesti hymyillen: 

— Mutta henki on sinun. 

— Hän antoi saman vastauksen ja ajoi minut suuttuneena pois. 
Mutta minun henkeni osoittautui väkevämmäksi kuin hänen hen- 
kensä, sanoi pimeyden henki ivallisesti. — Minä olin se joka juhli 
Golgatalla. Olen aina ja joka paikassa saanut juhlia. Nytkin minä 
olen se, joka juhlii. Minulla on aina hääjuhlat, pöyhkeili pimeyden 
henki julmasti. — Te rakennatte, minä tuhoan. Te kylvätte totuut- 
ta ja rakkautta, mutta minä murskaan ne jalallani. Te saatte 
pitkän ja vaivaloisen työn tuloksena valot hehkumaan kirkkaina, 
mutta minä sammutan tulet yhdellä sylkäisyllä. Muutan ne likai- 
seksi savuksi. Minä muutan nuoruuden, nuorten miesten kauniin 
rakkauden lihan himoksi. Muutan vapauden anarkiaksi, johtajuu- 
den väkivallaksi ja terroriksi. 

Minä sain aikaan uskonnollista vihaa Jeesuksen opetusten avul- 

la. Valtioiden välisen rauhan tilalle minä panin keskinäisen sodan. 

— Minä olen maapallon valtias! Minä olen ihmisten työnantaja. 
Ihmiset ja valtiot elävät minun hengelläni. 

Pimeyden henki toi tämän kaiken kerskaillen valkeuden hengen 
eteen. 

Valkeuden henki kuitenkin vain hymyili valoisasti. Aivan kuin 
se olisi loistavalla rakkauden kirkkaudella halunnut valaista pi- 
meyden hengen pikimustia kasvoja. Pahuuden henki kysyi suuttu- 
neena: 

— Miksi vaikenet? Sinulla ei ole mitään sanottavaa, eikö niin? 
Et voi väittää vastaan... Et voi kieltää voittoani. 

— Sinunko voittoasi? Luuletko todella, että olet voittanut? Olet 
voittanut kaiken Jumalan ja Jeesuksen kunnian ja pyhyyden maan 
päällä, Niinkö? 

Pimeyden henki itserakkaasti: 

— Kyllä, luonnollisesti, se huusi. 

— Voi sinua säälittävä ystäväni, valkeuden arvoton vihollinen. 
Aivan kuin irstas, paha ja nenäkäs poikanen luulet pystyväsi tap- 
pamaan auringon valon suuresta piipusta sisälle vetämilläsi ja ne- 
näsi kautta ilmaan puhaltamillasi tupakan savupilvillä. Sinun pu- 
heesi ylemmyydestäsi Jumalaa, Jeesusta sekä elämän hyvyyttä ja 
totuutta kohtaan muistuttaa sellaista. Kerroit, että tapoit Jeesuk- 
sen Golgatalla. Mutta sinäkin tiedät, että Golgatan risti on itsensä 
uhraamisen ja hyvyyden symboli pahuuden yläpuolella. Tämän ris- 
tin nimissä tuhannet ihmiset ovat totuuden tähden kärsineet tus- 
kaa, menneet kuolemaan ja menevät edelleenkin. Johannes Hussin 
roviosta nousevat liekit valaisivat ja näyttivät totuuden tietä miljoo- 
nille ihmisille... On totta, että olet tappanut ihmisiä, joilla on ollut 
korkeita ajatuksia ja tapat edelleenkin, mutta heidän ajatuksiaan 
et ole voinut tappaa etkä voi. Marttyyrien veri on parasta kastelu- 
ainetta uusille kylvetyille valon ajatuksille. Rikokset saavat aikaan 
uusia ja taas uusia uhreja. Totuus ja hyvyys vetävät yhä uusia ihmi- 
siä puoleensa suurilla ajatuksilla. 

Pahuuden henki keskeytti: 

— Siinä tapauksessa minä muutan ja tuhoan nämä uudet aja- 


tukset. 
139 


— Pystyt kyllä niitä hieman muuttamaan, mutta et kokonaan 
tuhoamaan. Jotkut palavat sielut pystyt sammuttamaan, mutta et 
pysty kokonaan tuhoamaan valoa ja tulta. 

Pimeyden henki meni pois tolaltaan: 

— Minä olen voimakas! Olen itse voima! Mitä tahansa maan 
päällä on loistavaa, sen voin tappaa ja tulen sen tekemään! 

Valkeuden henki keskeytti rauhallisesti vihollisen sanat: 

— Ei ole mitään syytä riidellä. Koetelkaamme voimiamme 
käytännössä. 

— Kuinka? 

— Näin, katsoppas: ottakaamme soihtu ja iskekäämme se kes- 
kelle kenttää. 

— Niin, entä sitten? kysyi pahuuden henki. 

— Isken nyrkilläni rintaani, jatkoi valkeuden henki ja sytytän 
siitä tulleilla kipinöillä soihdun. Soihtu palaa pitkän aikaa ja valai- 
see pimeydessä vaeltavia ihmisiä. Voitko sinä tehdä jotakin saman- 
laista? 

Pimeyden henki hymyili vähättelevästi: 

— Voi noita sinun sytyttäviä vaivannäköjäsi. Sinä vain sytytät ja 
sytytät. Sytytät ihmisten älyn, omantunnon, sytytät heidän sielun- 
sa. Haluat heidän jokaisen elävän korkealla, haluat heidän olevan 
”sankareita”. Se on tyhmää petosta. 

Elämän henki hymyili jälleen: 

— Miksi? 

— Koska ihmiset eivät ole sankareita. He ovat pieniä matoja 
maailma nimisessä roskalaatikossa. He ovat sokaistuja myyriä, 
jotka eivät katso valoa suopeasti. Ihmiset rakastavat herkullisia 
valheita. Kuninkaat, ministerit ja kaikki virkailijat rakastavat 
niitä ja hymistelyä. Vaikka he ovat raakoja, ahmatteja, laiskoja 
loisia, he haluavat että heitä kunnioitettaisiin kuin kansan viisaita, 
korkeasti kunnioitettuja isiä. 

— Miljoonat ihmiset, yksi toisensa jälkeen ovat järjeltään ja 
hengeltään sokeita, ymmärtämättömiä. He elävät vain vatsaansa 
varten. He vihaavat työntekoa. He haluavat, että heidän ajatellaan 
olevan viisaita, oppineita, kunniakkaita ja elämän taidon omaavia, 

vaikka ovat itserakkaita ja moraalittomia huligaaneja. 

— Kansat ovat kaksijalkaisten eläinten laumoja. He palvelevat 
kuin orjat ainoastaan tarpeiden pakottamana tai ruoskan 
ajamana. Nämä kaksijalkaiset eläimet ovat pahoja ja raakoja. Jat- 
kuvasti he taistelevat keskenään kuin koirat. He rähisevät pienen 
maapalan takia kunkin halutessa sitä itselleen, he taistelevat 
uskonnoissaan olevien eroavaisuuksien puolesta säälimättömästi, 
koska vain heidän joukossaan on todellinen Jumala ja he ymmärtä- 
vät Jumalan tahdon, eivät toiset. He taistelevat rotujen kesken. He 
riitelevät ja taistelevat kirjaimista ja niiden ääntämisistä ja niin 
edespäin... 

— Jokainen näistä puhuvista häristä, pässeistä ja susista koos- 
tuva lauma pitää itseään erikoisena kansana, jonka Jumala on lä- 
hettänyt ihmiskuntaa pelastamaan, pimeyden henki pilkkasi. 
Jokainen lauma uskoo olevansa kaikkein hyveellisin, sivistynein ja 
muita kansoja ylhäisempi. 

— Mutta jokainen heistä on paha. He ovat pahoja kaikkia vas- 
taan: omia heimolaisiaan ja vieraita kansoja kohtaan. Omaa per- 
hettään vastaan: vaimoaan, miestään ja lapsiaan vastaan. He ovat 
juoruilevia isompien joukossa ja käyttäytyvät pienempiä kohtaan 
huonosti. 

— He ovat vilpillisiä ja pahantapaisia. He elävät valheilla. He 
luulevat, etteivät pystyisi elämään ilman valheita. Heidän liiketoi- 
mensa ovat nylkemistä, ryöstöä ja rosvousta. Heidän politiikkansa 
on ostamista ja myymistä. He myyvät ajatuksensa, sanansa ja aat- 
teensa. He myyvät myöskin omattuntonsa, maansa ja Jumalansa. 

— Kaikki he ovat hienoissa vaatteissa ja koristeltuina kuin 
joulukuusi. He rakastavat keskusteluja hengen ylevyydestä, suuris- 
ta ideoista, sankaruudesta, ihmisten välisestä veljeydestä sekä hu- 
manisuudesta ja isänmaanrakkaudesta. 

— Tuhansittain paksuja teoksia on kirjoitettu selvittämään 
kautta vuosisatojen ihmisyyden historiaa ja sen merkitystä ja nämä 
kirjat ovat täysin sekoittamassa ihmsiten päät, sanoi pahuuden 
henki kiihkeästi. Kuitenkin elämän tarkoitus ja merkitys on yksin- 
kertainen ja selvä. Ihmisten, kansojen ja koko ihmiskunnan elämä 

muistuttaa suuria naamiaiskarnevaaleja. Katsokaa karnevaalipu- 
kuja: kaikki ovat joko oppineita filosofeja tai sankari-ritareita, 
kuninkaita, sulttaaneja tai epäjumalten pappeja, kauneuden, 
järjen tai musiikin jumalattaria tai runouden, totuuden tai nerou- 
den pukuun pukeutuneita, mutta kaikki nämä... ovat vain naami- 
aispukuja. Noiden jumalattarien, sulttaanien ja filosofien puvun 
alla on pääkokki, liikekeinottelija, itseään rakastava tyhmä tai 
yksinkertaisesti petollinen henki piilotettuna. 

Pimeyden henki loi vihaisesti katseensa valkeuden henkeen: 

— Kokoelämä, puhdassydäminen haaveilijani, hän sanoi, koko 
elämä on suuri karnevaalisalonki. Kaikki siellä on väärennettyä: 
peilin paikalla on pellinpala, marmorin tilalla värillistä paperia ja 
timanttien tilalla värillisiä lasinpaloja. 

— Tänne sinä haluat tuoda valoa, vai mitä? Miksi? Haluatko 
riisua kauniit naamiot rumilta kasvoilta? Jätä ihmiset rauhaan: 
luulkoot tyhmät olevansa viisaita ja orjat sulttaaneita... Sinä et 
pysty "valon soihduillasi'', järkevien ajatusten soihduilla ja oman- 
tunnon soihdulla muuta kuin pilaamaan elämän nautinnot. Kään- 
nät ihmisten ja valtioiden ylpeyden ylösalaisin... Lopeta jo tuo 
soihtujen sytyttämisen ”taikatemppuilu”. Ne eivät ole välttämättö- 
miä kenellekään maan päällä asuvalle. Niin, ne ovat hyödyttö- 
miä... 

Pimeyden henki alkoi nauraa. 

Myös valkeuden henki alkoi hymyillä: 

— Voi sinua konnamaista saatanan henkeä, miten ovela olet- 
kaan! Minun veriviholliseni, sinulla on vahva ”'saatanallinen” äly. 
Olet kuin kiero peili: näytät kaiken epätodeilisena. Ties kuinka 
monta ihmistä olet sillä pettänyt. 

— Kuinka monta jalosyntyistä nuorukaista oletkaan johtanut 
toivottomuuteen kierolla peililläsi! Tappamalla heidän uskonsa ih- 
miseen, ihmisiin ja elämän ylevyyteen, kauneuteen, totuuteen ja 
hyvyyden voimaan olet johtanut heitä aina itsemurhaan asti. Ne, 
joiden piti olla uuden elämän luojia, teit sinä kierolla peililläsi ru- 
miksi, sortuneiksi ihmisiksi... 

Pimeyden henki kysyi iloisena kuin loistavan voiton saaneena: 

— Etkö näe, etkö näe, etkö näe? Tunnustat, että olen tehnyt 
sinun elämänluojistasi kurjia ihmisiä... Olen siis sinua voimak- 
kaampi, eikö niin? Minä raunioitan kaikki sinun aikaansaan- 
noksesi. 

Elämän henki vastasi rauhallisesti: 

— Älä kiirehdi, pimeyden voima. Kaikki nämä kuuluvat sinun 
ihmisiä pettävään kansanvillitsijän ominaisuuksiisi. Pitkän aikaa 
kuuntelin keskeyttämättä sinun pimeyden filosofiaasi. Nyt sinä 
vuorostasi kuuntele minun — omien sanojesi mukaan — nauretta- 
van yksinkertaista filosofiaani loppuun asti... En kiellä voimaasi. 
En petä itseäni enkä niitä, joita kehoitan seuraamaan itseäni. Voi- 
masi, sillä niitä on useita, ovat hyvin erilaisia. Voin sanoa sinulle, 
että olet tappanut monta idealistia ja teet sitä edelleen. Mutta et 
ole tappanut heitä siksi, että voimasi olisi lyömätön, vaan siksi että 
uhrisi ovat olleet nuoria ihmisiä, joiden ymmärrys ei vielä ole kehit- 
tynyt eikä heidän järkensä ole vielä koliintunut. 

Valkeuden henki aivan nauruun pakahtumaisillaan: 

— Sinä, talttumaton vastustajani olet väittelyssä yhtä vaaralli- 
nen kuin väärinpelaaja. Sinun järkesi pelaa ja jos ei sinua tutki ko- 
ko ajan harjaantuneella silmällä, sanot heti voitin”. 

Pahuuden henki vastasi ylpeänä: 

— Siinä tapauksessa, sinun mukaasi kaikki, jopa nerot epäilijät 
ja pessimistitkin ovat kansan pettäjiä, niinkö? Tämä tarkoittaa, 
että Voltaire, Rebelais, nero Swift, vanhemmista Petronius ja 
Lucretius sekä Sokrateen ajatusten vastustajat Gorgias ja Aristo- 
fanes, aikalaisistamme Leopardit ja Schopenhauerit ovat sinun 
mukaasi kansaa pettäviä villitsijöitä, jotka tuovat vain petoksia ih- 
misten ajatuksiin? Olet säälittävä pölkkypää! Kaikki te jotka pal- 
velette hyvyyttä teette samalla tavalla: sen sijaan että vastustaisitte 
ja puolustelisitte te onnistutte vain suututtamaan. Niinkuin lapset 
tappelevat heittämällä toistensa päälle hiekkaa ja likaa, samoin 
tekin osaatte vain solvata. 

Jälleen valkeuden henki puhkesi nauruun: 

— Haluan kertoa sinulle erään asian. Sinun kanssasi väittelemi- 
nen on huvittava asia... Osaat käyttää ajatusten ja sanojen miek- 

kaa taitavasti. Osaat todella taidolla käyttää pelikorttejasi... Olet 
ncro oveluudessa ja pettämisessä! 

Pimeyden henki kysyi hämmästyneenä: 

— Mitä tarkoitat? 

— Tämä juuri onkin sinun heikko kohtasi. Tiedät valehtelevasi. 
Vaikka tiedät, että sinun korttisi ovat avoimena pöydällä, käyttäy- 
dyt kuin et ymmärtäisi mitään... Mutta sanon vielä kerran, olen 
sinua joka asiassa voimakkaampi. Olen sinua voimakkaampi ete- 
vyydessä. Sinulla ei ole mitään oikeutta laskea luettelemiasi nimiä 
omaan seurakuntaasi kuuluvaksi. Minä tunnen paremmin kuin 
sinä muinaisen Kreikan suuret skeptikot ja viisaat kuten 
Gorgiaan, Prodikoksen ja Pythagoraan. Tunnen myös muinaisen 
Rooman skeptikot kuten Lucretiuksen ja Petroniuksen. Tunnen 
myös Rebelaisin, Swiftin ja Voltairen. Tiedän myös Descartesin 
filosofian perustan: — Omnia dubitanda sunt — kaikkea pitää 
epäillä. 

Jälleen pahuuden henki alkoi huutaa: 

— Näitkö, näitkö, "meidän tulee epäillä, kaikkea tulee epäil- 
lä”, mihinkään ei pidä uskoa. Tämä tarkoittaa, ettei ole totuutta. 
Ei ole mitään, jota ei tulisi epäillä. 

Valkeuden henki keskeytti: 

— Äläole lapsellinen äläkä luule minua lapseksi. Epäilijä ei ole 
negatiivinen ihminen; ”epäileminen” ei tarkoita kaiken kieltämis- 
tä ja vastustamista. ”Epäileminen” tarkoittaa, ettei hyväksy 
kaikkea sokeasti ja tutkimatta. Historiallisten ja oikeudellisten to- 
disteiden arvo tutkitaan, samoin todistajien lausunnot. Maito- ja 
leipäkauppiaiden kunniallisuus tutkitaan. Kullan puhtaus tutki- 
taan. Tutkimusten jälkeen tavaroille annetaan niiden arvo ja ihmi- 
set hyväksyvät ne. He hyväksyvät eivätkä väitä vastaan. Ei Des- 
carteskaan opeta hylkäämään ja kieltämään kaikkea, vaan ”tutki- 
maan kaiken tarkasti”. Hän rakasti "puhdasta" totuutta, ”aitoa” 
hyvyyttä ja "vilpitöntä" järkeä. Ilman minkäänlaista tietoisesti tai 
tiedottomasti sekoitettua valhetta... 

Pahuuden henki vastustaen: 

— Mutta Gorgias, Prodikos ja Pythagoras... he eivät hyväksyneet 

mitään lopullisena totuutena. He opettivat, ettei maan päällä ole 
mitään positiivista, ei mitään mitä ei tulisi epäillä, eikä mitään var- 
maa totuutta. Kaikki on suhteellista. 

— Heidän aikanaan ihminen ei pystynyt lentämään, sanoi val- 
keuden henki. Silloin vain linnut ja hyönteiset lentivät. Mutta nyt 
ihminen on valloittanut ilman niinkuin maankin. Näin ollen filoso- 
feina ja ajattelijoina Gorgias ja Prodikos saattoivat sanoa vain: 
”Meidän omana aikanamme eivät ihmiset ole vielä löytäneet kaik- 
kia tyydyttävää koko totuutta”. Mutta tämä ei tarkoittanut, 
etteikö ihmiskunta voisi ollenkaan löytää totuutta... Ihmiset ja 
valtiot eivät ole vielä löytäneet kaikkia maan sisällä olevia kulta- 
esiintymiä. Kaikkia öljyesiintymiä ei ole vielä löydetty... Ihminen 
ei ole pystynyt selvittämään luonnonlakien tai elämän kaikkia ky- 
symyksiä. Vielä ei ole pystytty hyväksi käyttämään kaikkia 
luonnonvoimia... On paljon asioita, joita ei ole vielä keksitty. Kui- 
tenkaan tästä syystä he eivät joutuneet toivottomuuteen. He eivät 
istuneet paikoilleen kädet toimettomina. Päinvastoin he yhä 
enemmän tutkivat uusia asioita. Joka päivä löydettiin yhä uusia 
rikkauksia: luonnonrikkauksia sekä tiedon, tieteen, totuuden ja 
ihmissydämen rikkauksia. Päivä päivältä ihmiset oppivat yhä 
enemmän arvostamaan ja käyttämään näitä rikkauksia... Minun 
tuleni, tiedon ja omantunnon tuli näkyy yhä uusissa paikoissa ja 
sen liekit vain nousevat nousemistaan... Näetkö nyt pimeyden hen- 
ki? Tosin hitaasti, mutta jatkuvasti minun valoni valaisee maata, 
elämää ja ihmisiä... Se hävittää sinun pimeyttäsi... 

Pimeyden henki hyväntuulisena ja onnellisena: 

— Miten hyvin hävittääkin! Miten kauniisti valaiseekin, se nau- 
roi... Satiirinen latinalainen runoilija Juvenalis, kreikkalainen ko- 
mediankirjoittaja Aristofanes, sinun uskolliset moralistisi (kuten 
Montaigne, La Rochefoucauld, La Bruyere jne.) kaikkina aikoina 
ja kaikkialla, lystikäs Rabelais, liikuttava Swift, pilaileva Voltaire 
—tuhansin tavoin nämä miehet osoittivat vihansa ja kiukkunsa ih- 
misen tyhmyyttä, paksupäisyyttä, alhaisuutta, mitäänsanomatto- 
muutta ja valheellisuutta vastaan. Yhtä paljon kuin he ovat mur- 
heellisia ihmisten tähden, he pilailevat heidän kustannuksellaan. 

Yhtä paljon kuin he häpäisevät ihmisiä, he ovat heistä häpeissään. 
He arvostelevat ihmiskuntaa raskaasti, eivät rakasta vaan ylenkat- 
sovat sitä... Ja sinä vain puhut soihtujen sytyttämisestä ja tulen le- 
viämisestä... 

Valkeuden henki vastasi varmana: 

— Luonnollisesti, ovela henki, haluat pelata kanssani toisten 
korteilla. Juvenalikset, Molierit, Swiftit, Voltairet sekä suuttuneet 
Catot ovat pahojen ja huonojen tapojen armottomia paljastajia, 
profeettoja — kukaan näistä ei ole sinun ystäväsi... He ovat minun 
apulaisiani! He ovat minun soihtujani. He hyökkäävät ihmisten ja 
valtioitten likaisuutta, valheellisuutta, pahuutta ja alhaisuutta vas- 
taan. Heidän kaikki ilmaisunsa osoittavat heidän vihaansa pa- 
huutta vastaan. Vaikka koko maailma ei vielä olekaan valaistu hy- 
vyyden auringolla, nousee siellä täällä loistavia säteitä tästä valos- 
ta. Nämä säteet osoittavat, että ihmisten elämässä monet asiat ovat 
pilalla ja rikkoutuneet... 

— Vaikka maan päälle ei vielä olekaan tullut totuuden, rakkau- 
den ja viisauden juhlapäiviä, ei ihmisten päällä enää ole sinun 
jäätävä, häpeämätön pimeyden yösi, valheen henki ei enää leiju 
siellä. Tuhannet ja taas tuhannet loistavat tähdet antavat valoaan. 
Aamunkoitto jo näkyy taivaanrannalla. 

Pimeyden henki vastasi viheltäen: 

— Aamunkoitto... pimeä taivas... tähdet... Nämä kaikki ovat 
vain runoa, vieläpä idioottimaista runoa. Halpaa lasten pettämis- 
tä. Minä en ole unelmien enkä illuusioiden ihminen, vaan totuuk- 
sien ja tekojen ihminen, proosan kirjoittaja. Otan elämän niinkuin 
se on... Sinun soihtusi ei ole mitään. Se on minun suuri likakuop- 
pani. En minä vaan Leopardit ja Schopenhauerit sanovat: jo tu- 
hansia vuosia ovat pessimistiset filosofit ja sinun sadat moralistisi, 
erilaiset Savonarolat toistaneet: ajan kuluessa elämä ja ihmiset tu- 
levat vain huonommiksi ja kuvottavammiksi. He eivät ole MINÄ, 
pahuuden ja valheen henki, eikö niin? He ovat viisaita, kirkkojen 
tukipylväitä, totuudenetsijöitä ja ajatusten neroja! 

Valon henki hymyili jälleen: 

— Jälleen tulet valheeliseksi ja saatanalliseksi! Jälleen vaihdat 

pelikortteja. Et hyväksy mitään korkeaksi, et usko mihinkään etkä 
kunnioita ketään; kun huomaat joutuvasi tappiolle, vetoat muihin 
auktoriteetteihin ja piiloudut heidän selkänsä taakse. 

Tästä pahuuden henki suuttui: 

— Mitä sitten jos muka piiloudun? Vaikka vetoankin muiden 
auktoriteettiin, ovat he kuitenkin auktoriteetteja. He opettavat 
maailman olevan vain sokeiden tuhon voimien tyhmän ja raa'an 
pilan, tai että maailma ja ihmiset ovat ansainneet kuolemantuo- 
mion, koska ovat koskeneet Jumalan kunniaan... Älä vastaa mi- 
nulle, vastaa heille. Et voi kieltää, etteikö tämä olisi kaiken viisau- 
den lopputulos; synnittömät tuomitsivat maailman kuolemaan! 

Valkeuden henki hymyillen: 

— Etkö väsynyt vielä? Vieläkö heilutat miekkaasi? Hyvä on, 
jatkakaamme miekan heilutusta! Muistatko millainen on jäniksen 
häntä? 

Pimeyden henki hätkähti: 

— Miksi sekoitat häntiä tähän asiaan, vieläpä jäniksen häntiä? 

Valkeuden henki jatkoi hymyillen: 

— Sekoitanpahan vain, koska sinun älysi ja järkesi sekä 
viekkautesi muistuttavat jäniksen häntää. Myös leijonalla, tiikeril- 
lä, hevosella ja lehmällä on häntä, mutta ne ovat pitkiä. On myös 
jäniksen häntä. Jäniksen häntä on myös häntä, mutta se on lyhyt, 
vajaamittainen. Se vain muistuttaa häntää, on vain hännän näköi- 
nen. Samoin monien ihmisten ajatukset, järki, lahjat, omatunto ja 
rakkaus ovat kuin jäniksen häntiä, lyhyitä ja vajaamittaisia. Filo- 
sofit ja nerotkin voivat olla vajaamittaisia... On kaukonäköisiä ih- 
misiä niin kuin myös lyhytnäköisiä. Äly ja oppineisuus on saman- 
laista. Niin kuin on järkeviä ja monipuolisia ihmisiä, niin on myös 
järkeviä, mutta yksipuolisia, lyhytjärkisiä ihmisiä. Samoin on 
myös rakkaudessaan köyhiä, ahdasmielisiä ja epäaitoja ihmisiä. 
He eivät itsensä tähden koskaan varasta, eivät vahingoita edes hyt- 
tystäkään, eivät tee mitään kunniatonta tai alhaista, mutta puolu- 
een voiton, oman luokan tai sen päämäärien tähden he valehtele- 
vat, tekevät häpeällisiä ja alhaisia tekoja, ovat raakoja ja tappavat 
ihmisiä "yleisen hyvän” ja "kansan rauhan” tähden. Heillä on 

kunnia, omatunto ja rakkaus vain yksityiselämässä. Kun he 
tulevat ulos tästä piiristä laajemmille alueille heidän omatuntonsa 
häviää. Kuivan tynkäjärkisen hengenmiehen esimerkiksi voimme 
ottaa Ranskan vallankumouksen sankarin”, ”lahjomattoman” 
Robespierren. Kova kirkonmies (Jesuiittain veljeskunnan perusta- 
Ja) Ingnatius Loyola oli myös henkisesti ja älyllisesti heikko, vajaa- 
mittainen. Politiikassa, uskonnossa, kirjallisuudessa sekä taiteen 
kaikilla aloilla on ollut niin ahdaskatseisia, pahoja ja epäkohteliai- 
ta miehiä että... Tänään on samoin ja niin tulee olemaan 
huomennakin. Myös suuret filosofit, Savonarolan tapaiset palavat 
uskovaiset sekä maailman tuhoutumisesta synnin tähden puhuvat 
profeetatkin voivat samoin olla lyhytnäköisiä ja yksipuolisesti 
viisaita. 

Pessimistiset filosofit, kiukkuiset profeetat ja Savonarolat 
näkivät ja näkevät elämän, maailman ja ihmisen tapahtumista 
vain yhden puolen: 

— Kaaos! 

— Mutta koska he olivat lyhytnäköisiä, he eivät nähneet ja 
kuulleet tämän kaaoksen sisällä luovaa ja harmonista henkeä. 
Maailma on maapallon kokoinen taiteilijoiden ateljee. Ihmiset, 
kansat ja koko ihmisyys ovat kukin vain taiteilijoita ja rakentajia... 

Pimeyden henki: 

— Miten hyviä rakentajia ovatkaan! Afrikassa villit ihmissyöjät, 
Persiassa despootit, Roomassa Caracallain tapaiset pedot, ”Juma- 
lan ruoskat” Attilat, vihantäyttämät Borgiat, Jeesuksen maanpääl- 
liset edustajat... 

Jälleen valkeuden henki vastasi rauhallisesti: 

— Kaikki nuo mainitsemasi ovat kaaoksen hedelmiä ja voimia. 
Kaaoksen voimat ovat kuin pelottavat myrskyt, pyörremyrskyt, tai- 
fuunit tai kuin maanjäristykset tai tulvat. Luovat ja harmooniset 
voimat taas... 

Pimeyden henki keskeyttää pilkallisesti: 

— Kesytetäänkö maanjäristyksetkin? 

— Sekin on mahdollista, vastasi elämän henki. Se aika on jo 
ohi, jolloin koko maailmankaikkeus oli koostunut vain tulisesta 


148 


virtaavasta massasta, Maapallo ei ole enää pallo, joka kiehuu tuli- 
sia sulavia aineita. Se on perustettu kestävälle paikalle maailman- 
kaikkeuden harmoniassa. Maan kuoresta pursuaa elämä: viinitar- 
hat kukoistavat, puistot kukkivat, kaupungit nousevat, Michel- 
angelo veistää lainantajan Mooseksen patsaan, ja Beethovenit sä- 
veltävät ”sankarisinfonioitaan”. Kiehuvan tuhon, ympäröivän laa- 
van ja pursuavien kaasujen voimat on suljettu maanalaiseen hel- 
vettiin. 

Pahuuden henki jatkoi surullista puhettaan: 

— Sieltä ne ravistivat maata ja hajoittivat sen kuin lahon rievun. 

Valkeuden henki selittävästi: 

— Aivan kuin kahleistaan karannut vanki. 

— Mutta tosiasiat pysyvät tosiasioina: perustatte kaupunkeja. 
Tuhansia vuosia yritätte parantaa maata, mutta laava virtaa ja 
kaasut syöksyvät tuhoten kaiken. Kaaos saa loistavan voiton... 

— Osittain... osittain ja väliaikaisesti! 

Pimeyden henki yllättyneenä: 

— Väliaikaisesti, mitä se muka merkitsee? . 

— Ainoastaan tiettyyn aikaan asti, ainoastaan siihen asti 
kunnes ihmisen järki kesyttää sekä laavan että maanjäristykset... 

— En ymmärrä, sanoi pimeyden henki ihmeissään. 

Valkeuden henki vastasi valoisiin ajatuksiin vaipuneena: 

— Sen ymmärtäminen on sekä vaikeaa että helppoa. Tiedät, 
että ukkosenjohdatin on keksitty. Ihmisen nerokkuus on valjasta- 
nut sähkön villit voimat. Sähkö on valjastettu kuin hevoset tai hä- 
rät vaunujen eteen ja sitä ohjataan niin kuin halutaan. 

Aivan kuin ukkosenjohdattimen ihminen tulee keksimään myös 
rae-, lumi- ja sadejohdattimen. Näin kuumat ja kuivat erämaat 
saavat vettä. Aivan niin kuin höyrykattilassa olevaa höyryä halli- 
taan, saadaan eri maissa lämpöä aikaan myös erilaisilla sähkön 
paineilla ja virtauksilla... Kun ihminen oppii maanjäristysten syyt, 
tulee hän löytämään tiet ja tavat välttyä sen seurauksilta. 

Pimeyden henki vastasi väheksyen: 

— Fantasiaa! 

Elämän henki innostuneena: 

— Miksi sen pitäisi olla fantasiaa? Aikoinaan rutto, isorokko ja 
pitaali olivat maanvaivoina. Ne tuhosivat kokonaan suuria alueita. 
Entä nyt, missä on niiden pelottava voima? Niiden kynnet on kat- 
kottu, hampaat poistettu juuriaan myöten ja sarvet katkaistu. Kel- 
takuume on hävitetty. Kurkkumätä pystytään hallitsemaan. Mui- 
denkin sairauksien aiheuttamat ahdistukset vähenevät päivä päi- 
vältä, 

Pimeyden henki keskeytti jälleen: 

— Kuitenkin ihmiset sairastuvat, ovat nälkäisiä ja kärsivät ai- 
van kuin entisinäkin aikoina... Miljoonat ihmiset kiroavat synty- 
mäpäiväänsä. 

— Tämä on siksi, koska elämän liekkejä sekä totuuden ja hy- 
vyyden soihtuja on vielä niin vähän. On vielä vähän elämän raken- 
tajia, vähän valveutuneita ihmisiä. Heitä on vähän kuin tuoretta 
kevätheinää jään ja lumen alla. Ihmisen heränneiden ajatusten ja 
tunteiden sekä hyvän tarkoituksen pitää aluksi vaivalla avata tien- 
sä ihmisyyttä hallitsevan kaaoksen halkeamien välistä. 

Pimeyden henki jatkoi puhettaan: 

— Näinollen minun kaaokseni ja hajottava voimani on vah- 
vempi. 

Valon henki halusi lopettaa väittelyn: 

— Nyt riittää, lopettakaamme keskustelu ja kaksintaistelu 
sanoilla. Se alkoi jo kyllästyttää... Näetkö sytyttämäni soihdun? 
Siinä sinulle vastaus, katsokaamme nyt kumpi on voimakkaampi? 
Kipinäni palaa suurella liekillä... | 

— Tässä minun vastaukseni, sanoi pahuuden henki puhaltaen 
liekkiin ja sammuttaen soihdun. — Etkö näe mitä minä teen sinun 
liekillesi? Ei muuta kuin puhallan, liekki sammuu ja sinun valkeu- 
tesi katoaa. 

Sanaakaan sanomatta valkeuden henki löi rintaansa. Edellistä 
voimakkaampi kipinä sinkosi ja sytytti soihdun uudelleen. 

Pimeyden hengen puhaltaessa liekin täytti pimeys jälleen 
tienoon. 

Kolmannen kerran valkeuden henki löi rintaansa ja edellistä vie- 
läkin voimakkaampi liekki valaisi pimeyttä. Jälleen pimeyden 

henki sammutti liekin. 

Sama asia toistui neljä, viisi, kymmenen, kolmekymmentä, sata 
kertaa. Valkeuden hengen sytyttäessä yhä uusia edellistä loista- 
vampia liekkejä puhalsi pimeyden henki ne heti sammuksiin. 
Mutta joka kerta vaadittiin edellistä voimakkaampi puhallus. Lie- 
kin syttyessä uudelleen sadatta kertaa alkoi pimeyden hengen pos- 
ket pullistua kuin haljetakseen hänen sammuttaessaan liekkiä. Sil- 
mät alkoivat tulla punaisiksi ja suonet pullistua. Hiki virtasi noro- 
na hänen kasvoistaan. 

Valkeuden henki iski rinnastaan sadannen ensimmäisen, toisen 
ja kolmannen kipinän... 

Pimeyden henki sammutti nämä kaikki. Aluksi nauraen, mutta 
myöhemmin suuttuen. Ei riittänyt, että se puhalsi tulen pois, se al- 
koi sylkeä soihtuun. Se mumisi vihoissaan ja katkerana valkeuden 
hengelle: 

— Lopeta jo tuo tyhmä ja merkityksetön työsi! Onko mitään 
järkeä sytyttää liekkiä, kun minä sen kuitenkin sammutan? 

Valkeuden hengen silmät loistivat jännityksestä. Aivan kuin se 
olisi kokonaan tulessa. Kipinät vain sinkoilivat sen sormista. Jo- 
kaisesta olkapään heilautuksesta valon säteet sinkoilivat eri puolil- 
le, säteet taas sytyttivät kymmenittäin, sadoittain uusia liekkejä. 

Pimeyden henki pauhasi kuin pyörremyrsky. Se mylvi suuttu- 
neena. Se puhalsi niin, etteivät ainoastaan liekit soihduista sam- 
muneet. vaan soihdut katkesivat ja hajosivat tuhansiksi palasiksi. 

Vihasta ja katkeruudesta se tuhosi kaiken mikä loisti ja tuhoa- 
misvimmassaan se meni aivan pois tolaltaan... 

— Kuolema valolle! se karjui. Kuolema tulelle! Minä sammu- 
tan kuun, tähdet ja auringonkin! Pois tieltäni järjetön tulensytyttä- 
jä! Tuhlaat vain turhaan aikaasi ja voimaasi! 

Valkeuden henki sytytti kuudennensadan... seitsemännen sadan 
yhden soihdun. Vasta sytyttäessään tuhannetta soihtuaan se sanoi 
viholliselleen: 

— Sinä olet pimeys, kuolema ja hajottaja! Sinun työsi on sam- 
muttaa elämän ja hyvyyden liekkejä. Sammuta, sammuta, men- 
kööt, sammuttaja! Minä olen elämän kantaja ja luoja. Minä olen 


151 


valo, tuli. totuus ja rakkaus. Levitän elämää. Sytytän loistavia 
lickkejä... Voi sinua pimeyden henki, meidän taistelumme ei alka- 
nut tänään tai eilen; emmc myöskään .lopeta sitä tänään tai 
huomenna. Jatka sinä pimeyden tekojasi: sammuta liekkejä, pais- 
ko ja riko elämän soihtuja! Minä myös jatkan avustajieni kanssa 
valkeuden tekoja. 

Tämän sanottuaan valkeuden henki iski rintaansa uudella voi- 
malla. Tuntui kuin koko maanpiiri olisi valittanut tästä iskusta. 
Sen kaiku kiiri vuorille asti ja kymmenkertainen iloinen kaiku 
vastasi kuin keväinen ukkosmyrsky. 

Elämän hengen rinnasta, suusta, silmistä, ojennetuista käsistä, 
jokaisen hiuksen päästä ei lähtenyt vain yksi kipinä, vaan tuhansit- 
tain tulisia salamoita... Yhtäkkiä kaikki oli tulessa. Ympäristö oli 
valaistu. 

Sammuttaakseen kaikki maan päällä olevat liekit ja saadakseen 
valkeuden hengen voitetuksi pimeyden henki halusi vetää sisälleen 
koko maailman ilmat. Se oli aivan tulipunainen sitä tehdessään. Se 
oli paisunut kuin syöttöporsas. Vihdoin se vaipui maahan voimat- 
tomana. Se ei enää pystynyt puhaltamaan. Sen voima oli mennyt. 
Se pystyi vain kuiskaamaan: 

— Olet oikeassa, taistelumme on loppumaton. Tapaamme vielä 
uudelleen. 

Valon hengen liekit paloivat ja valaisivat. Taivaankansi sai hil- 
jalleen vaaleanpunaisen hohteen. Myöhemmin väri muuttui heh- 
kuvan raudan väriseksi ja sitten loistavaksi kullaksi. Pilvettömällä 
ja puhtaalla taivalla näkyi aurinko. 

Kertomuksen selitys 


Äskeisen kertomuksen selitys, sanoi Makdonald, on tämä: valitet- 
tavasti elämän järjestyksen ylläpitäminen on vaikeaa ja sotkuista, 
koska joudutaan aina taistelemaan hajottavien pimeyden voimien 
kanssa. 

Luukas Makdonald viittasi Raamatun kertomukseen juutalais- 
ten paluusta Baabelin vankeudesta Jerusalemiin ja miten Jerusale- 
min temppeli perustettiin uudelleen. 

Israelin lasten palattua maahansa sen jälkeen, kun heitä oli 
tapettu ja ryöstetty, löysivät he pääkaupunkinsa kaikki pyhät 
paikat raunioina. Kaikki piti rakentaa uudelleen, mutta ympäristö 
oli vihollisia täynnä. Viholliset häiritsivät työtä ja hajottivat sen 
mitä saatiin aikaan. 

Silloin israelilaiset alkoivat tehdä työtä lapio tai hakku toisessa 
ja keihäs tai jousi toisessa kädessä. Jos joku yritti estää työskente- 
lyä ja hyökätä, ottivat he heti keihään esille ja ajoivat vihollisen 
pois. 

— Tänäänkin ihanteidensa mukaan työskentelevä saa vain 
vähän myötätuntoa osakseen, kirjoitti Makdonald. Kaikkiin tehtä- 
viin, hyviin ja suuriin, yleisiin ja kansallisiin sekä politiikkaan, 
lehdistöön että yhdistyksiin työntävät nenänsä kaikki loiset, häpeä- 
mättömät, tunnottomat ja kyvyttömät opettajat, kunniankipeät ja 
haaveilevat pikkumiehet sekä ahneet ryöstäjät. Politiikan, elämän 
rakentamisen he muuttavat spekulaatioksi ja käyttävät sitä kunni- 

attomasti välineenä omaan rikastumiseensa ja vaurastumiseensa. 

Kirkot, koulut ja valtion virat ovat heille vain palkallisen tyhjän- 
toimittajan paikkoja. He eivät ole elämän rakentajia ja valtion 
kunniallisia palvelijoita, vaan laiskoja loismaisia virkailijoita. Eri- 
laisista sosiaalisista ja kulttuuriyhdistyksistä he etsivät tyydytystä 
omalle pieneile minuudelleen. He juoksevat kunniakkaiden nimi- 
tysten perässä, ajattelevat kunniattomia voittojaan eivätkä halua 
tehdä työtä. Vielä pahempi on, että he "panevat kepin pyörivien 
rattaiden väliin”, rattaiden, jotka pyörivät kansan ja valtion hyö- 
dyksi innokkaasti ja vailla voiton pyyteitä... He punovat juonia aat- 
teidensa puolesta työskenteleviä vastaan. Näitä panetellaan ja 
herjataan. Juorutaan heidän juoksevan "kunnian perässä”. 

— Tämäkään ei vielä ole katalinta heidän pahuudessaan. Suu- 
rin osa näistä onnettomista kansan ryöstäjistä, himokkaista loisista 
ja elämän hajottajista saavat vieläkin pahempaa aikaan. Viekkau- 
della ja petollisuudella, lahjoen tai pelotellen, selvillä valheilla tai 
painostaen he tukahduttavat kansan ajattelun ja tahdonvoiman. 
Kansan omatunto myrkytetään ja nuorison aatteet ja aattellisuus 
sammutetaan. Heidän ympäristöönsä kylvetään henkistä pimeyttä. 
Pahuutta levitetään ja laajennetaan. Kansan vaikeuksia ja tuskia 
lisätään. 

— Kaikki nämä ovat pimeyden vapaaehtoisia ja suurin osa heis- 
tä aktiivisia palvelijoita, kirjoitti Makdonald. He ovat jääkylmiä, 
sydämettömiä, vailla omaatuntoa, häpeämättömiä. He sammutta- 
vat loistavan elämän liekin... Heidän kanssaan sotiminen on vai- 
keaa. Ei ole helppoa olla heidän kanssaan vastakkain. Heillä on 
saatanallinen ja petollinen järki. He käyttävät päältäpäin kauniita 
psykologisia menetelmiä. Heidän filosofiansa on valhetta, itsekkyy- 
den ja pahuuden filosofiaa. Heidän moraalinsa on venyvää kuin 
kumi. Jos haluatte, niin heillä on myös oma uskonto: lahjomisen ja 
pelon uskonto. 

Ei ole mitään leikkiä ja huvittelua taistella heidän kanssaan. Se 
ei ole kevyttä ja mukaavaa urheilua. Tämä työ vaatii yhtä paljon 
kokosydämistä halua kuin pelotonta kestävyyttäkin, lujaa ja horju- 
matonta tahtoa sekä vahvaa uskoa omaan aatteeseensa. 

— ”Sinun tehtäväsi, oi pimeyden henki, on sammuttaa”, sanoi 
valkeuden henki viholliselleen. Sammuta vain! Minä puolestani 
kuljetan elämän tulta: ajatusten tulta, omantunnon tulta ja hyvyy- 
den tulta. Minä sytytän, enkä sammuta. 

— Älkää tekään sammuttako, oi elämän rakentajat! kirjoitti 
Makdonald. Palakaa itse ja sytyttäkää muita! Olkaa missä tahan- 
sa: kylässä (yhdistyksissä, kirjastoissa jne.), kaupungissa (parla- 
mentissa, armeijassa, kirkossa, opelusministeriössä) tai missä 
muualla tahansa; palakaa loistaen aina ja joka paikassa. Älkää 
syttykö vain hetkeksi, päiväksi, viikoksi tai kuukaudeksi sam- 
muaksenne jälleen. Palakaa. Palakaa ja sytyttäkää. 

— Teitä tullaan estämään ja eteenne pannaan kiusauksia. Teil- 
le tulee epäonnistumisia. Vihollisenne, asianne vastustajat tulevat 
saamaan voittoja. Mutta älkää joutuko epätoivoon! Älkää joutuko 
henkiseen vararikkoon. Älkää milloinkaan odottako, että teidän 
kätenne voitaisiin sitoa! 

Kohdatessanne epäonnistumisia, esteitä ja vaikeuksia älkää sa- 
noko tällä tavalla: 

— Me yritimme, aloimme taistella, mutta kukaan ei tukenut 
meitä. Joka askeleella kohtasimme vaikeuksia ja vihamielisyyttä. 
Älkää puhuko näin! ”Jos pimeyden henki sammuttaa, sytyttäkää 
te!" 

Jos tuli sammuu toisen kerran... kolmannen... viidennen... sa- 
dannen... tai tuhannennen kerran, sytyttäkää se. 

— Sytyttäessänne teidän ei tule edes tietää, mitä väsymys on! 
sanoi L. Makdonald innostuneesti. Palakaa itse ja sytyttäkää mui- 
ta niin kauan kunnes ympäristönne on valaistu. Älkää odottako 
tiellänne nopeaa voittoa. Kuulette pilkkaa myötätunnon ja rak- 
kauden sijasta. Kunnioituksen ja ylistyksen tilalle saatte vihaa ja 
panettelua. Avun sijasta saatte vastaanne salaisia juonia tai avoin- 
ta sotaa. Kymmenet, sadat ja tuhannet pimeyden voimat sammut- 
tavat valkeuden sanomaanne... Mutta sytyttäkää te se uudelleen! 
Sytyttäkää liekki! 


* * 

L. Makdonaldin kirjasta puhuttiin ja kirjoitettiin vieläkin enem- 
män kuin ”Kylälääkärin muistelmista”. Makdonaldin teos teki 
vaikutuksen koko kansan ajatteluun ja omaantuntoon. Se pani 
jokaisen miehen ja naisen eteen tämän kysymyksen: 

— Mitä te olette: elämän taitavia rakentajia, vai sokeita, lihavia 
matoja? Vai oletteko ryöstäjiä ja hajottajia? 

Monet suuttuivat. He raivosivat Makdonaldia ja hänen teostaan 
vastaan. Heistä tuntui siltä, että Makdonald puhui juuri heistä 
kirjassaan. Kirja merkitsi ja häpäisi heidät. Se toi esille heidän 
rappeutuneisuutensa. He työskentelivät kovasti saadakseen kirjan 
huonoon maineeseen, voidakseen häpäistä sitä ja tehdä se nauret- 
tavaksi, He mustamaalasivat sitä minkä ehtivät. Näin he puhuivat 
ja kirjoittivat: 

— Tämä on Suomen kansan häpäisemistä. Makdonald on ruot- 
salainen, vieläpä aristokraatti. Hän on kreivi. Hän katsoo vihaten 
meitä suomalaisia. Hänellä ei ole mitään oikeutta kirjoittaa kirjaa 
suomalaisista! 

Tällaisia olivat pimeyden voimien äänet; tällaisia olivat poliittis- 
ten spekulaattorien, erilaisten loisten, koulujen, toimistojen ja 
kirkkojen epäinhimillisten, muotojumalisten virkailijoiden puheet 
ja kirjoitukset. 

Miehet, joiden sisällä oli elävä henki, puhuivat ja kirjoittivat 
Makdonaldin teoksesta lämpimästi ja toivat esille sen loistavan 
sanoman. Näin he puhuivat ja kirjoittivat: 

— Mitä se todistaa, jos Makdonald ei ole suomalainen vaan 
ruotsalainen? Meidän Suomestamme on tullut hänen toinen koti- 
maansa. Hän on uhrannut Suomen kansalle omia kykyjään, vaivaa 
ja intoa sekä palavan sielunsa. Hänessä ei ole mitään syytä. Mei- 
dän suomalaisten sielut vain eivät ole heränneet. Ei kukaan suo- 
malaisista kirjailijoista ole ajatellut tai ajattele kirjoittaa Suomen 
kansan henkisestä laiskuudesta. 

Toiset lisäsivät vielä: 

— Aikaisemmin, kun vielä olimme Ruotsin vallan alaisina, vali- 
timme ja vaikeroimme sitä, että ruotsalaiset aivan tieten tahtoen 
jättivät meidät oppimattomiksi ja henkisesti laiskoiksi. Nyt aateli- 

nen ruotsalainen (ehkä häveten sitä, että ruotsalaiset ovat mennei- 
syydessä kohdelleet suomalaisia huonosti), sanoo meille avoimesti: 

— Herätkää! Sytyttäkää mielenne ja omatuntonne palamaan! 
Suomen kansa on kallisarvoinen timantti, jota ei ole vielä puhdis- 
tettu savesta ja hiottu mestarin käsissä, 

Pimeyden voimat haluavat kuitenkin sammuttaa tämän 
loistavan ja aurinkoisen, uskonnollisen teoksen liekin ja kipinät. 

Nuoriso (lukioiden ja yliopistojen opiskelijat), kansakoulujen 
opettajat, kyläpapit, luku- ja kirjoitustaitoiset kyläläiset ja työläi- 
set, virkailijat ja kauppiaat ostivat Makdonaldin kirjaa, kokoon- 
tuivat iltaisin pieniin ryhmiin ja lukivat sitä ääneen. He eivät luke- 
neet sitä yhteen menoon niin kuin romaania. He lukivat sitä kap- 
pale kappaleelta ja sen jälkeen keskustelivat siitä innostuneesti 
pitkään. 

Suomen joka kolkassa kirja herätti tuhansien parhaiden ihmis- 
ten järjen ja ajatukset. Se herätti omattunnot elämän rakentami- 
seen. Tuhansia ja taas tuhansia hyviä ajatuksia ja hengen tuotteita 
syntyi, eivätkä ne jääneet vain ajatuksiksi, vaan ne alkoivat saada 
myös näkyviä muotoja. Suomen kansalle saatiin satoja taitavia, 
voimakkaita, epäitsekkäitä, kunniallisia aatteiden luojia ja elämän 
rakentajia. 

Nyt Makdonaldin synnyinseudulla, hänen esi-isiensä maiden 
äärellä, meressä olevan karikon päällä kohoaa omalaatuinen ja eri- 
koinen muistomerkki. 

Aivan karikon reunaan on rakennettu kaunis graniittinen torni. 
Tornin huippuun on asetettu suuri lamppu — merimajakka. Kun 
päivä laskee, majakka sytytetään ja sen valo näkyy kauas. Tornin 
nimi on Makdonaldin majakka. 

Kuitenkin paras muistomerkki Makdonaldille, opettaja Snell- 
manille, kauppias Järviselle, Tuomas Gulbelle ja Okuselle on tä- 
mänpäiväinen uusi Suomi: pieni, väestöltään vähäinen, mutta 
kulttuurihengeltään suuri ja voimakas Suomi. ' 

